'ചേച്ചിയെ കൊന്നേക്കുമെന്ന് പലവട്ടം പറഞ്ഞു', സ്ത്രീധനമായി ആവശ്യപ്പെട്ടത് 50 ലക്ഷവും 100 പവനും; വെളിപ് - Samakalika Malayalam\n'ചേച്ചിയെ കൊന്നേക്കുമെന്ന് പലവട്ടം പറഞ്ഞു', സ്ത്രീധനമായി ആവശ്യപ്പെട്ടത് 50 ലക്ഷവും 100 പവനും; വെളിപ്പെടുത്തൽ\nBy സമകാലിക മലയാളം ഡെസ്‌ക് | Published: 27th December 2020 09:05 AM |\nLast Updated: 27th December 2020 09:11 AM | A+A A- |\nതിരുവനന്തപുരം; വെള്ളറടയിൽ 51 കാരി ശാഖാകുമാരിയെ കൊലപ്പെടുത്തിയ സംഭവത്തിൽ കൂടുതൽ വെളിപ്പെടുത്തലുകൾ. പണത്തിനു വേണ്ടിമാത്രമാണ് അരുൺ വിവാഹം കഴിക്കാൻ തയാറായത്. സ്ത്രീധനമായി 50 ലക്ഷവും 100 പവനും ആവശ്യപ്പെട്ടത്. അരുണിന്റെ പെരുമാറ്റത്തിൽ നിന്ന് ശാഖ കൊല്ലപ്പെടാൻ സാധ്യതയുണ്ടെന്ന് തനിക്ക് തോന്നിയിരുന്നു എന്നാണ് ഉറ്റസുഹൃത്ത് പ്രീത പറയുന്നത്.\n‘ചേച്ചി കൊല്ലപ്പെടാൻ സാധ്യതയുണ്ടെന്ന് ഞാൻ വിശ്വസിച്ചിരുന്നു. ഞാൻ ഇക്കാര്യം പലവട്ടം ചേച്ചിയോട് പറഞ്ഞിട്ടുമുണ്ട്- പ്രീത വ്യക്തമാക്കി. ഉത്രയുടെ കൊലപാതകം ഉദാഹരണമാക്കിയാണ് സൂചന നൽകിയത്. ഇക്കാര്യം സൂചിപ്പിച്ചപ്പോൾ അരുൺ കൂടെയുള്ളതു കുറച്ച് ആശ്വാസമാകുണ്ടെന്നായിരുന്നു ശാഖയുടെ മറുപടി.\nതാൻ സാമ്പത്തികമായി പിന്നിലാണെന്നും കുറേ ബാധ്യതകളുണ്ടെന്നും പറഞ്ഞിരുന്ന അരുൺ 50 ലക്ഷംരൂപയും 100 പവനും വേണമെന്നാണ് ആവശ്യപ്പെട്ടിരുന്നത്. ശാഖ വിവാഹത്തിനു മുൻപും പലതവണ അരുണിനു പണം നൽകിയിട്ടുണ്ട്. പ്രായ വ്യത്യാസംമൂലം ഇവരുടെ ബന്ധം അരുണിന്റെ വീട്ടുകാർ എതിർത്തു. വീടുവിട്ട അരുൺ വാടകവീട്ടിലായിരുന്നു താമസം. വാടക വീടെടുക്കാനും വീട്ടുസാധനങ്ങൾ വാങ്ങാനും ശാഖയാണു പണം നൽകിയത്.\nശാഖയ്ക്കു പത്തേക്കറോളം ഭൂമിയും ആഡംബര വീടും ഉണ്ട്. റബർമരം കടുംവെട്ടിനു നൽകിയപ്പോൾ ലഭിച്ച 20 ലക്ഷം രൂപയിൽ 10 ലക്ഷത്തോളം അരുണിനു നൽകി. കാറും വാങ്ങിക്കൊടുത്തു. വിവാഹത്തിനു മുൻപ്5ലക്ഷത്തോളം രൂപ അരുൺ വാങ്ങി. അടുത്തിടെ കുറച്ചു വസ്തു വിൽക്കാനും ശ്രമം നടത്തി. ശാഖയും ആരുണും തമ്മിലുണ്ടായ സാമ്പത്തിക ഇടപാടുകളെക്കുറിച്ച് അന്വേഷണം നടത്തുന്നുണ്ടെന്നും പൊലീസ് പറഞ്ഞു.\nനാല് വർഷം മുമ്പ് അമ്മയുടെ ചികിത്സയ്ക്കായി ആശുപത്രിയിൽ എത്തിയപ്പോഴാണ് ശാഖയും അരുണും പരിചയപ്പെടുന്നത്. 26-കാരനുമായുള്ള വിവാഹത്തിന് ശാഖയുടെ ബന്ധുക്കൾ എതിർപ്പറിയിച്ചെങ്കിലും വിവാഹക്കാര്യത്തിൽ ശാഖ ഉറച്ചുനിന്നതോടെ മതാചാരപ്രകാരം തന്നെ വിവാഹം നടത്തുകയായിരുന്നു.\nmurder വിവാഹം dowry husband അരുൺ shakha kumari


AFGANISTHAN | അന്ന് നൽകിയതൊക്കെയും വെറും പൊള്ളയായ വാഗ്ദാനങ്ങൾ!! അഫ്ഗാനിസ്ഥാനിൽ ആണ്‍കുട്ടികള്‍ക്ക് മാത്രം സെക്കൻഡറി വിദ്യാഭ്യാസം, സ്ത്രീകള്‍ക്ക് നല്‍കാന് കഴിയുന്ന ഏക ജോലി കക്കൂസ് കഴുകല്: തങ്ങളുടെ നയം വ്യക്തമാക്കി കാബൂള് മേയര് - Malayalivartha.com Widgets Magazine\n21 SEPTEMBER 2021 08:37 PM IST\nആക്രമണം നടത്തി ഭരണം പിടിച്ചെടുത്തതോടെ തനി സ്വഭാവം അറിയിച്ച് താലിബാൻ. ലോകത്തെ കൈയിലെടുക്കുന്നതിനായി സ്ത്രീകള്‍ക്ക് വിദ്യാഭാസവും ജോലിയും ഉറപ്പ് നല്‍കിയിരുന്നു. എന്നാലിപ്പോൾ, ആണ്‍കുട്ടികള്‍ക്ക് മാത്രം സെക്കൻഡറി വിദ്യാഭ്യാസം ആരംഭിക്കുകയും, സ്ത്രീകളെ തൊഴിലിന് വരേണ്ട എന്ന അറിയിപ്പ് നൽകുകയും ചെയ്തിരിക്കുകയാണ്. ഇപ്പോള് സാഹചര്യം സുരക്ഷിതമല്ലെന്നും, സ്ത്രീകള് വീട്ടില് തന്നെ ഇരുന്നാല് മതിയെന്നുമാണ് ഇതിനുള്ള ന്യായീകരണമായി പറഞ്ഞിരിക്കുന്നത്.\nഅതേസമയം, കാബൂളിന്റെ ആക്ടിംഗ് മേയര് ഹംദുള്ള നൊഹ്മാനി സ്ത്രീകള്‍ക്ക് ചെയ്യാന് ഒരു ജോലി മാത്രമേ ഉള്ളു എന്നാണ് പ്രഖ്യാപിച്ചിരിക്കുന്നത്. പൊതു ശൗചാലയങ്ങള് വൃത്തിയാക്കുക മാത്രമാണ് അവര്‍ക്ക് ഇണങ്ങുന്ന ഏക ജോലി. അവിടെയും സ്ത്രീകള് ഉപയോഗിക്കുന്ന ശൗചാലയങ്ങള് മാത്രം അവര് വൃത്തിയാക്കിയാല് മതിയെന്നും മേയര് വ്യക്തമാക്കുന്നു.\nപുരുഷന്മാര്‍ക്ക് ചെയ്യാന് കഴിയാത്ത ജോലികളില് മാത്രമേ സ്ത്രീകളെ നിയോഗിക്കു എന്ന് മേയര് മുന്‍പ് വ്യക്തമാക്കിയിരുന്നു. ചന്തകളിലുള്ള പൊതു ശൗചാലയങ്ങളിലാണ് സ്ത്രീകളെ ജോലി ചെയ്യാനായി നിയോഗിക്കുക.\nഅഫ്ഗാനിസ്ഥാനില് അധികാരം പിടിച്ചെടുത്ത ശേഷം, മതനിയമങ്ങള്‍ക്ക് അനുസൃതമായി സ്ത്രീകളുടെ അവകാശങ്ങളെ മാനിക്കുമെന്നാണ് താലിബാന് വ്യക്തമാക്കിയിരിക്കുന്നത്. സ്ത്രീകള്‍ക്ക് യൂണിവേഴ്സിറ്റിയില് ചേരാമെന്നും വാഗ്ദ്ധാനം ചെയ്തിരുന്നു.


Malayalam news || രാഷ്ട്രപതിയുടെ മകളും രാഷ്ട്രീയത്തിലേക്ക്\nരാഷ്ട്രപതിയുടെ മകളും രാഷ്ട്രീയത്തിലേക്ക്\nരാഷ്‌ട്രപതി പ്രണബ് മുഖര്‍ജിയുടെ മകള് ശര്‍മ്മിഷ്‌ഠ രാഷ്‌ട്രീയത്തില് പ്രവേശിക്കുന്നു. വരുന്ന ലോക്‌സഭാ തെരഞ്ഞെടുപ്പില് മത്സരിക്കാന് സാധ്യതയുണ്ടെന്നാണ് രാഷ്‌ട്രപതിയുടെ കുടുംബവുമായി അടുത്തബന്ധമുള്ളവര് നല്‍കുന്ന സൂചന. പ്രശസ്‌ത കഥക് നര്‍ത്തകികൂടിയാണ് 47 കാരിയായ ശര്‍മ്മിഷ്‌ഠ. എവിടെ നിന്നാണു ജനവിധി തേടുന്നതെന്ന് വ്യക്തമായിട്ടില്ല. പശ്ചിമ ബംഗാളില് നിന്നു ടിക്കറ്റ് നല്‍കാന് കോണ്‍ഗ്രസ് തയാറാണെങ്കിലും പ്രണബിന്റെ അനുവാദത്തിനായി കാത്തു നില്‍ക്കുകയാണ് ശര്‍മ്മിഷ്‌ഠയും കോണ്‍ഗ്രസ് പ്രവര്‍ത്തകരും. ശര്‍മ്മിഷ്‌ഠയുടെ സഹോദരന് അഭിജിത്ത് മുഖര്‍ജി ജംഗിപ്പൂരിലെ മുര്‍ഷിദാബാദില് നിന്നുള്ള കോണ്‍ഗ്രസിന്റെ എംപിയാണ്. രാഷ്‌ട്രീയത്തില് പ്രവേശിക്കുന്നതിനെക്കുറിച്ചുള്ള ചോദ്യങ്ങള്‍ക്ക് പതിവിനു വിപരീതമായി രാഷ്‌ട്രീയ പ്രവേശിക്കാനുള്ള സാധ്യതയുണ്ടെന്ന സൂചനകള് ശര്‍മ്മിഷ്‌ഠ നല്‍കിയിരുന്നു. മുന്‍പ് ഇത്തരം ചോദ്യങ്ങളെ നിഷേധിക്കുന്ന സമീപനമായിരുന്നു ശര്‍മ്മിഷ്‌ഠയുടേത്. രാഷ്‌ട്രപതിയുടെ ചടങ്ങുകളില് സമീപകാലത്തായി സ്ഥിരം സാന്നിധ്യമായിരുന്നു മകള് ശര്‍മ്മിഷ്‌ഠ. പാര്‍ട്ടിയുടെ രക്ഷയ്‌ക്ക് ബംഗാളില് ശര്‍മ്മിഷ്‌ഠയെത്തണമെന്നാണ് കോണ്‍ഗ്രസും ആഗ്രഹിക്കുന്നത്. 42 ലോക്‌സഭാ സീറ്റുകളുള്ള പശ്ചിമ ബംഗാളില് കോണ്‍ഗ്രസിന് ആറു സീറ്റുകള് മാത്രമാണുള്ളത്.


തമിഴ് സര്‍വകലാശാല - സര്‍വ്വവിജ്ഞാനകോശം\n06:10, 23 ജൂണ് 2008-നു ഉണ്ടായിരുന്ന രൂപം സൃഷ്ടിച്ചത്:- Technoworld (സംവാദം | സംഭാവനകള്)\nഇന്ത്യയില് ഒരു പ്രാദേശിക ഭാഷയുടെ വികസനത്തിനുവേണ്ടി ആദ്യമുണ്ടായ സര്‍വകലാശാല. തമിഴ്നാട്ടിലെ തഞ്ചാവൂരില് 1981-ല് സ്ഥാപിതമായി.\nഅഞ്ചാം ലോക തമിഴ് സമ്മേളനത്തില് അന്നത്തെ തമിഴ്നാട് മുഖ്യമന്ത്രിയായിരുന്ന എം.ജി. രാമചന്ദ്രന് ലോക തമിഴ് ജനതയ്ക്കും ഗവേഷകര്‍ക്കും പ്രയോജനപ്പെടുന്ന വിധം തമിഴ് സര്‍വകലാശാല സ്ഥാപിക്കും എന്നു പ്രസ്താവിച്ചത് യാഥാര്‍ഥ്യമായി മാറി. അഫിലിയേറ്റഡ് കോളജുകള് ഇല്ലാത്ത റസിഡന്‍ഷ്യല് യൂണിവേഴ്സിറ്റിയാണിത്. മറ്റു സംസ്ഥാനങ്ങളിലും രാജ്യങ്ങളിലും സെന്ററുകള് സ്ഥാപിക്കുക, ആഫ്രിക്ക, ഏഷ്യ എന്നിവിടങ്ങളിലെ തമിഴര്‍ക്കും പ്രയോജനപ്പെടുന്ന ഗവേഷണപഠനങ്ങള് നടത്തുക, ഗവേഷണങ്ങള്‍ക്ക് ആധാരമായ താളിയോലകള്, പുരാവസ്തുക്കള്, ശാസനങ്ങള് എന്നിവ ശേഖരിച്ചു സൂക്ഷിക്കുക, ഇവ ഉപയോഗിച്ച് തമിഴ് ഭാഷ വികസിപ്പിക്കുന്നതിനു വേണ്ടിയുള്ള മാര്‍ഗങ്ങള് ആരായുക, എല്ലാ ശാസ്ത്രസാങ്കേതിക വിഷയങ്ങളും തമിഴില് പഠിപ്പിക്കത്തക്കവിധം തമിഴിനെ സമ്പന്നമാക്കുക എന്നിവയാണ് ഈ സര്‍വകലാശാലയുടെ ഉദ്ദേശ്യ ലക്ഷ്യങ്ങള്. തുടര്‍ന്ന് പ്രാരംഭ ചെലവുകള്‍ക്കായി 7.4 കോടി രൂപയും ഓരോ വര്‍ഷവും 24 ലക്ഷം രൂപയും ബഡ്ജറ്റില് വകകൊള്ളിച്ച് ബില്ലും പാസ്സാക്കുകയുണ്ടായി.\nഅണ്ണാദുരൈയുടെ ജന്മദിനമായ സെപ്. 15-ന് എം.ജി. ആറിന്റെ അധ്യക്ഷതയില് അന്നത്തെ തമിഴ്നാട് ഗവര്‍ണര് ആയിരുന്ന സാദിക് അലിയാണ് തഞ്ചാവൂരില് സര്‍വകാലശാല ഉദ്ഘാടനം ചെയ്തത്. എം.ജി.ആര്. കെട്ടിടത്തിന്റെ തറക്കല്ലിട്ടു പ്രസംഗിച്ചു. പ്രസംഗത്തില് രാഷ്ട്രീയവും മതപരവുമായ സ്ഥാപിത താത്പര്യങ്ങള്‍ക്ക് അതീതമായിരിക്കും ഈ സര്‍വകലാശാല എന്നും എന്‍ജിനീയറിങ്, മെഡിസിന് എന്നിവ തമിഴില് പഠിക്കുന്നതിന് സൗകര്യം ഉണ്ടായിരിക്കും എന്നും എടുത്തു പറഞ്ഞു.\nപൗരസ്ത്യഭാഷാവിഭാഗം, താളിയോല വിഭാഗം, സമുദ്രഗവേഷണ വിഭാഗം, കലാവിഭാഗം, തൊഴില് വിഭാഗം, വളര്‍തമിഴ് വിഭാഗം, സയന്‍സ്, സാമൂഹികശാസ്ത്രം തുടങ്ങിയ വിവിധ ഫാക്കല്‍റ്റികളിലായി 19 ഡിപ്പാര്‍ട്ടുമെന്റുകളോടെയാണ് തമിഴ് സര്‍വകലാശാല പ്രവര്‍ത്തനം ആരംഭിച്ചത്. ഇവയില് ആദിവാസി ഗവേഷണ വിഭാഗം; ശിലാശാസന വിഭാഗം; തോണിത്തുറ, പ്രാചീനഗ്രന്ഥങ്ങളില് പ്രതിപാദിച്ചിട്ടുള്ള മരങ്ങള്, ചെടികള്, കൊടികള്, മത്സ്യങ്ങള് എന്നിവയെക്കുറിച്ചുള്ള ഗവേഷണവിഭാഗം; പ്രാചീന കപ്പലുകള്, കപ്പല് വഴികള് എന്നിവ അടിസ്ഥാനമാക്കി ദക്ഷിണേന്ത്യയുടെ വിട്ടുപോയ ചരിത്രം പരിശോധിക്കുന്ന വിഭാഗം; ഓട്, മരത്തൊഴില്, യുദ്ധോപകരണങ്ങള്, പഴയ കെട്ടിടങ്ങള് എന്നിവയെക്കുറിച്ചു പഠനം നടത്തുന്ന വിഭാഗം എന്നിവ ശ്രദ്ധേയമാണ്.\nമേല്‍പ്പറഞ്ഞവയ്ക്കു പുറമേ കലൈക്കളഞ്ചിയം (വിജ്ഞാനകോശം), പേരകരാതി (ലക്സിക്കന്) എന്നിവയുടെ പ്രസിദ്ധീകരണ വിഭാഗം, സാംസ്കാരിക മ്യൂസിയം എന്നിവയും ഉണ്ട്. മദ്രാസ് സര്‍വകലാശാല പ്രസിദ്ധീകരിച്ച 10 വാല്യങ്ങളിലുള്ള കലൈക്കളഞ്ചിയം, അറിവിയല്, വാഴ്വിയല് എന്നിങ്ങനെ രണ്ടായി വിഭജിച്ച് ഓരോന്നും പത്തുവാല്യങ്ങള് വീതം പുനഃപ്രസിദ്ധീകരിച്ചു. അതുപോലെ മദ്രാസ് സര്‍വകലാശാല6വാല്യങ്ങള് പ്രസിദ്ധീകരിച്ച് നിറുത്തിയ ലക്സിക്കണ് കൂടുതല് വിപുലീകരിച്ച് 10 വാല്യങ്ങായി പ്രസിദ്ധീകരിക്കുകയും ചെയ്തു. ഇവയ്ക്കു പുറമേ ധാരാളം വിഷയാധിഷ്ഠിത ശബ്ദാവലികളും പ്രസിദ്ധീകരിച്ചിട്ടുണ്ട്.\nതമിഴിലേയും മറ്റു ദക്ഷിണേന്ത്യന് ഭാഷകളിലേയും താളിയോല ഗ്രന്ഥങ്ങള് ഉള്‍പ്പെടെയുള്ള ഗ്രന്ഥങ്ങള് സമാഹരിച്ചിട്ടുള്ള ഗവേഷണോന്മുഖമായ ഒരു ലൈബ്രറിയും തമിഴ് സര്‍വകലാശാലയ്ക്കുണ്ട്. കേന്ദ്രസാംസ്കാരിക മന്ത്രാലയത്തിന്റെ സഹായത്തോടെ കംപ്യൂട്ടര് ഉപയോഗിച്ച് തമിഴ് ഗ്രന്ഥങ്ങളുടെ ഒരു കാറ്റലോഗ് ശൃംഖലയും തയ്യാറാക്കിയിട്ടുണ്ട്. ഇവയ്ക്കു പുറമേ, ഒരു ഓഡിയോ-വിഷ്വല് സെന്ററും ഒരു ഭാഷാധ്യാപന ലബോറട്ടറിയും ഇവിടെ പ്രവര്‍ത്തിക്കുന്നു.\nവിവിധ ഡിപ്പാര്‍ട്ടുമെന്റുകളിലെ ഗവേഷണ വിദ്യാര്‍ഥികള്‍ക്കായി തിരഞ്ഞെടുക്കപ്പെട്ട വിഷയങ്ങളില് പ്രത്യേക കോഴ്സുകളും സര്‍വകലാശാല നടത്തിവരുന്നുണ്ട്. ബിരുദാനന്തരബിരുദങ്ങളും പിഎച്ച്.ഡി., ഡി.ലിറ്റ്. പോലുള്ള ഉന്നത ഗവേഷണ ബിരുദങ്ങളും യൂണിവേഴ്സിറ്റി നല്കിവരുന്നു.\nതമിഴിലെ കവിത, ചെറുകഥ, നോവല് തുടങ്ങിയ സാഹിത്യ വിഭാഗങ്ങളിലെ ഏറ്റവും നല്ല കൃതിക്ക് ഒരു ലക്ഷം രൂപയ്ക്കുള്ള രാജരാജന് അവാര്‍ഡ് യൂണിവേഴ്സിറ്റി ഏര്‍പ്പെടുത്തിയിട്ടുണ്ട്. ഇതിനു പുറമേ ശാസ്ത്രം, പെയിന്റിങ്, സംഗീതം, ഫോക്ലോര്, വിവര്‍ത്തനം തുടങ്ങിയവയ്ക്ക് 5000 രൂപ വീതമുള്ള10 അവാര്‍ഡുകളും നല്കിവരുന്നു. പ്രമുഖ ഭാഷാശാസ്ത്രജ്ഞനും ദ്രാവിഡ ഭാഷാശാസ്ത്രപഠനകേന്ദ്രത്തിന്റെ ഡയറക്ടറും ആയ പ്രൊഫ. വി.ഐ. സുബ്രഹ്മണ്യമാണ് യൂണിവേഴ്സിറ്റിയുടെ സ്ഥാപക ഡയറക്ടര്. തമിഴ്നാട് ഗവര്‍ണര് ആണ് ചാന്‍സലര്.\n"http://web-edition.sarvavijnanakosam.gov.in/index.php?title=%E0%B4%A4%E0%B4%AE%E0%B4%BF%E0%B4%B4%E0%B5%8D_%E0%B4%B8%E0%B4%B0%E0%B5%8D%E2%80%8D%E0%B4%B5%E0%B4%95%E0%B4%B2%E0%B4%BE%E0%B4%B6%E0%B4%BE%E0%B4%B2" എന്ന താളില്‍നിന്നു ശേഖരിച്ചത്


വീട്ടില് കളിച്ചുകൊണ്ടിരിക്കുകയായിരുന്ന ആറ് വയസുകാരനെ കാണാതായ സംഭവം ; തുമ്പ് കിട്ടാതെ പൊലീസ് സംഘം : തെളിവെടുപ്പിന് പോലീസ് നായ – East Coast Daily Malayalam\nവീട്ടില് കളിച്ചുകൊണ്ടിരിക്കുകയായിരുന്ന ആറ് വയസുകാരനെ കാണാതായ സംഭവം ; തുമ്പ് കിട്ടാതെ പൊലീസ് സംഘം : തെളിവെടുപ്പിന് പോലീസ് നായ\nJan 3, 2018, 11:10 pm IST\nഇടുക്കി: വീട്ടില് കളിച്ചുകൊണ്ടിരിക്കവെ കാണാതായ ആസ്സാം സ്വദേശിയായ ആറുവയസുകാരനെ കണ്ടെത്താന് പോലീസ് നായയെ കൊണ്ടുവരും. നാളെ രാവിലെ പോലീസ് നായ എസ്റ്റേറ്റിലെത്തി പരിശോധന നടത്തുമെന്ന് പോലീസ് പറഞ്ഞു. കുട്ടികാണാതായി മുന്ന് ദിവസം പിന്നിട്ടിട്ടും പോലീസിന് ഒരു തുമ്പുപോലും കണ്ടെത്താന് കഴിയാത്ത സാഹചര്യത്തിലാണ് ഇടുക്കി എസ്.പിയുടെ നിര്‍ദ്ദേശപ്രകാരം പോലീസ് നായയെ കൊണ്ട് വരുന്നത്.\nഞായറാഴ്ച ഉച്ചയോടെയാണ് തൊഴിലാളികളായ നുറുമുഹമ്മദ് – രസിതനിസ ദമ്പതികളുടെ ആറുവയസുള്ള നവറുദ്ദിനെ കാണാതാകുന്നത്. കുട്ടിയെ തനിച്ചാക്കി മാതാവ് രാവിലെ ആശുപത്രിയിലേക്കും പിതാവ് ഉച്ചയോടെ വിറകു പെറുക്കുന്നതിനും പോയിരുന്നു. രണ്ടുമണിയോടെ വീട്ടില് തിരിച്ചെത്തിയ പിതാവ് നൂറുമുഹമ്മദ്ദ് കുട്ടിയെ അന്വേഷിച്ചെങ്കിലും കണ്ടെത്താന് കഴിഞ്ഞില്ല. തുടര്‍ന്ന് നാട്ടുകാര് പോലീസില് പരാതി നല്‍കുകയായിരുന്നു. കുട്ടികാണാതായ സംഭവത്തില് ദൂരൂഹത കണ്ടെത്തിയ പോലീസ് മാതാ പിതാക്കളെ ചോദ്യം ചെയ്‌തെങ്കിലും ഫലമുണ്ടായില്ല.\nഭാഷവശമില്ലാത്തതിനാല് ഇവരില് നിന്നും കൂടുതല് വിവരങ്ങള് അറിയാന് സാധിക്കുന്നില്ലെന്നാണ് പോലീസിന്റെ വാദം. മൂന്നാറില് നിന്നും വളരെ അകലെയുള്ള എസ്റ്റേറ്റായതിനാലും സമീപങ്ങളില് പുലിയുടെ സാന്നിധ്യം ഉള്ളതിനാലും കുട്ടിയെ പുലി പിടിച്ചിരിക്കാമെന്നാണ് അന്വേഷണ സംഘം ആദ്യം കരുതിയത്. എന്നാല് മതാപിതാക്കളെ വിളിച്ചുവരുത്തി നടത്തിയ ആദ്യഘട്ട ചോദ്യം ചെയ്യലില് ഇവര് സഹകരിക്കാത്തതും ഭാഷയുടെ പേരില് ഒഴിഞ്ഞുമാറിയതും പോലീസിന് സംശയം ശക്തിപ്പെടാന് കാരണമായി. ബന്ധുക്കളുടെ സഹായത്തോടെ കുട്ടിയെ ഭിക്ഷാടന മാഫിയക്ക് വിറ്റതാകുമെന്ന നിഗമനത്തിലാണ് പോലീസ്. പോലീസ് നായ എത്തുന്നതോടെ കുട്ടിയെ കണ്ടെത്താനുള്ള തുമ്പ് കിട്ടുമെന്ന പ്രതീക്ഷയിലാണ് അന്വേഷണ സംഘം.\nchild missing ASSAM\nസൂക്ഷ്മ ചെറുകിട ഇടത്തരം വ്യവസായ സംരംഭകര്‍ക്ക് പെന്‍ഷന് നല്‍കുന്നത് സര്‍ക്കാര് പരിഗണിക്കും: മന്ത്രി എ. സി. മൊയ്തീന്\nമൂന്നുവയസുകാരനെ കാണാനില്ല; നെട്ടോട്ടമോടിയ ബന്ധുക്കള് ഒടുവില് കുട്ടിയെ കണ്ടെത്തിയതിങ്ങനെ\nFeb 8, 2020, 09:33 am IST


എയര് ഏഷ്യയുടെ ആദ്യ ഇന്ത്യന് സംരഭത്തിന് അനുമതി\nWednesday 6th March 2013 2:34pm\nതിരുവനന്തപുരം: മന്ത്രി കെ.ബി ഗണേഷ് കുമാറിനെ കാമുകിയുടെ ഭര്‍ത്താവ് തല്ലിയെന്ന വിവാദമുണ്ടായതിനെ തുടര്‍ന്ന് തന്നെ ഗണേഷ് കുമാര് മര്‍ദിച്ചിരുന്നതായി അദ്ദേഹത്തിന്റെ ഭാര്യ യാമിനി.\nമുഖ്യമന്ത്രിക്ക് നല്‍കിയ പരാതിയിലാണ് യാമിനി ഇക്കാര്യം പറഞ്ഞത്. ഗണേഷില് നിന്നു ഏല്‍ക്കേണ്ടി വന്ന ശാരീരിക പീഡനങ്ങളെക്കുറിച്ചും യാമിനി മുഖ്യമന്ത്രിക്ക് പരാതി നല്‍കിയിട്ടുണ്ട്.\nമന്ത്രി കെ.ബി. ഗണേഷ് കുമാറില് നിന്നു വിവാഹമോചനം വേണമെന്നും ഗണേഷിനെതിരായ പരാതിയില് ഉറച്ചു നില്‍ക്കുന്നതായും യാമിനി മുഖ്യമന്ത്രി ഉമ്മന് ചാണ്ടിയോടു പറഞ്ഞു.\nഇന്ന് രാവിലെ മുഖ്യമന്ത്രിയെ നേരിട്ടു കണ്ടാണ് യാമിനി പരാതി അറിയിച്ചത്. വിവാഹമോചനത്തിനുള്ള സഹായം വേണമെന്നും യാമിനി ആവശ്യപ്പെട്ടു.\nഗണേഷിനെതിരെ ഇതിനു മുന്‍പും മുഖ്യമന്ത്രിയെ പരാതി അറിയിച്ചിരുന്നു. എന്നാല് ഇപ്പോഴാണ് ഇതു വലിയ വലിയ വിവാദമായി വളര്‍ന്നത്. തുടര്‍ന്ന് വീണ്ടും യാമിനി മുഖ്യമന്ത്രിയെ കണ്ടു പരാതി നല്‍കുകയായിരുന്നു.\nതന്റെ പരാതിയില് ഉറച്ചുനില്‍ക്കുന്നതായി യാമിനി മുഖ്യമന്ത്രിയോട് പറഞ്ഞു.\nയാമിനി തങ്കച്ചി ഇന്നലെ ഫോണിലൂടെ മുഖ്യമന്ത്രിയെ പരാതി അറിയിച്ചിട്ടുണ്ടായിരുന്നു. ഇന്ന് രേഖാമൂലം മുഖ്യമന്ത്രിക്ക് പരാതി നല്‍കാനാണ് കൂടിക്കാഴ്ച നടത്തിത്.


ഇനി ആന്റിജന് നെഗറ്റീവ് പോരാ, പുറത്തുനിന്ന് വരുന്നവര്‍ക്ക് ആര്‍ടിപിസിആര് നിര്‍ബന്ധം; നിയന്ത്രണം കടുപ്പിച്ച് കേരളം – Chandrika Daily\nBy web desk3Friday March 26, 2021 13:32 pm\nഇനി ആന്റിജന് നെഗറ്റീവ് പോരാ, പുറത്തുനിന്ന് വരുന്നവര്‍ക്ക് ആര്‍ടിപിസിആര് നിര്‍ബന്ധം; നിയന്ത്രണം കടുപ്പിച്ച് കേരളം\nമഹാരാഷ്ട്ര ഉള്‍പ്പെടെ വിവിധ സംസ്ഥാനങ്ങളില് കോവിഡ് രൂക്ഷമാണ്. മഹാരാഷ്ട്രയില് മഹാമാരി ആരംഭിച്ചതിന് ശേഷമുള്ള ഏറ്റവും ഉയര്‍ന്ന പ്രതിദിന കോവിഡ് കണക്കാണ് ഇന്നലെ രേഖപ്പെടുത്തിയത്\nതിരുവനന്തപുരം: കോവിഡ് തരംഗത്തിന്റെ സൂചനകള് രാജ്യത്തിന്റെ വിവിധ ഭാഗങ്ങളില് നിന്ന് പുറത്തുവരുന്ന പശ്ചാത്തലത്തില് കേരളവും നിയന്ത്രണങ്ങള് കടുപ്പിക്കുന്നു. ഇതര സംസ്ഥാനങ്ങളില് നിന്നും വിദേശത്തും നിന്നും കേരളത്തില് എത്തുന്നവര്‍ക്ക് ആര്‍ടിപിസിആര് ടെസ്റ്റ് നിര്‍ബന്ധമാക്കി.സംസ്ഥാനത്ത് എത്തി 14 ദിവസത്തിനകം ആര്‍ടി പിസിആര് ടെസ്റ്റിന് വിധേയമാകണം. ആന്റിജന് ടെസ്റ്റില് നെഗറ്റീവ് ഫലം ഉള്ളവര്‍ക്കും ഇത് ബാധകമാണ്.\nമഹാരാഷ്ട്ര ഉള്‍പ്പെടെ വിവിധ സംസ്ഥാനങ്ങളില് കോവിഡ് രൂക്ഷമാണ്. മഹാരാഷ്ട്രയില് മഹാമാരി ആരംഭിച്ചതിന് ശേഷമുള്ള ഏറ്റവും ഉയര്‍ന്ന പ്രതിദിന കോവിഡ് കണക്കാണ് ഇന്നലെ രേഖപ്പെടുത്തിയത്.\nപുറത്തുനിന്ന് വരുന്നവരുമായി സമ്പര്‍ക്കത്തിലേര്‍പ്പെട്ട, കോവിഡ് രോഗലക്ഷണങ്ങള് പ്രകടിപ്പിച്ചവരും ആര്‍ടിപിസിആര് ടെസ്റ്റിന് വിധേയമാകണം. പനി, ശ്വാസകോശ സംബന്ധമായ അസുഖങ്ങളെ തുടര്‍ന്ന് ആന്റിജന് ടെസ്റ്റ് നടത്തി നെഗറ്റീവ് ഫലം ലഭിച്ചവരും ആര്‍ടി പിസിആര് ടെസ്റ്റ് ചെയ്യണമെന്നും ആരോഗ്യവകുപ്പ് അധികൃതര് അറിയിച്ചു.


പി.കെ. വാര്യരുടെ പിൻഗാമിയാവുക എളുപ്പമല്ല; ഡോ: പി.എം. വാര്യർ – News18 Malayalam\nപി.കെ. വാര്യരുടെ പിൻഗാമിയാവുക എളുപ്പമല്ല; ഡോ: പി.എം. വാര്യർ\nDr PM Varier on carrying forward the legacy of late Dr PK Warrier | കോട്ടയ്ക്കൽ ആര്യവൈദ്യശാലയുടെ മാനേജിങ് ട്രസ്റ്റി സ്ഥാനം ഏറ്റെടുത്ത ഡോ: പി.എം. വാര്യർ ന്യൂസ് 18 കേരളത്തിന് നൽകിയ പ്രത്യേക അഭിമുഖം\nഡോ: പി.എം. വാര്യർ\nLast Updated : July 16, 2021, 16:07 IST\nആയുർവേദാചാര്യൻ ഡോ: പി.കെ. വാര്യരുടെ മനുഷ്യത്വപരമായ പ്രായോഗിക സമീപനം സ്വീകരിച്ച് മുന്നോട്ട് പോകുമെന്ന് കോട്ടയ്ക്കൽ ആര്യവൈദ്യശാലയുടെ മാനേജിങ് ട്രസ്റ്റി സ്ഥാനം ഏറ്റെടുത്ത ഡോ: പി.എം. വാര്യർ. പി.കെ. വാര്യരുടെ പിൻഗാമിയാകുക എളുപ്പമല്ല. അത്രയും ഉയർന്നനിലവാരത്തിൽ എത്താൻ വേണ്ടി പരിശ്രമിക്കുകയാണ് താൻ എന്നും പി.എം. വാര്യർ പറഞ്ഞു.\nആയുർവേദ ചികിത്സയിൽ അദ്ദേഹം തുടങ്ങിവച്ച ഗവേഷണവും പരീക്ഷണങ്ങളും തുടരും. ആയുർവേദ മ്യൂസിയം എന്ന പി.കെ. വാര്യരുടെ സ്വപ്നം യാഥാർഥ്യമാക്കും. പി.കെ. വാര്യർ സ്വജീവിതത്തിലൂടെ കാണിച്ച മാതൃക കർമ്മരംഗത്ത് തുടരും എന്നും പി.എം. വാര്യർ ന്യൂസ് 18ന് നൽകിയ പ്രത്യേക അഭിമുഖത്തിൽ പറഞ്ഞു.\nപി.കെ. വാര്യരുടെ പിന്തുടർച്ചക്കാരനായി കോട്ടയ്ക്കൽ ആര്യവൈദ്യശാലയുടെ മാനേജിങ് ട്രസ്റ്റി എന്ന പദവിയിൽ എത്തുമ്പോൾ, വലിയ ഉത്തരവാദിത്തം ആണല്ലോ മുൻപിൽ ഉള്ളത്. എന്തെല്ലാമാണ് മനസ്സിൽ?\nപി.കെ. വാര്യരുടെ ആകസ്മിക നിര്യാണത്തെ തുടർന്നാണ് എനിക്ക് ഈ സ്ഥാനത്തേക്ക് വരേണ്ടി വന്നത്. കോട്ടയ്ക്കൽ ആര്യവൈദ്യശാലയുടെ സമഗ്ര മേഖലകളിലും പി.കെ. വാര്യരുടെ സ്പർശമുണ്ട്. ഏറെക്കാലം അദ്ദേഹത്തിൻ്റെ കൂടെയുണ്ടാകാനുള്ള അവസരം ലഭിച്ചു. അതുകൊണ്ട് തന്നെ ഓരോ ഘട്ടത്തിലും അദ്ദേഹത്തിൻ്റെ നിലപാടുകൾ, എടുത്തിരുന്ന തീരുമാനങ്ങൾ, അതൊക്കെ എനിക്ക് മനസിലാക്കാൻ കഴിഞ്ഞിരുന്നു. ഈയൊരു സ്ഥാനം ദുർഘടം പിടിച്ചതാണെങ്കിലും, അദ്ദേഹത്തോടൊപ്പമുള്ള അനുഭവം എന്നെ ഓരോ ഘട്ടത്തിലും ശരിയായ തീരുമാനങ്ങളിൽ എത്തിക്കും എന്ന് ഉറപ്പുണ്ട്.\nപി.കെ. വാര്യർ ഒട്ടേറെ ഗവേഷണ പ്രവർത്തനങ്ങൾക്ക് തുടക്കം കുറിച്ചിരുന്നുവല്ലോ. അതോടൊപ്പം ക്യാൻസർ രോഗത്തിന് ചികിത്സ നൽകുന്നതടക്കം ആയുർവേദത്തിൽ സാധാരണ ആളുകൾ ചെയ്യാൻ മടിക്കുന്ന പല ചികിത്സകളും ചെയ്തിട്ടുണ്ട്. ഇക്കാര്യങ്ങളിലെ തുടർ പ്രവർത്തനങ്ങൾ എങ്ങനെയാവും നടപ്പിലാക്കുക?\nഗവേഷണം എന്നാൽ ഒരു തുടർച്ചയാണ്. അതിനൊരു അന്തമില്ല. പി.കെ. വാര്യർ ക്യാൻസർ ചികിത്സ ഫലപ്രദമായി ചെയ്തു കൊണ്ടിരുന്നതാണ്. ഇപ്പൊൾ എം.വി.ആർ. ക്യാൻസർ സെൻ്ററുമായി യോജിച്ച് പല പദ്ധതികളും ആലോചനയിലുണ്ട്. പല റിസർച്ചുകളും പ്രോജക്ടുകളും മുന്നോട്ടുവച്ചിട്ടുണ്ട്. അതുകൊണ്ട് തന്നെ ക്യാൻസർ ചികിത്സാ രംഗത്ത് ഈ പ്രോജക്ടുകൾക്കെല്ലാം അനുമതി ലഭിച്ചാൽ വലിയ മാറ്റങ്ങൾ സാധ്യമാകും. കേന്ദ്രാനുമതി വന്നാൽ ഏറെ വൈകാതെ എല്ലാം യാഥാർഥ്യമാകും.\nപി.കെ. വാര്യരുടെ കൂടെ ഏറെ കാലം ഉണ്ടായിരുന്നത് കൊണ്ട് പലതും കണ്ടും കേട്ടും മനസിലാക്കാൻ താങ്കൾക്ക് അവസരം ലഭിച്ചു. ഇപ്പൊൾ മാനേജിങ് ട്രസ്റ്റി സീറ്റിൽ ഇരിക്കുമ്പോൾ അദ്ദേഹത്തെക്കുറിച്ചുള്ള ഓർമ്മകൾ...\nമനുഷ്യത്വമാണ് പി.കെ. വാര്യരുടെ അടിസ്ഥാനം. പെട്ടെന്നുള്ള വികാരത്തിൽ അദ്ദേഹം തീരുമാനങ്ങൾ എടുക്കില്ല. ആ തീരുമാനം ജനങ്ങളെ എങ്ങനെയാണ് ബാധിക്കുക എന്നായിരുന്നു അദ്ദേഹത്തിൻ്റെ ചിന്ത. മനുഷ്യത്വപരമായ സമീപനമാണ് അദ്ദേഹം എല്ലാക്കാര്യത്തിലും സ്വീകരിച്ചിട്ടുള്ളത്.\nഒരാൾക്കും ദോഷം വരരുത് എന്നാവും അദ്ദേഹം ചിന്തിക്കുക. പ്രായോഗിക സമീപനമാണ് എപ്പോഴും മുഖ്യം, തിയറികൾ പറയുക അല്ല ചെയ്യാറുള്ളത്. ചികിത്സയുടെ കാര്യമാണെങ്കിൽ, പലർക്കും ചികിത്സിച്ചു മാറ്റാൻ അസാധ്യം എന്ന് കരുതിയ അസുഖങ്ങൾ പോലും അദ്ദേഹം സുഖപ്പെടുത്തിയിട്ടുണ്ട്.\nപി.കെ. വാര്യരുടെ സ്വപ്നങ്ങളിൽ പൂർത്തിയാക്കാനുള്ളവ...\nആയുർവേദ സർവകലാശാല ഇനി സാധ്യമാകണം എന്നില്ല. ഇപ്പോൾ ആരോഗ്യ സർവകലാശാല നിലവിൽ ഉണ്ട് എന്നത് തന്നെ കാരണം. അദ്ദേഹത്തിൻ്റെ ഒരു സ്വപ്നം എന്നൊക്കെ പറയാൻ കഴിയുന്നത് അന്താരാഷ്ട്ര നിലവാരത്തിലെ ആയുർവേദ മ്യൂസിയമാണ്. ആയുർവേദത്തെ പറ്റി അറിയാൻ ആഗ്രഹമുള്ള ഒരാൾക്ക് അറിയേണ്ടതെല്ലാം അവിടെ ഉണ്ടാകണം.\nആധികാരികമായുള്ളതെല്ലാം സമഗ്രമായി വേണം. അതിന് വേണ്ടിയുള്ള പ്ലാനുകൾ അവസാന ഘട്ടത്തിൽ എത്തിയപ്പോഴാണ് കൊറോണ വ്യാപനം ആരംഭിച്ചത്. എട്ട് നിലയുള്ള കെട്ടിടം പ്ലാനിൽ ഉണ്ട്. അധികം വൈകാതെ അത് യാഥാർഥ്യമാക്കണം. അദ്ദേഹത്തിൻ്റെ പേരിൽ, ലോകോത്തര നിലവാരത്തിലാകും ആ മ്യൂസിയം ഉയരുക.\nകാരുണ്യ പ്രവർത്തനങ്ങൾ കോട്ടയ്ക്കൽ ആര്യവൈദ്യശാലയുടെ മുഖമുദ്രയാണ്. നടപ്പിലാക്കാനുള്ള പദ്ധതികളെക്കുറിച്ച്...\nകാരുണ്യ പ്രവർത്തനങ്ങൾക്ക് വേണ്ടി കോട്ടയ്ക്കൽ ആര്യവൈദ്യശാലയുടെ ലാഭവിഹിതത്തിന്റെ 45 % മാറ്റി വയ്ക്കാനുള്ള നിശ്ചയം സ്ഥാപകൻ വൈദ്യരത്നം പി. എസ്. വാര്യരുടേതാണ്. അദ്ദേഹത്തിൻ്റെ ഓസ്യത്തിൽ അത് രേഖപ്പെടുത്തിയിട്ടുണ്ട്. അതൊന്നും ഒരിക്കലും മാറ്റുകയില്ല, ആർക്കും മാറ്റാനാവുകയുമില്ല. അത് എങ്ങനെ കൂടുതൽ സൗകര്യങ്ങളോടെ ചെയ്യാം എന്നതിനെ കുറിച്ച് മാത്രമേ ആലോചിക്കുന്നുള്ളൂ.\nഈ ഘട്ടത്തിൽ താങ്കളുടെ മുൻപിലെ വെല്ലുവിളി എന്താണ്?\nപി.കെ. വാര്യരുടെ പിൻഗാമിയാവുക എന്നത് വലിയ വെല്ലുവിളി തന്നെയാണ്. എളുപ്പമുള്ള കാര്യമല്ല അത്. അദ്ദേഹത്തിൻ്റെ ചിന്തകളും, പ്രവൃത്തികളും ശ്രേഷ്‌ഠമാണ്. അതിനടുത്തെങ്കിലും എത്തുക എന്നത് വെല്ലുവിളിയാണ്. അതിന് വേണ്ടിയാണ് എൻ്റെ ശ്രമം.\nമുൻപ് കോട്ടയ്ക്കൽ ആര്യവൈദ്യശാല ട്രസ്റ്റി ബോർഡ് അംഗവും ചീഫ് ഫിസിഷ്യനും ആയിരുന്നു പി.എം വാര്യർ. 2007 മുതൽ ട്രസ്റ്റി ബോർഡ് അംഗമായ അദ്ദേഹം, 1969ൽ അസിസ്റ്റൻ്റ് ഫിസിഷ്യനായാണ് വൈദ്യശാലയിൽ ജോലിയിൽ പ്രവേശിക്കുന്നത്. അന്തരിച്ച ആയുർവേദ ആചാര്യൻ ഡോ. പി.കെ. വാര്യരുടെ സഹോദരീ പുത്രൻ കൂടിയാണ് പി.എം. വാര്യർ എന്ന മാധവ വാര്യർ.\nDr PM VarierP. K. WarrierPK Warrier


ഹൃദയത്തില് അഗ്നിയുമായി ഭാരതത്തിന്റെ ദ്വിതീയ അപ്പോസ്തലന് വിശുദ്ധ ഫ്രാന്‍സിസ് സേവ്യര് - sundayshalom\nവിശുദ്ധ ഇഗ്നേഷ്യസ് ലെയോളയും വിശുദ്ധ ഫ്രാന്‍സിസ് സേവ്യറും ഉള്‍പ്പെടെ ഏഴുപേര് ദാരിദ്ര്യത്തിലും ബ്രഹ്മചര്യത്തിലും അനുസരണത്തിലും ജീവിക്കാന് വ്രതമെടുത്ത് 1534-ല് പാരീസില് തുടങ്ങിയ ഈശോ സഭ, വീരോചിതമായ നേതൃത്വം ചരിത്രത്തില് സമ്മാനിച്ചവരുടെ സഭയാണ്. (ഇവൃശ െഘീംില്യ എഴുതിയ ഒലൃീശര ഘലമറലൃവെശു എന്ന ഈശോസഭാ വൈദികരെപ്പറ്റിയുള്ള പുസ്തകം ഓര്‍ക്കാം). അഗ്നിച്ചിറകുകളുമായി ഫ്രാന്‍സിസ് സേവ്യര് ഭാരതത്തില് എത്തിയ ദിനം, ഉന്നതത്തില്‍നിന്ന് ഉദയരശ്മി സന്ദര്‍ശിച്ചതുപോലെ (ലൂക്കാ 1:78) ഒരനുഭവമായി, വിശ്വാസികള്‍ക്ക്. ചരിത്രത്തില് അനേകര്‍ക്ക് വിശുദ്ധ ഫ്രാന്‍സിസ് സേവ്യര് എന്ന കുറിയ മനുഷ്യന്റെ (വെറും അഞ്ചടി മൂന്നിഞ്ച് ഉയരം!) ഹ്രസ്വജീവിതം (46 വയസുമാത്രം) പ്രചോദനമായതുപോലെ, നമ്മെയും സ്വാധീനിക്കണം.\nഅമ്മയോടും സഹോദരങ്ങളോടും ഫ്രാന്‍സിസ് യാത്ര പറഞ്ഞ് സ്‌പെയിനിലെ നവാരയിലെ കൊട്ടാരസദൃശമായ സേവ്യര് ഭവനത്തില് നിന്ന് പടിയിറങ്ങിയത് 1525-ലാണ്. അന്ന് 19 വയസ്. പിന്നെ ജീവിതത്തിലൊരിക്കലും ആ ഭവനത്തിലേക്ക് തിരിച്ചുപോയിട്ടില്ല. അനര്‍ഘനിധി സ്വന്തമാക്കണമെങ്കില്, മറ്റുള്ളതെല്ലാം പരിത്യജിക്കണമല്ലോ! യൂണിവേഴ്‌സിറ്റി പഠനത്തിനായി ഫ്രാന്‍സിസ് പാരീസിലേക്ക് പോയി. പതിനൊന്ന് വര്‍ഷം താമസമവിടെയാണ്. ഇന്ന് പലരുടെയും യുവത്വം തകര്‍ക്കപ്പെടുന്നത് കാമ്പസുകളിലാണ്. അതും തെറ്റായ കൂട്ടുകെട്ടുകളിലൂടെ. എന്നാല്, ജീവിതം നേടണമെങ്കില് സുഹൃദ്‌വലയം പ്രധാനപ്പെട്ടതുതന്നെ. അത് ഓരോ വിദ്യാര്‍ത്ഥിയുടെയും തീരുമാനവും തിരഞ്ഞെടുപ്പുമാണ്. പാരീസിലെ യൂണിവേഴ്‌സിറ്റിയിലെത്തിയ ഫ്രാന്‍സിസ് കണ്ടെത്തിയവര് ഇഗ്നേഷ്യസ്, ഫാബെര്, പീറ്റര് തുടങ്ങിയ ഏഴുപേരെയാണ്. ഇഗ്നേഷ്യസ് ആണ് ഒരിക്കല് ഈ സുവിശേഷവാക്യം ഫ്രാന്‍സിസിന്റെ മുഖത്തുനോക്കി ചോദിച്ചത്: ”ഒരു മനുഷ്യന് ലോകം മുഴുവന് നേടിയാലും തന്റെ ആത്മാവ് നശിച്ചാല് അവന് എന്ത് പ്രയോജനമെന്ന്.” ഇഗ്നേഷ്യസ് പങ്കുവച്ച വചനം ആ 24 വയസുകാരന്റെ മനസില് അന്ന് വലിയ ചലനം സൃഷ്ടിച്ചില്ല. എന്നാല് പിന്നീട് ഫ്രാന്‍സിസിന്റെ ഹൃദയത്തില് വീണ് വചനമാകുന്ന വിത്ത് വിസ്‌ഫോടനം ചെയ്യപ്പെട്ടു, നല്ല വയലില് വീണ ഗോതമ്പുമണി പോലെ! ശുശ്രൂഷയുടെയും പ്രേഷിതത്വത്തിന്റെയും പുതുജീവിതത്തിനായി ഇഗ്നേഷ്യസിനോടും കൂട്ടുകാരോടും കൂടെ ഫ്രാന്‍സിസും പങ്കുചേര്‍ന്നു.\nപാരീസ് എന്ന ആഡംബര നഗരത്തിലെ പുതിയ കൂട്ടുകെട്ടു കമ്പിനിക്ക് അവര് ഒരു പേരിട്ടു: അതുവരെ ആരും കേള്‍ക്കാത്ത പേര്! ഇീാുമി്യ ീള ഖലൗെ െ’ഈശോയുടെ കമ്പിനി!’പുതിയ സമര്‍പ്പണത്തില് ഒരുമിച്ചു നില്‍ക്കുമെന്ന തീരുമാനമെടുക്കാന് പാരീസ് പട്ടണ മതിലുകള്‍ക്ക് പുറത്തുള്ള ‘രക്തസാക്ഷികളുടെ മല’യിലെ ബെനഡിക്ടന് കോണ്‍വെന്റ് ചാപ്പലില് 1534-ല് മാതാവിന്റെ സ്വര്‍ഗാരോപണതിരുനാള് ദിനത്തില് അവര് ഒരുമിച്ചുകൂടി. കാന്റര്‍ബറിയിലെ ആര്‍ച്ച് ബിഷപ് വിശുദ്ധ തോമസ് ബെക്കറ്റ്, വിശ്വാസത്തിനായി തന്റെ ജീവിതം ബലിയായി സമര്‍പ്പിക്കുന്നതിന് ഒരു വര്‍ഷം മുമ്പ്, ഈ ‘രക്തസാക്ഷികളുടെ കപ്പേള’യില് വന്ന് ഏകാന്തതയില് പ്രാര്‍ത്ഥിച്ചിരുന്നു.\nപരസ്പരവിശ്വാസവും ആത്മബന്ധവുമാണ് കൂട്ടുകാരെ കൂട്ടുകെട്ടില് കൂട്ടിക്കെട്ടുന്നത്. അവിടെ വേര്‍തിരിച്ചു നിര്‍ത്തുന്ന അതിര്‍വരമ്പുകളില്ല. ജാതിയുടെയും പ്രായത്തിന്റെയും ഭാഷയുടെയും വ്യത്യസ്തതകളുമില്ല. ഇഗ്നേഷ്യസും ഫ്രാന്‍സിസും ഫേബറും മറ്റുമടങ്ങിയ ആ ചെറുസംഘത്തില് ഒരാള് ഫ്രഞ്ചുകാരന്, മറ്റൊരാള് പോര്‍ട്ടുഗീസുകാരന്, അഞ്ചുപേര് സ്‌പെയിന്‍കാരും! അതില് രണ്ടുപേര് സ്‌പെയിനിലെ ബാസ്‌കുകാരും മൂന്നുപേര് കറ്റലോണിയക്കാരും! മാത്രമല്ല വിവിധ പ്രായപരിധിയിലുമുള്ളവരുമായിരുന്നു അവര് ഏഴുപേരും. ഏറ്റവും മുതിര്‍ന്ന ഇഗ്നേഷ്യസിന് അന്ന് 43 വയസുപ്രായം. ഇളയത് സാന് മരിയോന് എന്ന 19 വയസുകാരന്. ഫ്രാന്‍സിസിനും ഫാബെറിനും 28 വയസുവീതവും. സംഘത്തിനുവേണ്ടി ആദ്യകാലത്ത് വിശുദ്ധ ബലിയര്‍പ്പിച്ചിരുന്നത് ഗ്രൂപ്പിലെ ഏക വൈദികനായ ഫാ. ഫാബെര്. വിശ്വാസത്തില് കര്‍മ്മധീരരായാല് പിന്നെ ഉച്ചനീചത്വങ്ങളും ചേരിതിരിവുകളും വഴിമാറണമല്ലോ. ഇന്നു നമ്മുടെ ഇടവകയിലും രൂപതയിലുമുള്ള പ്രവര്‍ത്തനങ്ങളിലും ഈ യാഥാര്‍ത്ഥ്യം പ്രചോദനമാകണം.\n‘രക്തസാക്ഷികളുടെ മലയില്’ 1534 ഓഗസ്റ്റ് 15-ന് ഏഴുപേരാണ് ഉണ്ടായിരുന്നത് എങ്കിലും സാവധാനം അംഗസംഖ്യ കൂടിവന്നു. 1536 നവംബര് ആയപ്പോള് 10 പേരായി ‘കമ്പിനി’യില്! ഒരിക്കല് അവര് ഒരുമിച്ചുവന്ന് പാരീസില് നിന്ന് റോമിലേക്ക് പോകാന് തീരുമാനമെടുത്തു. അങ്ങനെ നവംബര് 15-ന് മഴപെയ്യുന്ന പ്രഭാതത്തില്, പാരീസ് പട്ടണം അപ്പോഴും ഉറങ്ങുമ്പോള്, കറുപ്പ് ളോഹയും കഴുത്തില് കൊന്തയും വലിയ തൊപ്പിയും ധരിച്ച് അത്യാവശ്യത്തിന് മാത്രമുള്ള വസ്ത്രങ്ങളും സാധനങ്ങളുമെടുത്ത് അവര് നടന്നു. 50 ദിവസത്തെ കാല്‍നടയാത്രയ്‌ക്കൊടുവില് അവര് വെനീസിലെത്തി. തുടര്‍ന്ന്, റോമിലേക്കും. സാക്ഷ്യത്തിന്റെ ആദ്യ പ്രേഷിതയാത്ര! വെല്ലുവിളികള് വകവയ്ക്കാതെയുള്ള തീര്‍ത്ഥാടനം! അവരുടേതുപോലെ നമ്മുടെ തീരുമാനങ്ങളിലും ദര്‍ശനവും പങ്കാളിത്തവും ഉറപ്പാക്കണം. ആലോചനായോഗങ്ങളിലെ അഭിപ്രായപ്രകടനങ്ങളില് ദൈവേഷ്ടവും മനഃസാക്ഷിയുടെ സ്വരവും മാത്രം നമ്മെ നയിക്കണം. തീരുമാനമെടുത്താല് കര്‍മ്മധീരരായി കൂട്ടായ്മയില് നീങ്ങണം.\nറോമിലെത്തി. പോള് മൂന്നാമന് മാര്‍പ്പാപ്പയോടുള്ള പ്രത്യേക വിധേയത്വത്തില് പ്രേഷിത ശുശ്രൂഷ വിവിധ സ്ഥലങ്ങളില് തുടങ്ങിയ പുതിയ സഭാസമൂഹത്തിന്, പോര്‍ട്ടുഗീസ് നാവിക സംഘത്തോടൊപ്പം ചേര്‍ന്ന് സുവിശേഷ പ്രചാരണത്തിന് ഭാരതത്തില് പോകാന് ക്ഷണം ലഭിച്ചു. പോര്‍ട്ടുഗീസ് അംബാസിഡറായിരുന്ന പെദ്രോ മസ്‌ക്കെരനാസ് വഴി രാജാവയച്ച കത്തുപ്രകാരം രണ്ടുപേരെ നിയോഗിക്കാന് പാപ്പ അനുമതി കൊടുത്തു. തദനുസാരം ഇന്ത്യയിലെ പുതിയ പ്രേഷിത ദൗത്യത്തിനായി ഫാ. റോഡ്‌റിഗസിനെയും ഫാ. ബോബദില്ലയെയും തെരഞ്ഞെടുത്തു. യാത്രയ്ക്ക് തിരക്ക് കൂട്ടിയിരുന്ന അംബാസിഡര് മസ്‌ക്കരെനാസും പുതുതായി ചേര്‍ന്ന പൗളോ മിസര് എന്ന രൂപതാ വൈദികനും, തിരഞ്ഞെടുക്കപ്പെട്ട രണ്ട് പേരും മാര്‍ച്ച് 15-ന് റോമില് നിന്ന് ലിസ്ബണിലേക്ക് യാത്രയ്‌ക്കൊരുങ്ങി. എന്നാല്, യാത്രാസംഘത്തില് ചേരാനായി നേപ്പിള്‍സില് നിന്നു റോമിലേക്ക് വന്നെത്തിയ ഫാ. ബോബദില്ല പനിയും രോഗവുമായി തീരെ അവശനായി. സഭാനേതൃത്വത്തിന്റെ ഉത്തരവാദിത്തം ഏറ്റെടുത്തിരുന്ന ഫാ. ഇഗ്നേഷ്യസ് ലയോള അവസാന നിമിഷത്തില് ഫാ. ഫ്രാന്‍സിസിനെ വിളിച്ച് ആ തീരുമാനം പറഞ്ഞു. ‘താങ്കളായിരിക്കും ഭാരതത്തിലേക്ക് പോകേണ്ടത്!’ ഒരു സങ്കോചവുമില്ലാതെ സമ്മതമറിയിച്ച ഫ്രാന്‍സിസ് പറഞ്ഞു: ‘അല്‍പസമയം എനിക്ക് തന്നേക്കൂ! ഞാന് ഉപയോഗിക്കുന്ന കറുത്ത ളോഹയുടെ കീറല് ഒന്ന് ശരിയാക്കണം. അതുശരിയാക്കിയാല് ഞാന് റെഡി!’ മേലധികാരികളുടെ തീരുമാനം മറുചിന്തകളില്ലാതെ സ്വീകരിക്കുന്ന ആ മനസും സദാ പ്രേഷിത പ്രസരിപ്പോടെ തുടിക്കുന്ന ആ മനസും ഹൃദയവും നമുക്കു നല്‍കുന്ന നല്ല പാഠം വലുതല്ലേ?\nപോര്‍ട്ടുഗലിന്റെ തലസ്ഥാനമായ ലിസ്ബണില്‍നിന്ന് 1541 ഏപ്രില് ഏഴിന് ആരംഭിച്ച ദുര്‍ഘടം നിറഞ്ഞ കപ്പല് യാത്ര, മൊസാംബിക് വഴി ഗോവയിലെത്തിയത് 1542 മെയ് ആറിന്. അങ്ങനെ ഫ്രാന്‍സിസിന്റെ ഭൗതിക ശരീരം അന്ത്യവിശ്രമത്തിനായി ദൈവം തെരഞ്ഞെടുത്ത മണ്ണില് ഭാരതത്തിന്റെ ദ്വതീയ അപ്പോസ്തലന് കാലുകുത്തി. അന്നുമുതല് വിശ്വാസത്തിന്റെ തീക്ഷ്ണതയിലെരിഞ്ഞ് അഗ്നിച്ചിറകുകളിലായി യാത്ര. തന്റെ നിരന്തരമായ പ്രേഷിത തീര്‍ത്ഥാടനങ്ങള്‍ക്കിടയില് റോമിലും ലിസ്ബണിലുമൊക്കെയുള്ള അനുചരന്മാര്‍ക്കും മറ്റും അയച്ച കത്തുകള് വലിയ ചരിത്ര സാക്ഷ്യങ്ങളാണ്. പ്രേഷിത വിജയങ്ങളുടെ ആഹ്ലാദം ഹൃദയത്തില് നിറയുമ്പോള് അദ്ദേഹം പ്രാര്‍ത്ഥിക്കുമായിരുന്നു: ‘മതി, കര്‍ത്താവേ, മതി!’\nനൊമ്പരങ്ങളും കുരിശുകളും നിറയുമ്പോള്, നടത്തുന്ന അപേക്ഷ: ‘കുറേക്കൂടി, കര്‍ത്താവേ, കുറേക്കൂടി!’ ജപ്പാനിലും ഇന്റോനേഷ്യയിലും യാത്രചെയ്ത് സുവിശേഷം പ്രസംഗിച്ച് അനേകരെ ജ്ഞാനസ്‌നാനപ്പെടുത്തിയശേഷം, ചൈനയിലേക്ക് പോകാനാണ് ആഗ്രഹിച്ചത്. എന്നാല്, ഹോംഗോങ്ങിനടുത്തുള്ള സാന്റിയന് ദ്വീപില് വച്ച് ടൈഫോയിഡ് ബാധിച്ച് 1552 ഡിസംബര് രണ്ടിന് ആ ആത്മാവിനെ ദൈവം തിരികെവിളിച്ചു. പക്ഷേ, ആ അഗ്നി കെടാതെ ഇന്നും നില്‍ക്കുന്നു! ഭാരതത്തിന്റെ ദ്വിതീയ അപ്പോസ്തലന്, വിശുദ്ധന് പകര്‍ന്ന വിശ്വാസത്തിന്റെ അഗ്നി നമ്മുടെ ഹൃദയങ്ങളിലേക്കും സ്വീകരിക്കാം!


Indian economy faces structural slowdown, says Modi adviser | അതിവേഗം മുന്നോട്ടു കുതിച്ച ഇന്ത്യൻ സാമ്പത്തിക രംഗത്തെ അഞ്ചു കൊല്ലം കൊണ്ട് നരേന്ദ്ര മോദി കുട്ടിച്ചോറാക്കിയോ? രാജ്യം നീങ്ങുന്നത് ബ്രസീലിനും ദക്ഷിണാഫ്രിക്കയ്ക്കും സമാനമായ കടുത്ത സാമ്പത്തിക പ്രതിസന്ധിയിലേക്കെന്ന് പ്രധാനമന്ത്രിയുടെ സാമ്പത്തിക ഉപദേശ സമിതി അംഗം; റതിൻ റോയിയുടെ വെളിപ്പെടുത്തൽ തെരഞ്ഞെടുപ്പ് ആയുധമാക്കി കോൺഗ്രസ്; ഓഹരി വിപണിയിലെ കൂട്ടത്തകർച്ചയും വിരൽ ചൂണ്ടുന്നത് മോദി സർക്കാറിന് രണ്ടാമൂഴമില്ലെന്ന സൂചനകളെന്ന് വിലയിരുത്തൽ - MarunadanMalayali.com\nMay 09, 2019 | 06:27 PM IST | Permalink\nന്യൂഡൽഹി: ഡോ. മന്മോഹൻ സിങ് എന്ന സാമ്പത്തിക വിദഗ്ധൻ തുടർച്ചയായി രണ്ട് തവണ ഇന്ത്യയെ ഭരിച്ചപ്പോൾ ഏറ്റവും അധികം തൊഴിൽ അവസരങ്ങൾ സൃഷ്ടിക്കപ്പെട്ട കാലമായിരുന്നു അത്. സാമ്പത്തിക മേഖലയിൽ വലിയ തോതിൽ ഉണർവ്വുണ്ടായ സമയം. അതുകൊണ്ട് തന്നെ മന്മോഹൻ തുടങ്ങിവെച്ച സാമ്പത്തിക കുതിപ്പിന്റെ ബാറ്റൺ കൈയിലേന്തി കുതിക്കാനുള്ള മികച്ച സാധ്യത തന്നെ പിന്നീട് അധികാരത്തിൽ എത്തിയ നരേന്ദ്ര മോദിക്ക് ഉണ്ടായിരുന്നു. എന്നാൽ, ലക്ഷ്യബോധ്യമില്ലാത്ത സാമ്പത്തിക നടപടികളും നയങ്ങളും രാജ്യത്തിന്റെ സാമ്പത്തിക കുതിപ്പിനെ പിന്നോട്ടടിച്ചു. നോട്ടു നിരോധവും ജിഎസ്ടിയും കോടിക്കണക്കിന് ആളുകളെയാണ് തൊഴിൽരഹിതരാക്കിയത്. സാമ്പത്തിക വളർച്ചയെ തന്നെ ഇത് പിന്നോട്ടടിച്ചു. എന്നാൽ, രാജ്യത്തെ കാര്യങ്ങളെല്ലാം ശരിയായ ദിശയിൽ ആണെന്നായിരുന്നു സംഘപരിവാർ കേന്ദ്രങ്ങൾ പ്രചരിപ്പിച്ചു പോന്നത്.\nഉപദേശക സമിതിയുടെ വഞ്ചന മറുനാടൻ പുറത്ത് വിട്ടതോടെ സമിതി ചേർന്നിടത്ത് ധർണയുമായി നഴ്‌സുമാർ; വാർത്ത ചോർത്തിയതാരെന്ന് ചോദിച്ച തർക്കത്തിനൊടുവിൽ രണ്ടു റിപ്പോർട്ടുകളും സർക്കാരിന് സമർപ്പിച്ച് തടി തപ്പി യൂണിയൻ നേതാക്കൾ; നഴ്‌സുമാർക്കനുകൂലമായി സിഐടിയുവിന്റെ ചുവട് മാറ്റം; ഉപദേശകസമിതി പണി പൂർത്തിയാക്കിയതോടെ ഇനി പന്ത് സർക്കാരിന്റെ കോർട്ടിൽ: നഴ്‌സുമാരെ വഞ്ചിക്കണോ വേണ്ടയോ എന്ന് തീരുമാനിക്കേണ്ടത് ഇനി പിണറായി മാത്രം\nഈ പ്രചരണം ഒരു വശത്ത് നടക്കുമ്പോൾ തന്നെയാണ് രാജ്യത്തിന്റെ സാമ്പത്തിക നില പരുങ്ങലിൽ ആണെന്ന വാർത്തകളും പുറത്തുവരുന്നത്. ബ്രസീലിനും ദക്ഷിണാഫ്രിക്കയ്ക്കും സമാനമായ സാമ്പത്തിക പ്രതിസന്ധിയിലേക്കെന്ന് ഇന്ത്യ നീങ്ങുന്നതെന്നാണ് പ്രധാനമന്ത്രിയുടെ സാമ്പത്തിക ഉപദേശ സമിതി അംഗം തന്നെ വ്യക്തമാക്കിയത്. രാജ്യം നേരിയ തോതിൽ സാമ്പത്തിക മാന്ദ്യത്തിലെന്ന് ധനമന്ത്രാലയത്തിന്റെ റിപ്പോർട്ട് പുറത്തുവന്നതിന് പിന്നാലെയാണ് പ്രധാനമന്ത്രിയുടെ സാമ്പത്തിക ഉപദേഷ്ടാവായ റതിൻ റോയ് രാജ്യം സാമ്പത്തിക പ്രതിസന്ധിയിലേക്ക് നീങ്ങുകയാണെന്ന മുന്നറിയിപ്പ് നൽകിയത്. ഇത് തെരഞ്ഞെടുപ്പു വേളയിൽ ബിജെപിക്ക് തന്നെ തിരിച്ചടിയായി.\nമാർച്ച മാസം പുറത്തുവന്ന റിപ്പോർട്ടിലാണ് സാമ്പത്തിക മാന്ദ്യം നേരിടുന്നുവെന്ന് ധനമന്ത്രാലയം സമ്മതിക്കുന്നത്. ഉപോഭോഗവും കയറ്റുമതിയും കുറയുന്നതും സ്ഥിരനിക്ഷേപത്തിലുണ്ടായ കുറവും ഇതിന് കാരണമായി മന്ത്രാലയം ചൂണ്ടിക്കാട്ടുന്നു. എന്നാൽ പ്രതിസന്ധി കൂടുതൽ രൂക്ഷമാകുമെന്ന മുന്നറിയിപ്പാണ് രതിൻ റോയ് നൽകുന്നത്. ഇന്ത്യയുടെ സാമ്പത്തിക വളർച്ച കയറ്റുമതിയെ ആശ്രയിച്ചല്ല നിലനിൽക്കുന്നത്. അത് 10 കോടി ജനങ്ങളുടെ വാങ്ങൽ ശേഷിയിലാണ് സാമ്പത്തിക വളർച്ച. അതിനാൽ ഇന്ത്യയ്ക്ക് ചൈനയോ ദക്ഷിണ കൊറിയയോ ആകാനാവില്ല. പകരം ബ്രസിലിനെയും ദക്ഷിണാഫ്രിക്കയെയും പോലും ഇടത്തരം വരുമാനം മാത്രമുള്ള രാജ്യമാകും. രാജ്യത്തെ ഒരു കൂട്ടർ എന്നും ദാരിദ്ര്യത്തിൽ തന്നെയാകും. ഇടത്തരം വരുമാനക്കുടുക്കിൽ പെടുന്ന ഒരു രാജ്യത്തിന് അതിൽ നിന്ന് പുറത്തു കടക്കാനാവില്ലെന്ന മുന്നറിയിപ്പും പ്രധാനമന്ത്രിയുടെ സാമ്പത്തിക ഉപദേഷ്ടാവ് നൽകുന്നു.\nഇന്ത്യൻ വൻ സാമ്പത്തിക ശക്തിയാകുമെന്ന പ്രചാരണം പ്രധാനമന്ത്രി നടത്തുമ്പോഴാണ് അദ്ദേഹത്തിന്റെ ഉപദേഷ്ടാവ് സാമ്പത്തിക പ്രതിസന്ധിയെ കുറിച്ചുള്ള മുന്നറിയിപ്പുമായി രംഗത്തുവന്നത്. കടുത്ത സാമ്പത്തിക പ്രശ്‌നങ്ങളാണ് മോദി- ജയ്റ്റലി ടീമിന്റെ നേട്ടമെന്ന വിമർശനവുമായി കോൺഗ്രസും രംഗത്തുവന്നു. മോദി സർക്കാർ അധികാരത്തിലെത്തിയ ശേഷം നികുതി വരുമാനത്തിൽ 1.6 ലക്ഷം കോടി രൂപയുടെ കുറവുണ്ടായെന്നും, തൊഴിലില്ലായ്മ കുത്തനെ കൂടിയെന്നും കോൺഗ്രസ് ചൂണ്ടിക്കാട്ടി. ഗ്രാമീണ സമ്പദ് വ്യവസ്ഥ മോദി സർക്കാർ പാടെ തകർത്തുവെന്നും കോൺഗ്രസ് വിമർശിക്കുന്നു.\nഅതേസമയം സ്വന്തം സാമ്പത്തിക ഉപദേഷ്ടാവും സാമ്പത്തിക രംഗത്തെ തകർച്ചയുടെ കാര്യം ചൂണ്ടിക്കാട്ടിയതിന് പിന്നാലെ ഓഹരി വിപണിയിൽ തുടർച്ചയായി ഉണ്ടാകുന്ന ഇടിവും മോദി സർക്കാറിന് തിരിച്ചടി നൽകുന്നത്. മോദി സർക്കാറിന് ഭരിക്കാനുള്ള കേവല ഭൂരിപക്ഷം ലഭിക്കില്ലെന്നാണ് പുറത്തുവരുന്ന വിവരം. ഹിന്ദി ഹൃദയഭൂമിയിലെ തെരഞ്ഞെടുപ്പു നടന്നു കൊണ്ടിരിക്കവേ ബിജെപിയുടെ സാധ്യത മങ്ങലേൽക്കുന്നു എന്ന സൂചനയുണ്ട്. കോൺഗ്രസിന്റെ നേതൃത്വത്തിലുള്ള യുപിഎ സർക്കാര് അധികാരത്തിൽ എത്തുമെന്നുമാണ് വിലയിരുത്തലുകൾ പുറത്തുവന്നത്. ഇതിനിടെ ഓഹരി വിപണിയിലെ ഇടിവ് ബിജെപിക്ക് അനൂകലമല്ല കാര്യങ്ങളെന്ന വിലയിരുത്തലിലേക്ക് നീങ്ങുന്നുണ്ട്.\nഗുജറാത്തികളാണ് ഓഹരി വിപണികളിൽ ഏറ്റുവും സജീവമായി ഇടപെടുന്നത്. വീണ്ടും മോദി വരില്ലെന്ന സൂചനയെ തുടർന്ന് ഓഹരി വിപണിയിൽ വലിയ ഇടിവാണ് ഉണ്ടായത്. തുടർച്ചയായ മൂന്നാം നാളിലും ഇന്ത്യൻ ഓഹരി സൂചികകൾ വൻ നഷ്ടത്തിലേക്ക് കൂപ്പുകുത്തി. സെൻസെക്സ് 487 പോയിന്റ് തകർന്ന് 37,789ലും നിഫ്റ്റി 138 പോയിന്റ് ഇടിഞ്ഞ് 11,359ലുമാണ് ഇന്നലെ വ്യാപാരം അവസാനിപ്പിച്ചത്. കഴിഞ്ഞ ഒരുമാസത്തിനിടെ സെൻസെക്സും നിഫ്റ്റിയും വ്യാപാരം പൂർത്തിയാക്കുന്ന ഏറ്റവും കുറഞ്ഞ നിലയാണിത്. സീ എന്റർടെയ്ന്മെന്റ്, ബജാജ് ഫിനാൻസ്, ടാറ്രാ മോട്ടോഴ്സ്, റിലയൻസ് ഇൻഡസ്ട്രീസ്, ബജാജ് ഓട്ടോ, സൺഫാർമ, ബജാജ് ഫിൻസെർവ്, എൻ.ടി.പി.സി., എസ്.ബി.ഐ എന്നിവയാണ് ഏറ്റവും വലിയ നഷ്ടം നേരിട്ട പ്രമുഖ ഓഹരികൾ.\nഅമേരിക്ക-ചൈന വ്യാപാരയുദ്ധവും വിദേശ നിക്ഷേപത്തിലെ കൊഴിഞ്ഞുപോക്കും അടക്കം ഓഹരി വിപണിയുടെ തകർച്ചക്ക് വഴിവെച്ചിട്ടുണ്ട്. ഈയാഴ്ച ഇതുവരെ സെൻസെക്സ് നേരിട്ടത് 1,174 പോയിന്റുകളുടെ നഷ്ടം. നിഫ്റ്റി 353 പോയിന്റും ഇടിഞ്ഞു അഞ്ച ലക്ഷം കോടിയുടെ നഷ്ടവും നിക്ഷേപകർക്കുണ്ടായി.


സംസ്ഥാനത്ത് സ്വർണ്ണവിലയിൽ ഇന്ന് നേരിയ ഇടിവ്. - Media Malayalam (മീഡിയ മലയാളം)\nHome Kerala സംസ്ഥാനത്ത് സ്വർണ്ണവിലയിൽ ഇന്ന് നേരിയ ഇടിവ്.\nസംസ്ഥാനത്ത് സ്വർണ്ണവിലയിൽ ഇന്ന് നേരിയ ഇടിവ്.\nതിരുവനന്തപുരം: സംസ്ഥാനത്ത് സ്വർണ്ണവിലയിൽ ഇന്ന് നേരിയ ഇടിവ്. ഇന്നലെ നേരിയ തോതിൽ വർധിച്ച ശേഷമാണ് സ്വർണവില ഇടിഞ്ഞത്.. 22 കാരറ്റ് സ്വർണ്ണം ഗ്രാമിന് 35 രൂപ ഉയർന്ന് 4625 രൂപ നിരക്കിലാണ് ഇന്നലെ വിൽപ്പന നടന്നത്. ഇന്ന് സ്വർണവില ഗ്രാമിന് 25 രൂപ കുറഞ്ഞു. 4600 രൂപയിലാണ് ഇന്ന് സ്വർണം വിൽക്കുന്നത്.\nഒരു പവന് 37000 രൂപയായിരുന്നു ഇന്നലത്തെ വില. ഇന്ന് ഒരു പവൻ സ്വർണത്തിന് 36800 രൂപയാണ് വില. 18 കാരറ്റ് സ്വർണ്ണം ഗ്രാമിന് 3800 രൂപയാണ് ഇന്നത്തെ വില. ഇന്നലെ ഗ്രാമിന് 3820 രൂപയായിരുന്നു വില. ഇന്നലത്തെ അപേക്ഷിച്ച് ഇന്നത്തെ 18 കാരറ്റ് സ്വർണ്ണ വിലയിൽ ഗ്രാമിന് 20 രൂപ കുറഞ്ഞു.\nഹാൾമാർക്ക് വെള്ളി വിലയ്ക്ക് മാറ്റമില്ല. വെള്ളി ഗ്രാമിന് 70 രൂപയാണ് ഇന്നത്തെ വില. ഓൾ കേരള ഗോൾഡ് ആന്റ് സിൽവർ മർച്ചന്റ്സ് അസോസിയേഷൻ . അസോസിയേഷൻ ആണ് എല്ലാ ദിവസവും കേരളത്തിലെ സ്വർണ വില നിശ്ചയിക്കുന്നത്.\nഅന്താരാഷ്ട്ര സ്വർണ വില ഡോളർ നിലവാരത്തിൽ ലണ്ടൻ ബുള്ളിയൻ മാർക്കറ്റ് അസോസിയേഷൻ ൽ നിന്നും രാവിലെ 9.30 ന് അറിഞ്ഞതിനു ശേഷം 9.35 ന് റിസർവ്വ് ബാങ്ക് പ്രഖ്യാപിക്കുന്ന ഇന്ത്യൻ രൂപയുടെ വിനിമയ നിരക്ക് അറിയും. അതനുസരിച്ച് മുംബൈ വിപണി വിലയും കേരളത്തിലെ ബാങ്കുകളുടെ വില നിലവാരവും പരിശോധിച്ചാണ് കേരളത്തിലെ വില നിശ്ചയിക്കുന്നത്.\nslightly in the state today.\nPrevious articleആലുവയിൽ പതിനാറുകാരനിൽ നിന്ന് ഗർഭിണിയായ പത്തൊൻപതുകാരിക്ക് എതിരെ പോക്സോ നിയമപ്രകാരം കേസെടുത്തു\nNext articleഈ ഗ്രഹത്തില് മഴപോലെ പെയ്യുന്നത് അമൂല്യരത്‌നങ്ങള്, അത്ഭുതത്തോടെ ശാസ്ത്രലോകം.!


'മീര വീണ്ടും ക്യാമറക്ക് മുന്നിലെത്തി'; പറഞ്ഞറിയിക്കാനാവാത്ത ആഹ്ലാദമെന്ന് സത്യന് അന്തിക്കാട്\n'മീര ജാസ്മിന് വീണ്ടും ക്യാമറക്ക് മുന്നിലെത്തി'; പറഞ്ഞറിയിക്കാനാവാത്ത ആഹ്ലാദമെന്ന് സത്യന് അന്തിക്കാട്\nമീര ജാസ്മിന് ഒരിടവേളക്ക് ശേഷം വീണ്ടും അഭിനയിക്കുന്ന സത്യന് അന്തിക്കാട് ചിത്രത്തിന്റെ ഷൂട്ടിങ്ങ് ആരംഭിച്ചു. മീര ജാസ്മിന് ഷൂട്ടിങ്ങിനെത്തിയ വീഡിയോ സത്യന് അന്തിക്കാട് പങ്കുവെച്ചു. ജൂലിയറ്റ് എന്നാണ് ചിത്രത്തില് മീര ജാസ്മിന് അവതരിപ്പിക്കുന്ന കഥാപാത്രത്തിന്റെ പേര്. ജയറാമാണ് നായകനാവുന്നത്.\nസത്യന് അന്തിക്കാടിന്റെ വാക്കുകള്: 'വിജയദശമി ദിനത്തില് മീര ജാസ്മിന് വീണ്ടും ക്യാമറക്കു മുന്നിലെത്തി. പറഞ്ഞറിയിക്കാനാവാത്ത ആഹ്ലാദമാണ് സെറ്റിലാകെ. എത്രയെത്ര ഓര്‍മ്മകളാണ്. രസതന്ത്രത്തില് ആണ്‍കുട്ടിയായി വന്ന 'കണ്‍മണി'. അമ്മയെ സ്‌നേഹം കൊണ്ട് കീഴ്‌പ്പെടുത്തിയ 'അച്ചു'. ഒരു കിലോ അരിക്കെന്താണ് വിലയെന്ന് ചോദിച്ച് വിനോദയാത്രയിലെ ദിലീപിനെ ഉത്തരം മുട്ടിച്ച മിടുക്കി.\nമീര ഇവിടെ ജൂലിയറ്റാണ്. കൂടെ ജയറാമും, ദേവികയും, ഇന്നസെന്റും, സിദ്ദിഖും, കെ പി എ സി ലളിതയും, ശ്രീനിവാസനുമൊക്കെയുണ്ട്. കേരളത്തിലെ തിയ്യേറ്ററുകളിലൂടെത്തന്നെ ഞങ്ങളിവരെ പ്രേക്ഷകരുടെ മുന്നിലേക്കെത്തിക്കാനുള്ള ഒരുക്കത്തിലാണ്.'\nഡോ. ഇക്ബാല് കുറ്റിപ്പുറമാണ് ചിത്രത്തിന്റെ തിരക്കഥ. സെന്‍ട്രല് പ്രൊഡക്ഷന്‍സ് നിര്‍മ്മിക്കുന്ന ചിത്രത്തിന്റെ ഛായാഗ്രഹണം എസ് കുമാര് ആണ്. സംഗീതം വിഷ്ണു വിജയ്.


മികച്ച AgrolifeCoin എക്സ്ചേഞ്ച്\nഎല്ലാ ക്രിപ്റ്റോകാർട്ടെറൻ വിപണികളിൽ നിന്നുള്ള മികച്ച AgrolifeCoin എക്സ്ചേഞ്ച് നിരക്ക്. ഇന്ന് AgrolifeCoin വാങ്ങാനോ വിൽക്കുന്നതിനുള്ള ഏറ്റവും നല്ല മാർക്കറ്റ്.\nമികച്ച വാങ്ങൽ വില AgrolifeCoin $ 0.000463594 AGLC/BTC cfinex\nഏറ്റവും മികച്ച വിൽപ്പന വില AgrolifeCoin $ 0.000463594 AGLC/BTC cfinex\nക്രിപ്‌റ്റോകറൻസി വിനിമയ നിരക്ക് AgrolifeCoin സാധാരണ കറൻസിയിലെന്നപോലെ ബാങ്ക് സജ്ജമാക്കിയിട്ടില്ല, എന്നാൽ എക്‌സ്‌ചേഞ്ച് പങ്കാളികൾക്കിടയിലെ ഓരോ ഇടപാടുകൾക്കും ഇത് നിർണ്ണയിക്കപ്പെടുന്നു. ഓരോ ക്രിപ്‌റ്റോ കറൻസി എക്‌സ്‌ചേഞ്ചിലും, AgrolifeCoin ന്റെ വാങ്ങുന്നവരുടെയും വിൽക്കുന്നവരുടെയും ബാലൻസ് വ്യത്യസ്‌തമാണ്. അതിനാൽ, ഓരോ ക്രിപ്‌റ്റോ കറൻസി എക്‌സ്‌ചേഞ്ചിലും ക്രിപ്‌റ്റോകറൻസി AgrolifeCoin വിനിമയ നിരക്ക് വ്യക്തിഗതമാണ്. എല്ലാ ക്രിപ്റ്റോ കറൻസി എക്സ്ചേഞ്ചുകളുടെയും വിനിമയ നിരക്കുകൾ വിശകലനം ചെയ്ത് മികച്ചത് തിരഞ്ഞെടുക്കുന്നതിലൂടെ മികച്ച AgrolifeCoin നിരക്ക് കണ്ടെത്താൻ കഴിയും.\nമികച്ച AgrolifeCoin വാലറ്റ്\nഇന്ന് AgrolifeCoin യുടെ മികച്ച വാങ്ങൽ നിരക്ക് cfinex എക്സ്ചേഞ്ച് മാർക്കറ്റിൽ AGLC/BTC ട്രേഡ് ജോഡി ഉപയോഗപ്പെടുത്തി $ 0.000463594 ആണ്.\nഇന്ന് AgrolifeCoin യുടെ മികച്ച വിൽപന നിരക്ക് cfinex എക്സ്ചേഞ്ച് മാർക്കറ്റിൽ AGLC/BTC ട്രേഡിംഗ് ജോടിയായ $ 0.000463594 ആണ്.\nക്രിപ്റ്റോ മാർക്കറ്റ് പങ്കാളികളുടെയും ക്രിപ്റ്റോ ഹോൾഡർമാരുടെയും വ്യക്തിപരമായ അഭിപ്രായമാണ് മികച്ച AgrolifeCoin വാലറ്റ്. ഒരു ക്രിപ്റ്റോ വാലറ്റിന് പ്രധാന പാരാമീറ്ററുകൾ ഉണ്ട്: വിശ്വാസ്യത, ലാളിത്യം, സുരക്ഷ. സുരക്ഷയുടെയും വിശ്വാസ്യതയുടെയും മികച്ച റേറ്റിംഗുകൾ ഉപയോഗിച്ചാണ് മികച്ച AgrolifeCoin വാലറ്റ് സൃഷ്ടിച്ചിരിക്കുന്നത്. എല്ലാ ക്രിപ്റ്റോ എക്സ്ചേഞ്ചുകളും AgrolifeCoin ക്രിപ്റ്റോ കറൻസി ട്രേഡിംഗിന്റെ മുഴുവൻ വോള്യവും വിശകലനം ചെയ്യുന്നു. ഫലത്തെ അടിസ്ഥാനമാക്കി, പൂർത്തിയാക്കിയ ഇടപാടുകളിൽ നിന്ന് മികച്ച നിരക്കുകൾ ഞങ്ങൾ തിരഞ്ഞെടുക്കുന്നു.\nമികച്ച AgrolifeCoin വിൽപ്പനസ്ഥലത്ത്\nഅടുത്തിടെ എക്സ്ചേഞ്ചിൽ AgrolifeCoin ന്റെ ഏറ്റവും മികച്ച വാങ്ങൽ വിലയുണ്ടായിരുന്നുവെന്ന് കരുതുന്നത് യുക്തിസഹമാണ്, ഈ ക്രിപ്റ്റോ കറൻസി എക്സ്ചേഞ്ചിലെ മികച്ച വിനിമയ നിരക്ക് അന്വേഷിക്കുന്നത് മൂല്യവത്താണ്. മികച്ച AgrolifeCoin ഇന്നത്തെ നിരക്കുകൾ വാങ്ങുകയും വിൽക്കുകയും ചെയ്യുന്നു 21/01/2021 ഞങ്ങൾ പേജിൽ ഒരു പ്രത്യേക സ്ഥലത്ത് പ്രദർശിപ്പിക്കുന്നു. ഞങ്ങളുടെ സേവനം "മികച്ച AgrolifeCoin ഇന്നത്തെ വില 21/01/2021" ലോകമെമ്പാടുമുള്ള എല്ലാ മികച്ച നിരക്കുകളും ഓൺ‌ലൈനിൽ യാന്ത്രികമായി വിശകലനം ചെയ്യാൻ നിങ്ങളെ അനുവദിക്കുന്നു. AgrolifeCoin മികച്ച വാങ്ങൽ നിരക്ക് - വ്യാപാര ഇടപാട് പൂർത്തിയായ കറൻസി പരിഗണിക്കാതെ ഞങ്ങൾ ഡോളറിൽ പ്രദർശിപ്പിക്കുന്നു.\nഎല്ലാ ക്രിപ്റ്റോകൗണ്ടര് മാര്ക്കറ്റില് നിന്നും ഇന്നത്തെ AgrolifeCoin എക്സ്ചേഞ്ച് നിരക്കുകള് കാണിക്കുന്നു. എല്ലാ ട്രേഡിംഗ് ജോഡികളുടേയും എക്സ്ചേഞ്ച് നിരക്കുകൾ അമേരിക്കൻ ഡോളറാക്കി മാറ്റുന്നു.\nഏറ്റവും മികച്ച AgrolifeCoin വാങ്ങൽ നിരക്ക് പലപ്പോഴും നമ്മൾ ക്രിപ്റ്റോകറൻസി വാങ്ങുമ്പോൾ ലഭിക്കുന്നത് ഡോളറിനല്ല, ഡോളറിൽ നിന്ന് വ്യത്യസ്തമായ ഒരു കറൻസി അല്ലെങ്കിൽ ക്രിപ്റ്റോയ്ക്കാണ്. ലഭ്യമായ ഏതൊരു കറൻസിയിലും AgrolifeCoin എന്നതിനായുള്ള ഏറ്റവും മികച്ച വാങ്ങൽ വില ഞങ്ങൾ ഡോളറിലെ ഏറ്റവും കുറഞ്ഞ വിലയ്ക്ക് കാണിക്കുന്നു. മികച്ച AgrolifeCoin വിനിമയ നിരക്കിന് അടുത്തുള്ള പേജിൽ, എക്സ്ചേഞ്ചിൽ മികച്ച വാങ്ങൽ വില നൽകുന്ന ആ ജോഡി കറൻസികൾ പ്രദർശിപ്പിക്കും. മികച്ച വിൽപ്പന നിരക്കിന്റെ വലതുവശത്ത് AgrolifeCoin ന്റെ ഏറ്റവും മികച്ച വിലയ്ക്ക് വിൽപ്പന ഇടപാട് നടന്ന എക്സ്ചേഞ്ചറിലേക്കുള്ള ഒരു ലിങ്കാണ്.\nമികച്ച നിരക്ക് ലഭിക്കുമ്പോൾ ഏത് ജോഡി കറൻസി AgrolifeCoin ട്രേഡ് ചെയ്തുവെന്ന് അറിയേണ്ടത് പ്രധാനമാണ്. മികച്ച ക്രിപ്‌റ്റോകറൻസി നിരക്കിന്റെ വലതുവശത്ത് ഞങ്ങൾ ഈ വിവരങ്ങൾ പ്രദർശിപ്പിക്കുന്നു. AgrolifeCoin വാങ്ങുന്നതിനോ വിൽക്കുന്നതിനോ ഉള്ള മികച്ച എക്സ്ചേഞ്ചുകൾ ഞങ്ങളുടെ സേവന പട്ടികയിൽ അവതരിപ്പിച്ചിരിക്കുന്നു. വ്യത്യസ്ത കറൻസികൾക്കും ക്രിപ്റ്റോകറൻസികൾക്കുമായി AgrolifeCoin വാങ്ങുന്നതിനും വിൽക്കുന്നതിനുമുള്ള ഏറ്റവും മികച്ച ഡോളർ വിനിമയ നിരക്കിൽ എക്സ്ചേഞ്ചുകൾ അടുക്കുന്നു. AgrolifeCoin വാങ്ങുന്നതിനും വിൽക്കുന്നതിനുമുള്ള മികച്ച എക്സ്ചേഞ്ചുകളെക്കുറിച്ചുള്ള വിവരങ്ങൾ ഓൺ‌ലൈനിൽ അപ്‌ഡേറ്റ് ചെയ്യുകയും നിരന്തരം മാറിക്കൊണ്ടിരിക്കുകയും ചെയ്യുന്നു.


ഹാഥ്റസിലെ തിരിച്ചടി മറികടക്കാൻ സ്ത്രീസുരക്ഷ മുൻനി‍ർത്തി പ്രചാരണം തുടങ്ങി യോഗി ആദിത്യനാഥ് | Yogi adithyanath started campaign which targets women voters\nഹാഥ്റസിലെ തിരിച്ചടി മറികടക്കാൻ സ്ത്രീസുരക്ഷ മുൻനി‍ർത്തി പ്രചാരണം തുടങ്ങി യോഗി ആദിത്യനാഥ്\nഹാഥ്റസ് ബലാൽസംഗക്കൊലയും തുടന്നുള്ള സംഭവവികാസങ്ങളും ദേശീയതലത്തിൽ യുപി സർക്കാരിന് വലിയ ക്ഷീണമായിരുന്നു. കോൺഗ്രസ് തുടക്കത്തിൽ പ്രതിഷേധവുമായി തെരുവിലിറങ്ങുകയും ചെയ്തു.\nHathras, First Published Oct 18, 2020, 1:28 PM IST\nലക്നൗ: ഹാഥ്റസ് ബലാത്സംഗക്കൊല ദേശീയതലത്തിൽ തിരിച്ചടിയായതോടെ സ്ത്രീസുരക്ഷയ്ക്ക് ഒരു വർഷത്തെ പ്രചാരണം തുടങ്ങി യോഗി ആദിത്യനാഥ് സർക്കാർ. സ്ത്രീകൾക്കെതിരായ അക്രമങ്ങളിൽ കർശനനിലപാട് ഉണ്ടാകുമെന്ന് യോഗി ആദിത്യനാഥ് പറഞ്ഞു. അതേസമയം ഹാഥ്റസിലേക്ക് പോകും വഴി അറസ്റ്റിലായ സിദ്ദിഖ് കാപ്പനെ കൂടുതൽ കേസുകളിൽ ഉൾപ്പെടുത്താനുള്ള നീക്കം പത്രപ്രവർത്തകയൂണിയനും കുടുംബവും സുപ്രീംകോടതിയെ അറിയിക്കും.\nഹാഥ്റസ് ബലാൽസംഗക്കൊലയും തുടന്നുള്ള സംഭവവികാസങ്ങളും ദേശീയതലത്തിൽ യുപി സർക്കാരിന് വലിയ ക്ഷീണമായിരുന്നു. കോൺഗ്രസ് തുടക്കത്തിൽ പ്രതിഷേധവുമായി തെരുവിലിറങ്ങുകയും ചെയ്തു. ഒരു വർഷത്തിനപ്പുറം തെരഞ്ഞെടുപ്പ് നേരിടേണ്ട യോഗി ആദിത്യനാഥ് സ്ത്രീവോട്ടർമാരുടെ രോഷം തണുപ്പിക്കാനുള്ള നീക്കം ഈ സാഹചര്യത്തിൽ തുടങ്ങിയിട്ടുണ്ട്.\nമിഷൻ ശക്തി എന്ന പേരിൽ പ്രചാരണത്തിന് തുടക്കമിട്ട യോഗി ആദിത്യനാഥ് സ്ത്രീകളുടെ അന്തസ്സും സുരക്ഷയും ശാക്തീകരണവും ഉറപ്പാക്കുമെന്ന് വ്യക്തമാക്കി. പ്രചാരണത്തിൻറെ രണ്ടാം ഘട്ടത്തിൽ സ്തീകളെ ശല്യപ്പെടുത്തുന്നവർക്ക് സാമൂഹ്യബഹിഷ്ക്കരണം ഉൾപ്പടെ നടപ്പാക്കുമെന്നാണ് യോഗിയുടെ പ്രഖ്യാപനം. അതേസമയം ഹാഥ്റസ് ബലാത്സംഗക്കൊല അന്വേഷിച്ച പ്രത്യേക അന്വേഷണ സംഘം റിപ്പോർട്ട് നൽകുന്നത് വൈകുകയാണ്.\nമലയാളി മാധ്യമപ്രവർത്തകൻ സിദ്ദിഖ് കാപ്പനെ കാണാൻ കഴിഞ്ഞ ദിവസം അഭിഭാഷകന് മഥുര കോടതി അനുവാദം നൽകിയിരുന്നില്ല. കൂടുതൽ കേസുകൾ രജിസ്റ്റർ ചെയ്യുന്ന സാഹചര്യത്തിൽ ഇക്കാര്യം സുപ്രീംകോടതിയുടെ ശ്രദ്ധയിൽപ്പെടുത്തും. ഇപ്പോൾ മഥുര ജയിലിലുള്ള സിദ്ദിഖിനെയും മറ്റു മൂന്നു പേരെയും നാളെ ഹാഥ്റസ് കോടതിയിൽ ഹാജരാക്കിയേക്കും.\nLast Updated Oct 18, 2020, 1:28 PM IST


ഹൈദരാബാദിനെ ലോക്കാക്കി ഫെർഗൂസൻ; സൂപ്പർ ഓവറിൽ കൊൽക്കത്ത | Madhyamam\nHomechevron_rightSportschevron_rightCricketchevron_rightഹൈദരാബാദിനെ ലോക്കാക്കി ...\ndate_range 18 Oct 2020 2:32 PM GMT\nഹൈദരാബാദിനെ ലോക്കാക്കി ഫെർഗൂസൻ; സൂപ്പർ ഓവറിൽ കൊൽക്കത്ത\nഇന്നത്തെ മത്സരത്തിൽ വിജയം അനിവാര്യമായിരുന്നു കൊല്‍ക്കത്ത നൈറ്റ് റൈഡേഴ്സിനും സണ്‍റൈസേഴ്‌സ് ഹൈദരാബാദിനും. എന്നാൽ ദൈവം ഇരുടീമുകളുടെയും പ്രാർഥന ഒരുപോലെ സ്വീകരിച്ചു. കെ.കെ.ആർ മുന്നോട്ടുവെച്ച 163 റൺസ് വിജയലക്ഷ്യം പിന്തുടർന്ന എസ്.ആർ.എച്ചിെൻറ ഇന്നിങ്സും 163 റൺസിൽ അവസാനിച്ചു. അവസാന ഒാവർ വരെ നീണ്ട ആവേശം സമാസമമായതോടെ, സൂപ്പർ ഒാവറിൽ ലോക്കി ഫെർഗൂസെൻറ കരുത്തിൽ കൊൽക്കത്ത വിജയം സ്വന്തമാക്കി.\nനാലോവറിൽ 15 റൺസ് മാത്രം വഴങ്ങി ഹൈദരാബാദിെൻറ മൂന്നുവിക്കറ്റുകൾ പിഴുത ഫെർഗൂസൻ സൂപ്പർ ഓവറിൽ വാർണറെയും സമദിനെയും ക്ലീൻ ബൗൾഡാക്കി ഹൈദരാബാദിനെ രണ്ട് റൺസിലൊതുക്കിയതോടെ വിജയം കൊൽകത്തയുടെ തീരത്തെത്തി.\nഡേവിഡ് വാർണർ (33 പന്തിൽ 47), ജോണി ബെയർസ്റ്റോ (28 പന്തിൽ 36) കെയിൻ വില്യംസൺ (19 പന്തിൽ 29) എന്നിവരായിരുന്നു ഹൈദരാബാദിന് വേണ്ടി പൊരുതിയത്. വാലറ്റത്ത് 15 പന്തിൽ 23 റൺസുമായി അബ്ദുൽ സമദ് ആഞ്ഞ് വീശിയെങ്കിലും സ്കോർ 163ൽ ഒതുങ്ങുകയായിരുന്നു.\nനേരത്തെ ടോസ് നേടിയ ഹൈദരാബാദ് ബൗളിംഗ് തിരഞ്ഞെടുക്കുകയായിരുന്നു. നായകൻ വാർണറുടെ തീരുമാനം ശരിവെക്കുന്ന പ്രകടനമായിരുന്നു കൊൽക്കത്തയുടേത്. പതിഞ്ഞ തുടക്കത്തിൽ രാഹുല് ത്രിപാഠിയും ശുഭ്മാന് ഗില്ലും ചേര്‍ന്ന് വിക്കറ്റ് നഷ്ടമില്ലാതെ ഓപ്പണിംഗില് 48 റണ്‍സ് ചേര്‍ത്തു. പിന്നാലെയെത്തിയവരും ടീമിന് വമ്പൻ സ്കോർ സമ്മാനിക്കാൻ തക്കവണ്ണമുള്ള പ്രകടനമൊന്നും നടത്തിയില്ല. എങ്കിലും അവസാന ഓവറുകളില് ഇയാന് മോര്‍ഗനും ദിനേഷ് കാര്‍ത്തിക്കും ചേര്‍ന്ന് നടത്തിയ വെടിക്കെട്ടാണ് സ്‌കോര് 150 കടത്തിയത്. കാര്‍ത്തിക് 14 പന്തില് 24 റണ്‍സും. മോര്‍ഗന് 23 പന്തില് 34 റണ്‍സാണ് അടിച്ചുകൂട്ടിയത്. ഹൈദരാബാദിന് വേണ്ടി ബേസില് നാലോവറില് 46 റണ്‍സ് വഴങ്ങി രണ്ട് വിക്കറ്റുകളെടുത്തു. നടരാജന് നാല്‍പ്പത് റണ്‍സ് വഴങ്ങി രണ്ട് വിക്കറ്റുമെടുത്തു. വിജയ് ശങ്കര്, റാഷിദ് ഖാന്, എന്നിവര് ഓരോ വിക്കറ്റുകൾ വീതവും നേടി.\nTAGS:Kolkata Knight Riders sunrisers hyderabad IPL 2020


നടന് സിദ്ദിഖ് അപമര്യാദയായി പെരുമാറിയതിന്റെ അനുഭവം വെളിപ്പെടുത്തി യുവനടി രേവതി സമ്പത്ത്. തിരുവനന്തപുരം നിള തീയേറ്ററില് രണ്ട് വര്‍ഷം മുന്‍പ് സിദ്ദിഖില് നിന്നും നേരിടേണ്ടിവന്ന മോശം അനുഭവം തന്നെ വലിയ മാനസികപ്രയാസത്തിലേക്ക് തള്ളിയിട്ടെന്നും അതിന്റെ ആഘാതം ഇപ്പോഴും ഓര്‍മ്മയിലുണ്ടെന്നും രേവതി സമ്പത്ത് ഫേസ്ബുക്കില് കുറിച്ചു. മുന്‍പ് ഡബ്ല്യുസിസിയ്‌ക്കെതിരേ, കെപിഎസി ലളിതയ്‌ക്കൊപ്പം സിദ്ദിഖ് നടത്തിയ വാര്‍ത്താസമ്മേളനത്തിന്റെ വീഡിയോയ്‌ക്കൊപ്പമാണ് രേവതിയുടെ പോസ്റ്റ്.\n'ഈ വീഡിയോ വീണ്ടും വീണ്ടും കാണുമ്പോള് (അഭിപ്രായം പറയുന്നതില് നിന്നും) എന്നെ തടഞ്ഞുനിര്‍ത്താനാവുന്നില്ല. തിരുവനന്തപുരം നിള തീയേറ്ററില് 2016ല് നടന്ന 'സുഖമായിരിക്കട്ടെ' എന്ന സിനിമയുടെ പ്രിവ്യൂവിനിടെ നടന് സിദ്ദിഖ് എന്നോട് ലൈംഗികമായി അപമര്യാദയായി പെരുമാറാന് ശ്രമിച്ചു. വാക്കാലുള്ള ലൈംഗികാധിക്ഷേപം 21ാം വയസ്സില് എന്റെ ആത്മവീര്യം കെടുത്തി. അതുണ്ടാക്കിയ ആഘാതം ഇപ്പോഴും ഞാന് ഓര്‍ക്കുന്നുണ്ട്.


ആനകൾ മാത്രം മരിച്ചുവീഴുന്ന കാട്; ദുരൂഹതയുടെ ചുരുളഴിക്കാൻ ബോട്സ്വാന സർക്കാർ | Botswana reports mysterious deaths of hundreds of elephants | Madhyamam\ndate_range2July 2020 6:03 PM GMT\nആനകൾ മാത്രം മരിച്ചുവീഴുന്ന കാട്; ദുരൂഹതയുടെ ചുരുളഴിക്കാൻ ബോട്സ്വാന സർക്കാർ\nഗാബോറോൺ: ആഫ്രിക്കൻ രാജ്യമായ ബോട്സ്വാനയിൽ കഴിഞ്ഞ മൂന്ന് മാസങ്ങളിലായി ദുരൂഹസാചര്യത്തിൽ ചരിഞ്ഞത് 350ലധികം ആനകൾ. ഒക്വാംഗോ തുരുത്തിലാണ് ആനകളുടെ ശവശരീരങ്ങൾ കണ്ടെത്തിയത്. വേട്ടയാടിയതിെൻറയോ വിഷം നൽകിയതിെൻറയോ ലക്ഷണങ്ങൾ ആനകളുടെ ശരീരത്തിൽ കണ്ടെത്തിയിട്ടില്ലെന്നാണ് വിദഗ്‌ദ്ധർ പറയുന്നത്. ആനകളുടെ കൊമ്പുകളും നഷ്ടപ്പെട്ടിട്ടില്ല.\nലോകത്ത് ഏറ്റവുമധികം ആനകളുള്ള രാജ്യമാണ് ബോട്സ്വാന. 1.30 ലക്ഷത്തോളം ആനകളാണ് വടക്കുപടിഞ്ഞാറൻ ആഫ്രിക്കൻ രാജ്യമായ ബോട്സ്വാനയിലുള്ളത്. ഒക്വാംഗോ തുരുത്തിൽ മാത്രമായി 15000ത്തോളം ആനകളുണ്ട്. ആഫ്രിക്കയിലെ ആനകളുടെ ആകെ എണ്ണത്തിൽ മൂന്നിലൊന്നും ഉള‌ള രാജ്യം കൂടിയാണിത്.\nമറ്റ് വനജീവികളൊന്നും മരിക്കാതെ ആനകൾ മാത്രം ചെരിഞ്ഞത് പരിഭ്രാന്തി പരത്തിയിട്ടുണ്ട്. വെള്ളത്തിൽ നിന്നോ മണ്ണിൽ നിന്നോ പകർന്ന അഞ്ജാത രോഗമാണെന്നാണ് പ്രാഥമിക നിഗമനം. പൊതുവേ ആനകൾ കൂട്ടമായി മരിക്കുന്ന സാഹചര്യമുണ്ടാകുന്നത് വരൾച്ചയുടെ സമയത്താണ്. എന്നാൽ, ബോട്സ്വാനയിൽ ചരിഞ്ഞ ആനകളുടെയും ശവശരീരങ്ങൾ കണ്ടെത്തിയത് ജലാശയങ്ങൾക്ക് സമീപത്തും.\n[File: Cameron Spencer/Getty]\nഅതേസമയം, പ്രദേശത്ത് നിരവധി ആനകളെ ദുർബലവും ക്ഷീണിതരുമായി കാണപ്പെട്ടതായി വന്യജീവികളുമായി ബന്ധപ്പെട്ട ചാരിറ്റബ്ൾ ഒാർഗനൈസേഷൻ ഇ.ഡബ്ല്യൂ.ബി അധികൃതർ അറിയിച്ചു. ചില ആനകൾ നടക്കാൻ പോലും ബുദ്ധിമുട്ട് നേരിടുന്നതായി ശ്രദ്ധയിൽപ്പെട്ടിട്ടുണ്ടെന്നും അവർ കൂട്ടിച്ചേർത്തു.\nമുഖമടിച്ച് വീണ നിലയിലാണ് പല ആനകളെയും കാണപ്പെട്ടത് അതിനാൽ നാഡീ സംബന്ധമായ രോഗമാണോ മരണകാരണമെന്ന സംശയമുണ്ട്. പകർച്ചവ്യാധിയാണോ, മനുഷ്യരിലേക്ക് പകരുമോ എന്നതടക്കമുള്ള സംശയവും അധികൃതർക്കുണ്ട്. മരണകാരണമറിയാൻ സാമ്പിളുകൾ ശേഖരിച്ച് പരിശോധനക്ക് അയച്ചിരിക്കുകയാണ് ബോട്സ്വാനയിലെ സർക്കാർ.


"പുല്‍ക്കൂട് മണിമന്ദിരങ്ങള്‍പോലെ പടുത്തുയര്‍ത്തുന്നതു ശരിയോ?": കര്‍ദ്ദിനാള് ആലഞ്ചേരിയുടെ ക്രിസ്തുമസ് സന്ദേശം\nവിശ്വാസവിഷയങ്ങള് സാംസ്കാരിക രൂപങ്ങളായി പരിണമിക്കാറുണ്ട്. അപ്പോള് അവ മതങ്ങളുടെ പരിധിയില്‍നിന്ന് സമൂഹത്തിന്‍റെ പൊതുമേഖലയിലേക്ക് പ്രവേശിക്കും. ഉത്സവങ്ങള് അങ്ങനെ രൂപം കൊള്ളുന്നവയാണ്. ഉത്തരഭാരതത്തില് ദീപാവലി, കേരളത്തില് ഓണം എന്നിവ അങ്ങനെ രൂപം കൊണ്ടിട്ടുള്ള ഉത്സവങ്ങളാണ്. ക്രൈസ്തവരുടെ വിശ്വാസവിഷയമായ ക്രിസ്മസ് മനുഷ്യസമൂഹത്തിന്‍റെ മുഴുവന് ഉത്സവമായി മാറിയിരിക്കുന്നു. ലോകജനസംഖ്യയില് ഏകദേശം 33 ശതമാനം വരുന്ന ക്രൈസ്തവരുടെ പ്രധാന തിരുനാളായ ക്രിസ്മസ് അപ്രകാരം മനുഷ്യര്‍ക്കു പൊതുവില് ഉത്സവമായതു സ്വാഭാവികം തന്നെ.\nക്രിസ്മസ് ഉത്സവമായപ്പോള് അതിന്‍റെ അര്‍ത്ഥത്തിനുതന്നെ പൊതുജനധാരണയില് വ്യത്യാസം വന്നിട്ടുണ്ട്. ക്രിസ്മസ് സാന്താക്ലോസിന്‍റെ ആഘോഷമായി കരുതുന്നവരുണ്ട്. സാന്താക്ലോസുമാരുടെ അവതരണങ്ങളാണു ക്രിസ്മസിനോടനു ബന്ധിച്ച് വീടുകളുടെയും കടകളുടെയും അലങ്കാരങ്ങളില് പ്രധാനമായും പ്രത്യക്ഷപ്പെടുന്നത്. പൂര്‍വയൂറോപ്യന് രാജ്യങ്ങളില് ആവിര്‍ഭവിച്ച ഒരു വിനോദമാണ് ഇതിന്‍റെ പിന്നിലുള്ള ചരിത്രം. വി. നിക്കോളാവോസ് കുട്ടികള്‍ക്കായി സമ്മാനങ്ങള് ക്രിസ്മസ് രാത്രിയില് അവരറിയാതെ ഒളിപ്പിച്ചുവയ്ക്കുകയും അതു കുട്ടികള് കണ്ടെത്തുകയും ചെയ്യുന്ന ഒരു വിനോദം യൂറോപ്പില് രൂപപ്പെട്ടു. സമ്മാനങ്ങള് ഒളിപ്പിച്ചുവയ്ക്കുന്നത് കുട്ടികളുടെ മാതാപിതാക്കളോ മറ്റു ബന്ധുക്കളോ ആയിരിക്കുമെന്നതാണ് സത്യം. ക്രമേണ, ഈ വിനോദം ക്രിസ്മസ് ആഘോഷത്തിന്‍റെ ഭാഗമായിത്തീര്‍ന്നു. വി.നിക്കോളാവോസിനെ ചുറ്റിപ്പറ്റി ഉണ്ടായ ഈ പതിവാണ് സാന്താക്ലോസിനെ ക്രിസ്മസിന്‍റെ സൂപ്പര് താരമാക്കിയത്. ക്രിസ്മസിനോടനുബന്ധിച്ച് ഒരു കച്ചവടസംസ്കാരവും ഉയിര്‍ക്കൊണ്ടിട്ടുണ്ട്. സൗഹൃദം പുതുക്കാന് സമ്മാനങ്ങള് കൈമാറുക ആഘോഷത്തിന്‍റെ ഭാഗമാണല്ലോ. ഇതു നല്ലതാണെങ്കിലും ഇന്നതിന് ആര്‍ഭാടത്തിന്‍റെ മുഖമാണുള്ളത്. ക്രിസ്മസിന്‍റെ ആഘോഷങ്ങളില് ധനം ധൂര്‍ത്തടിക്കുന്ന അനേകരുണ്ട്; ഇതിനെ മുതലെടുക്കുന്ന കച്ചവടക്കാരും. തډൂലം, ക്രിസ്മസ് ബാഹ്യയാഘോഷങ്ങളുടെ ഉത്സവമായി മാത്രം പൊതുവില് കരുതപ്പെടുന്നു.\nക്രൈസ്തവര് ക്രിസ്മസിന്‍റെ ആത്മീയവശം മനസ്സിലാക്കുന്നില്ലെങ്കില് അതു വിശ്വാസവിലോപമായിരിക്കും. കര്‍ത്താവായ ക്രിസ്തു മനുഷ്യനായി അവതരിച്ചതു മനുഷ്യനെ ദൈവികനാക്കാനാണെന്ന് ബൈബിള് പഠിപ്പിക്കുന്നു. ക്രൈസ്തവസഭയുടെ എക്കാലവുമുള്ള പ്രബോധനം ഇതുതന്നെയാണ്. മനുഷ്യനു തനിച്ച് ദൈവത്തെ പ്രാപിക്കാന് കഴിവില്ലാത്തതിനാല് ദൈവം തന്‍റെ ഏകജാതനിലൂടെ മനുഷ്യജډമെടുത്ത് ഈ ഭൂമിയില് അവതരിക്കുവാനും ജീവിക്കുവാനും മനുഷ്യര്‍ക്കുവേണ്ടി തന്‍റെ ജീവന് സമര്‍പ്പിക്കുവാനും വന്നു എന്ന രക്ഷയുടെ സന്ദേശമാണ് ക്രിസ്മസ് നല്കുന്നത്. അതിനാല്, യേശുവിന്‍റെ ജനനത്തിലും ജീവിതത്തിലും പ്രകടമായ ലാളിത്യവും സ്നേഹസമര്‍പ്പണവും ക്രിസ്മസിന്‍റെ മുഖമുദ്രയാകണം.\nപുല്‍ക്കൂട്ടില് പിറന്നവന്‍റെ പേരില് പണം ദുര്‍വ്യയം ചെയ്യുന്നത് വിരോധാഭാസമല്ലേ? പുല്‍ക്കൂട് തന്നെ മണിമന്ദിരങ്ങള്‍പോലെ പടുത്തുയര്‍ത്തുന്നതു ശരിയോ? വിനയത്തിന്‍റെ മാതൃകയായി പിറന്നവന്‍റെ പേരില് നാം വമ്പു കാണിക്കുന്നതില് എന്ത് അര്‍ത്ഥം? മനുഷ്യനോടു സഹവസിക്കാന് മനുഷ്യരൂപമെടുത്ത ദൈവപുത്രന്‍റെ മനോഭാവമാണ് നമുക്ക് ഉണ്ടാകേണ്ടത്. ڇദൈവത്തിന്‍റെ രൂപത്തിലായിരുന്നെങ്കിലും അവന് ദൈവവുമായുള്ള സമാനത നിലനിര്‍ത്തേണ്ട ഒരു കാര്യമായി പരിഗണിച്ചില്ല; തന്നെത്തന്നെ ശൂന്യനാക്കിക്കൊണ്ട് ദാസന്‍റെ രൂപം സ്വീകരിച്ച് മനുഷ്യരുടെ സാദൃശ്യത്തില് ആയിത്തീര്‍ന്ന്, ആകൃതിയില് മനുഷ്യനെപ്പോലെ കാണപ്പെട്ടു; മരണംവരെ - അതേ കുരിശുമരണം വരെ - അനുസരണമുള്ളവനായി തന്നെത്തന്നെ താഴ്ത്തി.\nആകയാല്, ദൈവം അവനെ അത്യധികം ഉയര്‍ത്തി. എല്ലാ നാമങ്ങള്‍ക്കും ഉപരിയായ നാമം നല്കുകയും ചെയ്തുڈ (ഫിലിപ്പി 2, 6-9). ഇപ്രകാരം സഹോദരങ്ങള്‍ക്കുവേണ്ടിയുള്ള ശുശ്രൂഷയില് നമ്മെത്തന്നെ വിനയമുള്ളവരാക്കി സ്വയം സമര്‍പ്പിക്കാന് നമുക്കു സാധിക്കണം. അപ്പോള് നാമും ദൈവത്താല് ഉയര്‍ത്തപ്പെടും. സേവനത്തിന്‍റെയും ശുശ്രൂഷയുടെയും മാതൃക ജീവിതത്തില് ഏറ്റുവാങ്ങാന് ക്രിസ്മസ് നമ്മെ പ്രചോദിപ്പിക്കട്ടെ.\nകാലിത്തൊഴുത്ത് ഭൂമിയുടെ പ്രതീകമാണ്. ഈ ഭൂമിയുടെ ലാളിത്യം കാത്തുസൂക്ഷിക്കാന് കാലിത്തൊഴുത്ത് നമ്മോടു പറയുന്നുണ്ട്. അതിനെ സങ്കീര്‍ണമാക്കുന്ന എല്ലാറ്റിലും നിന്ന് നാം പിന്തിരിയണം. കൃഷിക്ക് രാസവളങ്ങള് ആവര്‍ത്തിച്ചുപയോഗിച്ച് അതിന്‍റെ ജൈവസ്വഭാവം നാം നഷ്ടപ്പെടുത്തുന്നു. വായു, ജലം എന്നിവയുടെ മലിനീകരണവും പരിസ്ഥിതിയെ രോഗാതുരതമാക്കുന്നു; മനുഷ്യന് പുതിയ പുതിയ രോഗങ്ങള്‍ക്ക് വിധേയനാകുന്നു. ഗ്രീന് ഹൗസ് വാതകങ്ങളുടെ വര്‍ദ്ധനവ് ഭൂമിയുടെ താപനിലയെ ബാധിക്കുന്നു. പ്രകൃതിക്ഷോഭങ്ങള് രൂക്ഷമാകുന്നു.\nവരള്‍ച്ച, അതിവര്‍ഷം, പ്രളയം എന്നിവ ക്രമാതീതമാകുന്നു. ഭൂമിയുടെ ലോലപ്രദേശങ്ങള്‍ക്കു താങ്ങാനാവാത്ത സിമന്‍റ് കൊട്ടാരങ്ങള് അതിന്‍റെ സന്തുലതാവസ്ഥയെ ഭ്രമിപ്പിക്കുന്നു. ഭൂമിയുടെ പ്രകൃതിയെ ലാളിത്യത്തിലേക്കു തിരിച്ചുപിടിക്കാന് മനുഷ്യന് ഭഗീരഥപ്രയ്തനം നടത്തേണ്ടിയിരിക്കുന്നു. അതിനു ക്രിസ്തുമസ് നമ്മെ നിര്‍ബന്ധിക്കണം. സാമൂഹ്യസമ്മര്‍ദങ്ങളുടെ നടുവിലാണ് യേശുവിന്‍റെ ജനനം. ജനസംഖ്യാ കണക്കിനുവേണ്ടി ഗര്‍ഭിണിയായ മറിയം ബത്ലഹത്തേക്കു യാത്രയാകുന്നു.\nകാലിത്തൊഴുത്തിന്‍റെ പ്രാതികൂല്യങ്ങളില് മറിയം ഉണ്ണിയെ പ്രസവിക്കുന്നു. ഉണ്ണിയുടെ ജീവന് ഹേറോദേസിന്‍റെ ഭീഷണി ഉണ്ടാകുന്നു. ഈജിപ്തില് തിരുക്കുടുംബം അഭയാര്‍ത്ഥികളാകുന്നു. ഈ കാലഘട്ടത്തിലെ അഭയാര്‍ത്ഥിയുടെ അനുഭവങ്ങള് ഏറ്റുവാങ്ങിയവനാണ് യേശു. എല്ലാ ജീവിതസാഹചര്യങ്ങളിലും യേശുവാണ് മനുഷ്യനു രക്ഷപകരുന്ന ശക്തി. യേശു ഇന്നും ജനിക്കുന്നു, ജീവിക്കുന്നു, മരിക്കുന്നു, ഉയിര്‍ക്കുന്നു സډനസ്സുള്ള മനുഷ്യരിലൂടെ. അത്യുന്നതങ്ങളില് ദൈവത്തിനു മഹത്ത്വം, ഭൂമിയില് സുമനസ്സുകള്‍ക്കു സമാധാനം!\nകര്‍ദ്ദിനാള് ജോര്‍ജ് ആലഞ്ചേരി (സീറോ മലബാര് സഭയുടെ മേജര് ആര്‍ച്ച് ബിഷപ്പ്)


വെനസ്വേലയിൽ ജനാധിപത്യത്തിന്റെ വിജയം - Janayugom Online\nവെനസ്വേലയിൽ ജനാധിപത്യത്തിന്റെ വിജയം\nഅമേരിക്കയിൽ ജനാധിപത്യം അധികാരമോഹത്തിന് മുന്നിൽ തോൽവി നേരിടുമ്പോൾ വെനസ്വേലയിൽ വിജയം കുറിക്കുകയായിരുന്നു. കാപിറ്റോൾ ഹില്ലിൽ കടുത്ത വലതുപക്ഷ തീവ്രവാദികളായ ഡൊണാൾഡ് ട്രംപ് അനുകൂലികളാൽ പാർലമെന്റ് മന്ദിരം ആക്രമിക്കപ്പെട്ടു. അതേദിവസം വെനസ്വേലയിലെ സാങ്കല്പിക ഇടക്കാല പ്രസിഡന്റിനെ ഒഴിവാക്കിക്കൊണ്ട് യൂറോപ്യൻ യൂണിയൻ പ്രസ്താവന പുറത്തിറക്കി. നിക്കൊളാസ് മഡുറോയെ വീണ്ടും അംഗീകരിക്കുന്നതിന് തുല്യമായി ഇതിനെ വിലയിരുത്താൻ കഴിയും. ജനാധിപത്യപരമായി തെരഞ്ഞെടുക്കപ്പെട്ട സോഷ്യലിസ്റ്റ് സർക്കാരിനെ അട്ടിമറിക്കാനുള്ള സാമ്രാജ്യത്വ ശക്തികളുടെ നീക്കങ്ങളാണ് പരാജയപ്പെട്ടിരിക്കുന്നത്. ജനുവരി ഏഴിന് വെനസ്വേലയിലെ പുതിയ ദേശീയ അസംബ്ലിയുടെ ആദ്യ സമ്മേളനത്തിനും തുടക്കമായി.\nഡിസംബറിൽ നടന്ന തെരഞ്ഞെടുപ്പിൽ വൻവിജയത്തോടെ മഡുറോയുടെ പാർട്ടി ജനങ്ങളുടെ അംഗീകാരം തെളിയിച്ചിരുന്നു. ഇടതുപക്ഷ സർക്കാരിനെ അട്ടിമറിക്കുന്നതിനുള്ള നീക്കങ്ങൾക്ക് നേതൃത്വം നൽകിവരുന്ന ജുവാൻ ഗുവയ്ദോയെ ആണ് 2019 ജനുവരി മുതൽ യൂറോപ്യൻ യൂണിയൻ വെനസ്വേലൻ രാഷ്ട്രത്തലവനായി അംഗീകരിച്ചുപോന്നിരുന്നത്. യുഎസ് അടക്കമുള്ള അമ്പതിലധികം ലോകരാഷ്ട്രങ്ങൾ ഈ സാങ്കല്പിക ഭരണത്തലവനെ അംഗീകരിച്ചിരുന്നു. ഈ ചേരിയിൽ നിന്നുമാണ് 27 രാഷ്ട്രങ്ങൾ ഒടുവിൽ പിന്മാറിയിരിക്കുന്നത്. എല്ലാ യൂറോപ്യൻ യൂണിയൻ സർക്കാരുകളുടെയും അഭിപ്രായം ജനഹിതം മാനിക്കുകയെന്നതാണെന്ന് ഇയു വക്താവ് പീറ്റർ സ്റ്റാനോ പ്രഖ്യാപിച്ചു.\n2018 ൽ പ്രസിഡന്റ് തെരഞ്ഞെടുപ്പിൽ നിക്കോളാസ് മഡുറോയ്ക്ക് ലഭിച്ച ഭൂരിപക്ഷം അംഗീകരിക്കാതെ പ്രതിപക്ഷ നേതാവായിരുന്ന ജുവാൻ ഗുവയ്ദോ രംഗത്തെത്തിയതാണ് ആഭ്യന്തര സംഘർഷത്തിന് വഴിയൊരുക്കിയത്. ദേശീയ അസംബ്ലിയിൽ പ്രതിപക്ഷത്തിനായിരുന്നു മേധാവിത്വം. രാജ്യത്ത് ദേശീയ അസംബ്ലിക്ക് വിപുലമായ അധികാരമാണുള്ളത്. സർക്കാർ വിദേശ രാജ്യങ്ങളുമായി ഉണ്ടാക്കുന്ന ഉടമ്പടികൾക്കും വിദേശ കമ്പനികളുമായി ഉണ്ടാക്കുന്ന പ്രധാന കരാറുകൾക്കും ദേശീയ അസംബ്ലിയുടെ അംഗീകാരം വേണ്ടിവരും. ഈ അധികാരം ഉപയോഗിച്ച് വലതുപക്ഷം സർക്കാരിന്റെ പ്രവർത്തനങ്ങളെ തടസപ്പെടുത്തുകയായിരുന്നു.\nലോകത്ത് ഏറ്റവുമധികം എണ്ണ നിക്ഷേപമുള്ള രാജ്യമാണ് വെനസ്വേല. അതുകൊണ്ടാണ് യുഎസിന്റെയും സഖ്യരാജ്യങ്ങളുടെയും ദൃഷ്ടി വെനസ്വേലയ്ക്കുമേൽ പതിഞ്ഞത്. സോഷ്യലിസ്റ്റ് ഭരണനേതാവായിരുന്ന ഹ്യൂഗോ ഷാവേസ് ഇതിനെ സധൈര്യം നേരിട്ടു. പിന്‍ഗാമിയായെത്തിയ മഡുറോയും ഇതേ പാതയാണ് പിന്തുടർന്നത്. എന്നാൽ 2018 ലെ തെരഞ്ഞെടുപ്പിന് ശേഷം പുതിയ സാഹചര്യം ഉടലെടുത്തതോടെ പാശ്ചാത്യ ഉപരോധവും ദേശീയ അസംബ്ലിയുടെ നിഷേധ നിലപാടുകളും സർക്കാരിന്റെ പ്രവർത്തനങ്ങളെ വരിഞ്ഞുമുറുക്കി.\nസ്വയം രാജ്യത്തലവനായി പ്രഖ്യാപിച്ച ഗുവയ്ദോ സർക്കാരിനെ അട്ടിമറിക്കാൻ പാർട്ടി പ്രവർത്തകരോട് ആവശ്യപ്പെട്ടു. അക്രമാസക്തമായ സമരങ്ങൾ അഴിച്ചുവിട്ടു. അമേരിക്കയുടെ സഹായത്തോടെ രണ്ടുതവണ അട്ടിമറി ശ്രമം നടത്തി. 2019 ഏപ്രിലിൽ ഓപ്പറേഷൻ ഫ്രീഡം എന്ന പേരിലും 2020 മേയില് ഓപ്പറേഷൻ ഗിദിയോൻ എന്നും വിളിക്കപ്പെട്ട രണ്ട് ശ്രമങ്ങളും മഡുറോ സർക്കാർ അതിജീവിച്ചു. എന്നാൽ യുഎസ് അടക്കമുള്ള രാജ്യങ്ങൾ ഗുവയ്ദോയെ ഇടക്കാല പ്രസിഡന്റായി അംഗീകരിച്ച് സഹായം തുടർന്നു.\nബൊളീവിയയിലെ സോഷ്യലിസ്റ്റ് നേതാവായി തെരഞ്ഞെടുക്കപ്പെട്ട പ്രസിഡന്റ് ഇവോ മൊറേൽസിലെ അട്ടിമറിക്കാൻ നടത്തിയ ശ്രമത്തിന്റെ മാതൃകയാണ് ട്രംപ് ഭരണകൂടം വെനസ്വേലയിലും പയറ്റിയത്. യുഎസിന്റെയും യൂറോപ്യൻ യൂണിയന്റെയും വ്യാപാര ഉപരോധവും ആയുധ ഉപരോധവും വെനസ്വേലയെ ഞെരുക്കി. രാജ്യത്ത് രാഷ്ട്രീയ, സാമ്പത്തിക, മാനുഷിക പ്രതിസന്ധി രൂക്ഷമായി. 2013 നെ അപേക്ഷിച്ച് സമ്പദ്ഘടന 80 ശതമാനം ചുരുങ്ങി. എണ്ണ ഉല്പാദനം 40 ലക്ഷം ബാരലിൽ നിന്നും അഞ്ച് ലക്ഷം ബാരലായി കുറഞ്ഞു. സോഷ്യലിസ്റ്റ് ഭരണകൂടമുള്ള രാജ്യത്ത് പട്ടിണി പടർന്നു. അക്രമങ്ങളും പെരുകി. എല്ലാത്തിനും കാരണം യുഎസിന്റെയും സഖ്യരാജ്യങ്ങളുടെയും ഉപരോധങ്ങളായിരുന്നു. അതേസമയം ഗുവയ്‌ദോ പാർലമെന്റ് തലവൻ എന്നനിലയിൽ അമേരിക്കൻ ചേരിയുടെ പിന്തുണയോടെ സമാന്തര സർക്കാരായി പ്രവർത്തിച്ചു. ട്രംപിന്റെ 2020 സ്റ്റേറ്റ് ഓഫ് യൂണിയൻ പ്രസംഗത്തിൽ ഗുവയ്ദോ വിശിഷ്ടാതിഥിയായിരുന്നു. കാപിറ്റോൾ മന്ദിരത്തിൽ റിപ്പബ്ലിക്കൻമാരിൽ നിന്നും ഡെമോക്രാറ്റുകളിൽ നിന്നും ഇദ്ദേഹത്തിന് ആദരവ് ലഭിച്ചു. എന്നാൽ ട്രംപിന്റെ നയങ്ങൾക്ക് പിന്നിൽ മുട്ടുകുത്തില്ലെന്നായിരുന്നു മഡുറോയുടെ പ്രതികരണം.\nലണ്ടനിൽ സൂക്ഷിച്ചിരുന്ന നൂറുകോടി ഡോളർ വിലമതിക്കുന്ന വെനസ്വേലൻ സ്വർണം ഗുവയ്ദോയുടെ നിയന്ത്രണത്തിലാക്കണമെന്ന് യുകെ ഹൈക്കോടതി വിധിച്ചതും മഡുറോ സർക്കാരിന് എതിരെ നടന്നുകൊണ്ടിരുന്ന നടപടികൾക്ക് ഉദാഹരണമാണ്. കോവിഡ് പ്രതിസന്ധിയിൽ വെനസ്വേലൻ സർക്കാർ വിൽക്കാൻ ഉദ്ദേശിച്ചിരുന്ന സ്വർണമാണ് യുകെ സർക്കാർ പിടിച്ചെടുത്ത് മറുപക്ഷത്തിന് നൽകിയത്. ഈ തീരുമാനം ഏറെ വിവാദങ്ങളുണ്ടാക്കി. റഷ്യ, ചൈന, ഇറാൻ, ക്യൂബ തുടങ്ങിയ അമേരിക്കൻ വിരുദ്ധ ചേരിയിലെ രാജ്യങ്ങൾ മാത്രമാണ് വെനസ്വേലക്കൊപ്പം നിലകൊണ്ടത്.\nഡിസംബറിൽ നടന്ന തെരഞ്ഞെടുപ്പിൽ ഗുവയ്ദോ നേതൃത്വം നൽകുന്ന പ്രതിപക്ഷസഖ്യത്തിലെ ഒരുവിഭാഗം വിട്ടുനിൽക്കുകയായിരുന്നു. വെനസ്വേലൻ സർക്കാർ ആവശ്യപ്പെട്ടിട്ടും യൂറോപ്യൻ യൂണിയൻ തെരഞ്ഞെടുപ്പ് നിരീക്ഷകരെ അയച്ചില്ല. എന്നാൽ, തെരഞ്ഞെടുപ്പ് സ്വതന്ത്രമാണെന്ന് റഷ്യയും അമേരിക്കയിൽ നിന്നെത്തിയ സ്വതന്ത്ര നിരീക്ഷകരും വിലയിരുത്തി. തെരഞ്ഞെടുപ്പ് ബഹിഷ്ക്കരിച്ചതും അമേരിക്കയുടെ ഉപരോധങ്ങളെ പിന്തുണച്ചതും നേതാവെന്ന നിലയിൽ ഗുവയ്ദോയ്ക്ക് രാജ്യത്തുണ്ടായിരുന്ന ജനപ്രീതി ഇടിച്ചപ്പോൾ മഡുറോ വീണ്ടും ശക്തിതെളിയിച്ചു. യൂറോപ്യൻ യൂണിയൻ സമാധാനമാണ് കാംക്ഷിക്കുന്നതെങ്കിൽ തെരഞ്ഞെടുപ്പിന്റെ ഫലം അംഗീകരിക്കണമെന്ന് സമാധാന നൊബേൽ പുരസ്‌കാര ജേതാവ് അഡോൾഫോ പെരെസ് എസ്‌ക്വിവെൽ അടക്കമുള്ള രാഷ്‌ട്രീയ‑സാമൂഹ്യ–സാംസ്‌കാരിക പ്രവർത്തകർ ഇയു വിദേശകാര്യ തലവൻ ജോസെഫ് ബോറെലിന് എഴുതിയ കത്തിൽ ആവശ്യപ്പെട്ടിരുന്നു.\n277 സീറ്റുകളിൽ 219 സീറ്റുകളോടെയാണ് മഡുറോ നേതൃത്വം നൽകുന്ന യുണൈറ്റഡ് സോഷ്യലിസ്റ്റ് പാർട്ടി ഓഫ് വെനസ്വേല അധികാരം നേടിയത്. ആകെ 107 പാർട്ടികൾ മത്സരരംഗത്തുണ്ടായിരുന്നു. അമേരിക്കൻ അട്ടിമറിനീക്കത്തെ എതിർക്കുന്ന പ്രതിപക്ഷ വിഭാഗം 18 ശതമാനം വോട്ട് നേടി. എന്നാൽ തെരഞ്ഞെടുപ്പിനുശേഷവും ഗുവയ്ദോയെ പൂർണ്ണമായും കയ്യൊഴിയുന്ന നയമായിരുന്നില്ല യൂറോപ്യൻ യൂണിയന്റേതെന്ന് ബോറെൽ നടത്തിയ പ്രസ്താവനയിൽ നിന്നും കണ്ടെത്താം. വെനസ്വേലയുടെ ആഭ്യന്തര രാഷ്ട്രീയത്തിൽ യൂറോപ്യൻ യൂണിയന് താൽപ്പര്യമില്ലെന്നും എന്നാൽ ജുവാൻ ഗുവയ്ദോ ജനാധിപത്യം തിരികെ കൊണ്ടുവരാൻ ശ്രമിക്കുന്ന നേതാവാണെന്നും ബോറെൽ പരാമർശിക്കുന്നു. എന്നാൽ ഗുവയ്ദോയെ ഇടക്കാല പ്രസിഡന്റായി വിശേഷിപ്പിക്കുന്നതിന് അവസാനമായിട്ടുണ്ട്.\nഅമേരിക്കയും യൂറോപ്യൻ യൂണിയനും ഗുവയ്ദോയുടെ നേതൃത്വത്തിലുള്ള വലതുപക്ഷ സർക്കാർ അധികാരത്തിൽ വരാനുള്ള സാധ്യത കാണുന്നുണ്ടായിരുന്നു. ഈ പ്രതീക്ഷയാണ് മാഞ്ഞിരിക്കുന്നത്. യുഎസിന്റെ താല്പര്യങ്ങൾക്ക് അനുസൃതമായി വിദേശനയം രൂപീകരിച്ചിരുന്ന യൂറോപ്യൻ യൂണിയന്റെ നിലപാടുകളിൽ നിന്നുള്ള ഗതിമാറ്റത്തിന്റെ തുടക്കത്തെയാണ് വെനസ്വേല പ്രതിനിധീകരിക്കുന്നത്. ചൈനയുമായുള്ള ഇയു വ്യാപാരകരാറും ഇതിന് ഉദാഹരണമാകുന്നു.\nഇയു പിന്മാറിയെങ്കിലും യുഎസും ബ്രിട്ടനും അടക്കമുള്ള പ്രധാനശക്തികൾ ഇപ്പോഴും ഗുവയ്ദോയ്ക്ക് ഒപ്പമുണ്ട്. വെനസ്വേലയെക്കുറിച്ചുള്ള യുഎസ് നയത്തിന്റെ പരാജയം അമേരിക്കയിൽ പുതുതായി അധികാരമേൽക്കുന്ന ബൈഡൻ ഭരണകൂടത്തിനെ കാത്തിരിക്കുന്ന പ്രധാനപ്പെട്ട വിദേശനയ വെല്ലുവിളികളിലൊന്നായിരിക്കും. 2015 ൽ പ്രസിഡന്റ് സ്ഥാനത്തേക്കെത്തിയപ്പോൾ മഡുറോയെ ബൈഡൻ അഭിനന്ദിക്കുന്ന വീഡിയോ യുഎസ് തെരഞ്ഞെടുപ്പിൽ ട്രംപ് പ്രചാരണായുധമാക്കിയിരുന്നു. എന്നാൽ തുടക്കത്തിൽ ട്രംപ് ഭരണകൂടത്തിന്റെ നിലപാട് തന്നെയായിരിക്കും ബൈഡനും തുടരുകയെന്ന് വിലയിരുത്തപ്പെടുന്നു. അതേസമയം ഒരു സോഷ്യലിസ്റ്റ് സർക്കാരിന് യോജിച്ച രീതിയിൽ ദേശീയ അനുരഞ്ജനം ലക്ഷ്യമിടുന്ന ഒരു പ്രത്യേക കമ്മിഷന്റെ രൂപീകരണത്തോടെ വെനസ്വേലയിൽ ദേശീയ അസംബ്ലിയുടെ ആദ്യ പ്രവർത്തനങ്ങൾക്ക് തുടക്കമായിട്ടുണ്ട്.\nട്രംപും വാഴപ്പിണ്ടിയും വിന്‍സന്റ് ചമ്പക്കരയും\nബ്രിട്ടണില് വളരുന്നു, ഭരണകൂടത്തിനും മുതലാളിത്ത നയത്തിനുമെതിരെയുള്ള ജനശക്തി\nമോഡി മറന്ന കോടതി വിധിയും കുടിയേറ്റ തൊഴിലാളി ക്ഷേമവും\nമഹാമാരി കവർന്ന ആറുമാസം\nപ്രതിരോധ ബജറ്റ്: അടിത്തറയാകേണ്ടത് ദീർഘവീക്ഷണം


രാഷ്ട്രീയ പ്രതിസന്ധി തുടരുന്നതിനിടെ കര്‍ണാടകയില് നിയമസഭാ സമ്മേളനം; ഭൂരിപക്ഷമില്ലാത്ത കുമാരസ്വാമി സര്‍ക്കാര് സമ്മേളനം വിളിക്കുന്നത് ഭരണഘടനാ വിരുദ്ധമെന്ന് ബി ജെ പി; തുറുപ്പു ചീട്ടായി വിപ്പ്; വിധാന് സൗധയിലും പരിസരത്തും കനത്ത പോലീസ് സുരക്ഷ; എല്ലാ കണ്ണുകളും സുപ്രീംകോടതിയിലേക്ക് | KVARTHA: MALAYALAM NEWS | KERALA NEWS | KERALA VARTHA | ENTERTAINMENT മലയാളം വാര്‍ത്ത\nHome » Bangalore » BJP » Congress » Karnataka » National » News » Politics » Supreme Court of India » Trending » ദേശീയം » രാഷ്ട്രീയ പ്രതിസന്ധി തുടരുന്നതിനിടെ കര്‍ണാടകയില് നിയമസഭാ സമ്മേളനം; ഭൂരിപക്ഷമില്ലാത്ത കുമാരസ്വാമി സര്‍ക്കാര് സമ്മേളനം വിളിക്കുന്നത് ഭരണഘടനാ വിരുദ്ധമെന്ന് ബി ജെ പി; തുറുപ്പു ചീട്ടായി വിപ്പ്; വിധാന് സൗധയിലും പരിസരത്തും കനത്ത പോലീസ് സുരക്ഷ; എല്ലാ കണ്ണുകളും സുപ്രീംകോടതിയിലേക്ക്\nരാഷ്ട്രീയ പ്രതിസന്ധി തുടരുന്നതിനിടെ കര്‍ണാടകയില് നിയമസഭാ സമ്മേളനം; ഭൂരിപക്ഷമില്ലാത്ത കുമാരസ്വാമി സര്‍ക്കാര് സമ്മേളനം വിളിക്കുന്നത് ഭരണഘടനാ വിരുദ്ധമെന്ന് ബി ജെ പി; തുറുപ്പു ചീട്ടായി വിപ്പ്; വിധാന് സൗധയിലും പരിസരത്തും കനത്ത പോലീസ് സുരക്ഷ; എല്ലാ കണ്ണുകളും സുപ്രീംകോടതിയിലേക്ക്\nബംഗളൂരു: (www.kvartha.com 12.07.2019) രാഷ്ട്രീയ പ്രതിസന്ധി തുടരുന്നതിനിടെ കര്‍ണാടകയില് നിയമസഭാ സമ്മേളനം വെള്ളിയാഴ്ച ആരംഭിക്കും. അന്തരിച്ച പ്രമുഖര്‍ക്ക് അന്തിമോപചാരം അര്‍പ്പിച്ച് പിരിയുക മാത്രമാണ് ആദ്യദിവസത്തെ നടപടിയെങ്കിലും നിലവിലെ സാഹചര്യത്തില് ബി.ജെ.പി.യുടെ പ്രതിഷേധത്തിന് സാധ്യതയുണ്ട്. ഭൂരിപക്ഷമില്ലാത്ത കുമാരസ്വാമി സര്‍ക്കാര് നിയമസഭ സമ്മേളനം വിളിക്കുന്നത് ഭരണഘടനാ വിരുദ്ധമാണെന്നാണ് ബി.ജെ.പി.യുടെ നിലപാട്.\nഅതിനിടെ, ചട്ടപ്രകാരം രാജിസമര്‍പ്പിച്ച അഞ്ച് വിമത എം.എല്.എ.മാരില് മൂന്നുപേരെ സ്പീക്കര് കെ.ആര്. രമേശ് കുമാര് വെള്ളിയാഴ്ച നേരിട്ടുകാണും. വൈകിട്ട് നാലുമണിക്ക് സ്പീക്കറുടെ ചേംബറിലെത്താനാണ് ഇവര്‍ക്ക് നല്‍കിയ നിര്‍ദേശം. എന്നാല് രാജിവച്ച എം.എല്.എമാരില് മിക്കവരും വ്യാഴാഴ്ച അര്‍ധരാത്രിയോടെ തന്നെ മുംബൈയിലേക്ക് തിരികെപോയി.\nവെള്ളിയാഴ്ച ആരംഭിക്കുന്ന സഭാസമ്മേളനത്തില് അനിഷ്ടസംഭവങ്ങളുണ്ടായേക്കാനുള്ള സാധ്യതയുള്ളതിനാല് വിധാന്‍സൗധയിലും പരിസരത്തും കനത്ത പോലീസ് സുരക്ഷ ഏര്‍പ്പെടുത്തിയിട്ടുണ്ട്. കഴിഞ്ഞദിവസം വിധാന്‍സൗധയിലും പരിസരത്തും പോലീസ് നിരോധനാജ്ഞ പ്രഖ്യാപിച്ചിരുന്നു. രാജി സ്വീകരിക്കാത്ത സ്പീക്കറുടെ നിലപാടിനെതിരെ നല്‍കിയ ഹര്‍ജിയില് സുപ്രീംകോടതിയുടെ വിധിയും വെള്ളിയാഴ്ച വരും.\nനിയമസഭാ സമ്മേളനത്തിന്റെ മുന്നോടിയായി നടന്ന മന്ത്രിസഭാ യോഗം പ്രതിസന്ധിയെ ഒറ്റക്കെട്ടായി നേരിടാനാണ് തീരുമാനിച്ചത്. രാജി സ്വീകരിക്കുന്നതില് കാലതാമസമുണ്ടായാല് ബി.ജെ.പി. അവിശ്വാസ പ്രമേയം കൊണ്ടുവരുമെന്ന സൂചനയുമുണ്ട്. എന്നാല് സുപ്രീംകോടതിവിധിയുടെ അടിസ്ഥാനത്തിലായിരിക്കും തീരുമാനം.\nഗവര്‍ണറുടെ നിലപാടും നിര്‍ണായകമാകും. എന്നാല് സുപ്രീംകോടതി വിധിയുടെ അടിസ്ഥാനത്തിലായിരിക്കും ഗവര്‍ണറുടെ നിലപാട്. വിമതരുടെ രാജിയില് വേഗത്തില് തീരുമാനമെടുക്കണമെന്ന് ഗവര്‍ണര് സ്പീക്കറോട് ആവശ്യപ്പെട്ടിരുന്നു. വിമതരുടെ രാജിയുടെ അടിസ്ഥാനത്തില് ഭൂരിപക്ഷം തെളിയിക്കാന് ഗവര്‍ണര്‍ക്ക് ആവശ്യപ്പെടാം. എന്നാല് ഇതിന് തയ്യാറാണെന്നാണ് ഭരണപക്ഷത്തിന്റെ നിലപാട്.\nഭരണപക്ഷത്തുനിന്ന് 16 പേര് രാജിവെച്ചതോടെ സഭയുടെ അംഗബലം 208 ആയി കുറഞ്ഞു. ഇതില് ബി.ജെ.പി.ക്ക് 107 പേരുടെയും കോണ്‍ഗ്രസ്- ദള് സഖ്യത്തിന് 101 പേരുടെയും പിന്തുണയുമാണുള്ളത്. ഈ സാഹചര്യത്തില് ധനബില് പാസാക്കുന്നത് ബുദ്ധിമുട്ടായിരിക്കും. വിമതപക്ഷത്ത് നിന്നുള്ളവരെ അനുനയിപ്പിക്കാന് കഴിയുമെന്ന പ്രതീക്ഷയിലാണ് ഭരണപക്ഷം.\nരാജിവെച്ച എം.എല്.എ.മാരെ അയോഗ്യരാക്കണമെന്ന് കോണ്‍ഗ്രസും ജനതാദള് എസും ആവശ്യപ്പെട്ടിട്ടുണ്ടെങ്കിലും നടപടിക്ക് സാധ്യത കുറവാണ്. 16 പേരെ അയോഗ്യരാക്കിയാല് സഭയില് ഭൂരിപക്ഷം ഉറപ്പിക്കാനുള്ള അവസരം പൂര്‍ണമായും ഇല്ലാതാകും. ബി.ജെ.പി.ക്ക് സര്‍ക്കാരിനെ വീഴ്ത്താനും കഴിയും. നിലവില് ഭരണപക്ഷത്തേക്കാള് ബി.ജെ.പി.ക്ക് ആറ് അംഗങ്ങളുടെ കൂടുതല് പിന്തുണയുണ്ട്. വിമതപക്ഷത്തുനിന്ന് ഇത് നേടിയെടുക്കാന് കഴിയുമെന്നാണ് പ്രതീക്ഷ.\nരാജിവെച്ച മുതിര്‍ന്ന നേതാവ് രാമലിംഗ റെഡ്ഡിയിലാണ് കോണ്‍ഗ്രസിന്റെ പ്രതീക്ഷ. രാമലിംഗ റെഡ്ഡി നിലപാട് മാറ്റിയാല് അനുയായികളായ അഞ്ച് പേരുടെ രാജി ഒഴിവാക്കാന് കഴിയും. സുപ്രീംകോടതി ഉത്തരവിനെത്തുടര്‍ന്ന് വിമതര് വീണ്ടും ബംഗളൂരുവിലെത്തിയെങ്കിലും കനത്തസുരക്ഷ കാരണം കോണ്‍ഗ്രസ് നേതാക്കള്‍ക്ക് ഇവരുമായി ബന്ധപ്പെടാന് കഴിഞ്ഞില്ല. സ്പീക്കറുമായുള്ള കൂടിക്കാഴ്ചയ്ക്ക് ശേഷം ഇവര് വീണ്ടും മുംബൈയിലേക്ക് പോയതും തിരിച്ചടിയായി.\nഅതിനിടെ കര്‍ണാടകയിലെ പത്ത് കോണ്‍ഗ്രസ്, ജെ.ഡി.എസ് വിമത എം.എല്.എമാര് സ്പീക്കര്‍ക്ക് നേരിട്ട് രാജിക്കത്ത് കൈമാറിയതിന് പിന്നാലെ, വെള്ളിയാഴ്ച ആരംഭിക്കുന്ന നിയമസഭാ സമ്മേളനത്തില് പങ്കെടുക്കാനും സര്‍ക്കാരിന് അനുകൂലമായി വോട്ട് ചെയ്യാനും പാര്‍ട്ടി എം.എല്.എമാര്‍ക്ക് കോണ്‍ഗ്രസ് വിപ്പ് നല്‍കി.\nവിമതരെ മെരുക്കാനുള്ള ആയുധമായാണ് കൂറുമാറ്റ നിയമം അയോഗ്യരാക്കാവുന്ന വിപ്പ് കോണ്‍ഗ്രസ് പ്രയോഗിച്ചിരിക്കുന്നത്. 26 വരെയാണ് സഭാസമ്മേളനം. വിമതരായ തങ്ങളുടെ മൂന്ന് എം.എല്.എമാരെ അയോഗ്യരാക്കണമെന്ന് ജനതാദളും സ്പീക്കറോട് ആവശ്യപ്പെട്ടിട്ടുണ്ട്.\nഅതേസമയം, ഫെബ്രുവരിയില് വിപ് ലംഘിച്ചതിനെ തുടര്‍ന്ന് നടപടിക്കു നിര്‍ദേശിച്ച രമേഷ് ജാര്‍ക്കിഹോളി, മഹേഷ് കുമത്തല്ലി എന്നിവരെ അയോഗ്യരാക്കണമെന്ന് കോണ്‍ഗ്രസ് നിയമസഭാ കക്ഷി നേതാവ് സിദ്ധരാമയ്യ സ്പീക്കറോട് ആവശ്യപ്പെട്ടു. ഇരുവരും രാജി സമര്‍പ്പിച്ചിട്ടുണ്ട്. ദളിന്റെ മൂന്ന് എംഎല്‍എമാര് ഉള്‍പ്പെടെ 16 പേരാണ് ഇതുവരെ രാജിവച്ചത്. സുപ്രീംകോടതിയെ സമീപിച്ചത് ഇവരില് 10 പേര്.\nനിയമസഭാ സമ്മേളനം ആരംഭിക്കുന്നതിന്റെ അടിസ്ഥാനത്തില് ഭരണപക്ഷ നേതാക്കള് തിരക്കിട്ട ചര്‍ച്ചയിലായിരുന്നു. കോണ്‍ഗ്രസ് മുതിര്‍ന്ന നേതാവ് ഗുലാം നബി ആസാദ്, എ.ഐ.സി.സി. ജനറല് സെക്രട്ടറി കെ.സി. വേണുഗോപാല്, മുന് മുഖ്യമന്ത്രി സിദ്ധരാമയ്യ എന്നിവരാണ് ചര്‍ച്ചയ്ക്ക് നേതൃത്വം നല്‍കിയത്. കെ.സി. വേണുഗോപാല് അടക്കമുള്ള നേതാക്കള് മുഖ്യമന്ത്രി എച്ച്.ഡി. കുമാരസ്വാമിയുമായി ചര്‍ച്ച നടത്തി. സര്‍ക്കാര് വീഴുമെന്ന് ഉറപ്പായാല് വിമതരെ അയോഗ്യരാക്കാനാണ് തീരുമാനം.\nഅതേസമയം സുപ്രീംകോടതി ഇടപെട്ടതോടെ കര്‍ണാടക രാഷ്ട്രീയത്തില് വ്യാഴാഴ്ച നാടകീയ രംഗങ്ങളാണ് അരങ്ങേറിയത്. വിമതരുടെ രാജിയില് ഉടന് തീരുമാനമെടുക്കാന് സ്പീക്കര് കെ.ആര്. രമേശ് കുമാറിനോട് ചീഫ് ജസ്റ്റിസ് രഞ്ജന് ഗോഗോയിയുടെ ബെഞ്ച് നിര്‍ദേശിച്ചതിന് പിന്നാലെ ഇക്കാര്യത്തില് തീരുമാനമെടുക്കാന് കൂടുതല് സമയം ആവശ്യപ്പെട്ട് സ്പീക്കറും അതേ ബെഞ്ചിനെ സമീപിച്ചു.\nവ്യാഴാഴ്ച വൈകിട്ട് ആറു മണിക്ക് സ്പീക്കര്‍ക്ക് നേരിട്ട് രാജിനല്‍കാനാണ് വിമതരോട് ചീഫ് ജസ്റ്റിസിന്റെ ബെഞ്ച് നിര്‍ദേശിച്ചിരുന്നത്. ഇവരുടെ ഭാഗം കേട്ടശേഷം കഴിഞ്ഞദിവസം തന്നെ തീരുമാനമെടുക്കണമെന്നും അത് വെള്ളിയാഴ്ച കോടതിയെ അറിയിക്കണമെന്നും സ്പീക്കറോടും നിര്‍ദേശിച്ചു.\nഎന്നാല് എം.എല്.എമാരുടെ രാജി സ്വമേധയാ ആണോ സമ്മര്‍ദത്തിന് വഴങ്ങിയാണോ എന്ന് ഉറപ്പാക്കാന് സമയം വേണമെന്നാണ് സ്പീക്കറുടെ ഹര്‍ജിയിലെ ആവശ്യം. രാജി സ്വമേധയാ ആണെന്നും സത്യസന്ധമാണെന്നും ബോധ്യപ്പെട്ടാലേ സ്പീക്കര് സ്വീകരിക്കേണ്ടതുള്ളൂ എന്നും മിന്നല് വേഗത്തില് തീരുമാനം എടുക്കാനാവില്ലെന്നും സ്പീക്കറുടെ അഭിഭാഷകന് മനു അഭിഷേക് സിംഗ്വി ബോധിപ്പിച്ചു.\nവിഷയം അടിയന്തരമായി പരിഗണിക്കണമെന്നും സ്പീക്കര് ആവശ്യപ്പെട്ടെങ്കിലും കോടതി തള്ളി. എം.എല്.എമാരുടെ ഹര്‍ജിക്കൊപ്പം വെള്ളിയാഴ്ച പരിഗണിക്കാമെന്ന് വ്യക്തമാക്കി.\nതുടര്‍ന്ന് പത്ത് എം.എല്.എമാരും ആറ് മണിക്ക് മുന്‍പേ വിധാന് സൗധയില് എത്തി സ്പീക്കര്‍ക്ക് രാജി കൈമാറി. എം.എല്.എമാര്‍ക്ക് സുരക്ഷയൊരുക്കണമെന്ന സുപ്രീംകോടതി നിര്‍ദേശപ്രകാരം ബംഗളൂരു എച്ച്.എ.എല് വിമാനത്താവളത്തില് നിന്ന് വിധാന് സൗധ വരെ പോലീസ് ട്രാഫിക് നിയന്ത്രിച്ചിരുന്നു. പോലീസ് വലയത്തിലാണ് എം.എല്.എമാരെ വിധാന് സൗധയിലേക്ക് കടത്തിയതും.\nKeywords: Karnataka crisis live updates: Hearing in Supreme Court under way, Bangalore, News, Karnataka, Politics, Trending, BJP, Congress, Supreme Court of India, National.\nTopics: Bangalore BJP Congress Karnataka National News Politics Supreme Court of India Trending ദേശീയം


പ്രിയ അജപാലകന് നാടിന്റെ വിട | 11Sep2020\nവെള്ളരിക്കുണ്ട്: ഹൃദ്യമായ പുഞ്ചിരി. സ്വതസിദ്ധമായ സൗമ്യത. സഹജീവിസ്നേഹം വഴിയുന്ന വാക്കുകൾ. ഫാ. കുര്യാക്കോസ് മുണ്ടപ്ലാക്കലിനെ ഒരിക്കലെങ്കിലും കണ്ടിട്ടുള്ളവർ ആ മുഖം മറക്കില്ല. വെള്ളിയാഴ്ച വൈകുന്നേരം കൊന്നക്കാട് സെയ്ന്റ് മേരീസ് പള്ളിയിൽ അന്ത്യശുശ്രൂഷാച്ചടങ്ങ് നടക്കമ്പോൾ വിശ്വാസികളൊന്നാകെ കൃതജ്ഞതാപൂർവം മനമുരുകിയുള്ള പ്രാർഥനയിലായിരുന്നു.\n2017-ൽ നടന്ന പൗരോഹിത്യ രജതജൂബിലിയാഘോഷങ്ങളുടെ ഓർമകൾ കൊന്നക്കാട് ഇടവകാംഗങ്ങൾ പങ്കുവെച്ചു. തലശ്ശേരി അതിരൂപതയുടെ അന്നത്തെ ആർച്ച് ബിഷപ്പ് മാർ ജോർജ് വലിയമറ്റത്തിന്റെ കാർമികത്വത്തിലായിരുന്നു ചടങ്ങുകൾ. കുടുംബാംഗങ്ങളും ബന്ധുജനങ്ങളും നാട്ടുകാരും സമ്മേളിച്ച പരിപാടിയിൽ മാതാപിതാക്കളും ഫാ. കുര്യാക്കോസിനെ പൊന്നാടയണിയിച്ച് ആദരിച്ചു.\nചെമ്പേരി കരുണാലയത്തിലെ വൃദ്ധജനങ്ങൾക്ക് കുര്യാക്കോസച്ചന്റെ സാന്നിധ്യം മരുന്നിനെക്കാൾ വലിയ സാന്ത്വനമായിരുന്നു. വൈദികവിദ്യാർഥികൾക്ക് ഏറ്റവും പ്രിയപ്പെട്ട അധ്യാപകനായിരുന്നു അദ്ദേഹം. സൗമ്യനും കർമകുശലനുമായ അജപാലകൻ എന്നാണ് അതിരൂപതാ അധികൃതർ അനുസ്മരണക്കുറിപ്പിൽ പറയുന്നത്. സമർപ്പിതമായ സേവനശൈലിതന്നെയാണ് ഭദ്രാവതി രൂപതയിൽ വികാരി ജനറാളാകാനുള്ള വഴിതുറന്നതും. ഏറെ സന്തോഷത്തോടെയാണ് അദ്ദേഹം ആ ചുമതല ഏറ്റെടുത്തതെന്ന് സഹവൈദികർ ഒാർക്കുന്നു.


മുസ്ലിംലീഗിനെ തള്ളി കാന്തപുരം; രാഷ്ട്രീയ പാര്‍ട്ടികള്‍ക്ക് വിധേയരായല്ല തീരുമാനമെടുക്കുന്നതെന്ന് പ്രഖ്യാപനം | CAB Kanthapuram against Muslim League – News18 Malayalam\nമുസ്ലിംലീഗിനെ തള്ളി കാന്തപുരം; രാഷ്ട്രീയ പാര്‍ട്ടികള്‍ക്ക് വിധേയരായല്ല തീരുമാനമെടുക്കുന്നതെന്ന് പ്രഖ്യാപനം\nപൗരത്വ ബില്ലിനെതിരെ സുപ്രീം കോടതിയെ സമീപിക്കും\nLast Updated : December 12, 2019, 19:05 IST\nകോഴിക്കോട്: പൗരത്വ ബില്ലിനെതിരെ പ്രതിഷേധിക്കാന് സമസ്ത വിളിച്ചുചേര്‍ത്ത മുസ്ലിം സംഘടനകളുടെ യോഗം ഉപേക്ഷിക്കേണ്ടിവന്ന സംഭവത്തില് ലീഗിനെ തള്ളി കാന്തപുരം എ പി അബൂബക്കര് മുസ്ല്യാര്. ഒരു രാഷ്ട്രീയ പാര്‍ട്ടിയുമായും വിധേയത്വമില്ലെന്നും സ്വന്തം നിലയില് തീരുമാനങ്ങളെടുക്കുമെന്നും കാന്തപുരം വ്യക്തമാക്കി. സമസ്ത ഇ.കെ വിഭാഗം വിളിച്ചു ചേര്‍ച്ച യോഗം ചില സാങ്കേതിക കാരണങ്ങളാല് മാറ്റിവെച്ചുവെന്നാണ് അറിയിച്ചതെന്നും കാന്തപുരം പറഞ്ഞു.\nപൗരത്വബില് വിഷയത്തില് സമസ്ത കോഴിക്കോട് വിളിച്ചുചേര്‍ത്ത യോഗം മുസ്ലിം ലീഗ് ഇടപെട്ട് തടഞ്ഞതിനെക്കുറിച്ചാണ് കാന്തപുരത്തിന്റെ പ്രതികരണം. സമസ്ത ഇ.കെ വിഭാഗത്തിന്റെ യോഗത്തിലേക്ക് ക്ഷണിച്ചിരുന്നുവെന്നും പോകാന് തീരുമാനിച്ചിരുന്നുവെന്നും കാന്തപുരം പറഞ്ഞു. എന്നാല് അവസാന നിമിഷം യോഗം മാറ്റിവെച്ചുവെന്ന് അറിയിക്കുകയായിരുന്നു. മുസ്ലിം ലീഗിന്റെ ഇടപെടല് കാരണമായിരിക്കാം യോഗം മാറ്റിവെച്ചതെന്നും കാന്തപുരം വ്യക്തമാക്കി.\nAlso Read- ദേശീയ പൗരത്വ ഭേദഗതി നിയമം കേരളത്തില് നടപ്പാക്കില്ല: മുഖ്യമന്ത്രി\n'ഇ.കെ വിഭാഗം ഇനിയും യോഗത്തിലേക്ക് വിളിച്ചാല് പോകുന്ന കാര്യം ആലോചിക്കും. എ.പി വിഭാഗം സമസ്തക്ക് ഒരു രാഷ്ട്രീയ പാര്‍ട്ടികളുമായും വിധേയത്വമില്ല. സംഘടന സ്വന്തം നിലയില് തീരുമാനങ്ങളെടുക്കും. അതു നടപ്പാക്കുകയും ചെയ്യും'- കാന്തപുരം പറഞ്ഞു.\nപൗരത്വ ബില്ലിനെതിരെ പ്രതിഷേധിക്കാന് കഴിഞ്ഞ തിങ്കളാഴ്ചയാണ് കോഴിക്കോട് സമസ്ത ഇ.കെ വിഭാഗം മുസ്ലിം സംഘടനകളുടെ യോഗം വിളിച്ചത്. സമസ്ത പ്രസിഡണ്ട് ജിഫ്രി മുത്തുക്കോയ തങ്ങള് വാര്‍ത്താ സമ്മേളനം വിളിച്ചാണ് ഇക്കാര്യം പ്രഖ്യാപിച്ചത്. എന്നാല് മുസ്ലിം ലീഗിനെ മറികടന്ന് സമസ്ത യോഗം വിളിച്ചത് നേതൃത്വത്തെ ചൊടിപ്പിച്ചു. സമസ്തയിലെ തന്നെ ഒരു വിഭാഗത്തെ സ്വാധീനിച്ചാണ് യോഗം മുടക്കാന് ചരടുവലി നടത്തിയത്. പാണക്കാട് ഹൈദരലി ശിഹാബ് തങ്ങളെ യോഗത്തില് നിന്ന് പിന്തിരിപ്പിച്ചു. കെ.എന്.എം ഉള്‍പ്പെടെയുള്ള ചില സംഘടനകളെയും പി.കെ കുഞ്ഞാലിക്കുട്ടി നേരിട്ട് ഫോണില് വിളിച്ച് സ്വാധീനിച്ചതോടെ സമസ്ത വിളിച്ച യോഗം നടക്കാതെ പോവുകയായിരുന്നു.\nഅതേസമയം പൗരത്വ ബില്ലിനെതിരെ സുപ്രീം കോടതിയെ സമീപിക്കുമെന്ന് കാന്തപുരം പറഞ്ഞു. പൗരത്വത്തിന് മതം മാനദണ്ഡമാക്കുന്നത് ദൗര്‍ഭാഗ്യകരമാണ്. ബില്ലിനെതിരെ പ്രതിഷേധവും ശക്തമാക്കും. വെള്ളിയാഴ്ച മലപ്പുറത്ത് പ്രതിഷേധ സംഗമം നടത്തും. ഇപ്പോള് സംഘടന സ്വന്തം നിലയിലാണ് പ്രക്ഷോഭവുമായി മുന്നോട്ടുപോകുന്നത്. സഹകരിക്കുന്നവരെ ഒപ്പം ചേര്‍ക്കുമെന്നും കാന്തപുരം പറഞ്ഞു.\nFirst published: December 12, 2019, 19:05 IST\namit shahcitizenshipCitizenship Amendment BillCitizenship Billkanthapuram aboobaker musliar


ഏറ്റുമാനൂര് പേരൂരില് ബൈക്ക് മോഷണം; മോഷണം പോയത് പഞ്ചറായതിനാല് ഹാന്‍ഡില് ലോക്ക് ചെയ്ത് വീട്ടില് സൂക്ഷിച്ച കെടിഎം ഡ്യൂക്ക് ആര്‍സി 390 ബെെക്ക്; ഏറ്റുമാനൂരും പേരൂരും സമീപ പദേശങ്ങളിലും മോഷണം പതിവായതായ് നാട്ടുകാര് – Travancore News\nHome Latest News\tഏറ്റുമാനൂര് പേരൂരില് ബൈക്ക് മോഷണം; മോഷണം പോയത് പഞ്ചറായതിനാല് ഹാന്‍ഡില് ലോക്ക് ചെയ്ത് വീട്ടില് സൂക്ഷിച്ച കെടിഎം ഡ്യൂക്ക് ആര്‍സി 390 ബെെക്ക്; ഏറ്റുമാനൂരും പേരൂരും സമീപ പദേശങ്ങളിലും മോഷണം പതിവായതായ് നാട്ടുകാര്\nഏറ്റുമാനൂര്; പൂവത്തുംമൂട് വീടിനുമുന്നില് നിന്നും ഡ്യൂക്ക് ബെെക്ക് മോഷണം പോയി.\nപൂവത്തുംമൂട് അരയിരത്ത് കുഴിമറ്റത്തിൽ സിദ്ധാർഥ് എസ്. നായരുടെ ബെെക്കാണ് വീട്ടുമുറ്റത്തു നിന്നും മോഷണം പോയത്.കെ.എൽ. 33 K- 7327 എന്ന രജിസ്ട്രേഷൻ നമ്പറിലുള്ള KTM Duke RC 390 മോഡൽ ബൈക്കാണ് വ്യാഴാഴ്ച അർദ്ധ രാത്രി 12 മണിക്ക് ശേഷം മോഷണം പോയത്.\n3.75 ലക്ഷത്തോളം വിലയുള്ള ബൈക്കാണിത്.സ്വകാര്യ ഫൈനാൻസ് സ്ഥാഥപനത്തിലെ ജീവനക്കാരനായ സിദ്ധാർഥ്, വാടകയ്ക്ക് താമസിക്കുന്ന പേരൂരിലെ വീടിൻ്റെ മുറ്റത്ത് രണ്ട് ഓട്ടോയും, അഞ്ച് ഇരുചക്രവാഹനങ്ങളും നിർത്തിയിട്ടിരുന്നു. ഇതിൽ ഡ്യൂക്ക് ബൈക്ക് മാത്രമാണ് മോഷ്ടാക്കൾ കവർന്നത്.\nബൈക്കിൻ്റ മുൻ ചക്രം പഞ്ചറായിരുന്നു. ഹാൻഡിൽ ലോക്ക് ചെയ്തിരുന്നതുമാണ്.\nഇതിനാൽ ലോക്ക് തകർത്ത് തള്ളി നീക്കിയോ ,അല്ലെങ്കിൽ ബൈക്ക് മറ്റൊരു വാഹനത്തിൽ കയറ്റി കൊണ്ടുപോയിട്ടുണ്ടാവുമെന്നാണ് നിഗമനം.\nസംഭവവുമായി ബന്ധപ്പെട്ട് സിദ്ധാര്‍ത്ഥ് ഏറ്റുമാനൂർ പൊലീസിൽ പരാതി നൽകിയിട്ടുണ്ട്.പേരൂർ- ഏറ്റുമാനൂർ ഭാഗങ്ങളിൽ മോഷണം പതിവാകുന്നതായും നാട്ടുകാർ പരാതിപ്പെടുന്നുണ്ട്.\nettumanoor newsഏറ്റുമാനൂരില് ബെെക്ക് മോഷണംഏറ്റുമാനൂര് വാര്‍ത്തബെെക്ക് മോഷണം


നടി മിയയുടെ പേരില് വ്യാജ ഫെയ്‌സ്ബുക്ക് അക്കൗണ്ട്; മുന്നറിയിപ്പുമായി നടി രംഗത്ത് - Rashtrabhoomi\nMay 24, 2019 May 24, 2019 haritha\nസ്ത്രീ പ്രേക്ഷകര്‍ക്ക് വളരെ ഇഷ്ടമുള്ള താരമാണ് മിയ. മാത്രമല്ല തനിക്ക് കിട്ടുന്ന ഏത് തരം വേഷങ്ങളും കിടിലനായി ചെയ്യാനുള്ള കഴിവുണ്ട് ഈ താരത്തിന്. എന്നാല് താരമിപ്പോള് ആരാധകര്‍ക്ക് ഒരു മുന്നറിയിപ്പുമായി ഫെയ്‌സ്ബുക്കിലൂടെ രംഗത്തെത്തിയിരിക്കുകയാണ്.\nതന്റെ പേരില് ഒരു വ്യാജ ഫെയ്‌സ്ബുക്ക് അക്കൗണ്ട് ഉണ്ടെന്ന് അറിയിക്കുകയാണ് മിയ. തന്റെ വെരിഫൈഡ് ഫെയ്‌സ്ബുക്ക് പേജിലൂടെയാണ് മിയ ഇക്കര്യം അറിയിച്ചത്. താന് സിനിമ സംവിധാനം ചെയ്യുകയാണെന്നും താല്‍പര്യമുണ്ടെങ്കില് അവസരം നല്‍കാമെന്നൊക്കെ പറഞ്ഞുള്ള ചാറ്റിന്റെ സ്‌ക്രീന് ഷോട്ട് മിയ പങ്കുവെച്ചിട്ടുണ്ട്.\nമിയ മിയ എന്ന പേരില് ഉള്ള ഒരു അക്കൗണ്ടില് നിന്നും messenger through ആക്ടറസ്സ് മിയ ആണെന്ന് പറഞ്ഞു ഒരുപാട് ആളുകള്‍ക്ക് മെസ്സേജസ് പോകുന്നതായും ചാറ്റ് ചെയ്യുന്നതായും അറിയാന് കഴിഞ്ഞു. film direct ചെയ്യാന് പോകുന്നു എന്നാണ് ആള് പറയുന്നത്.\nപലരോടും നമ്പര് വാങ്ങി കാണാന് ഉള്ള arrangemenst വരെ എത്തി എന്നാണ് അറിഞ്ഞത്. ഞാന് miya എന്ന ഈ വെരിഫൈഡ് പേജ് ആണ് ഉപയോഗിക്കുന്നത്. മിയ എന്ന പേരില് എനിക്കൊരു അക്കൗണ്ട് ഇല്ല. അതിനാല് മറ്റ് അക്കൗണ്ട്‌സിലൂടെ വരുന്ന മെസേജസ്‌നു ഞാന് ഉത്തരവാദി അല്ല എന്ന് അറിയിക്കുന്നു.


പങ്കാളിത്ത പെന്‍ഷനെതിരെ ഭരണ-പ്രതിപക്ഷ സംഘടനകളുടെ പ്രതിഷേധം | Madhyamam\ndate_range 11 Aug 2012 2:02 PM GMT\nപങ്കാളിത്ത പെന്‍ഷനെതിരെ ഭരണ-പ്രതിപക്ഷ സംഘടനകളുടെ പ്രതിഷേധം\nതിരുവനന്തപുരം: പങ്കാളിത്ത പെൻഷൻ നടപ്പാക്കാനുള്ള നീക്കത്തിനെതിരെ ഭരണ-പ്രതിപക്ഷ സ൪വീസ് സംഘടനകളും പെൻഷൻ സംഘടനകളും സെക്രട്ടേറിയറ്റിലേക്ക് പ്രതിഷേധ മാ൪ച്ച് നടത്തി. വിവിധ സംഘടനകളുടെ നേതൃത്വത്തിൽ രാവിലെ ആരംഭിച്ച മാ൪ച്ചുകളിൽ പതിനായിരങ്ങളാണ് പങ്കെടുത്തത്.\nഇടതു സ൪വീസ് സംഘടനകളുടെ കൂട്ടായ്മയായ എഫ്.എസ്.ഇ.ടി.ഒ യുടെ നേതൃത്വത്തിൽ സംഘടിപ്പിച്ച പ്രതിഷേധ മാ൪ച്ച് ജനറൽ സെക്രട്ടറി എ. ശ്രീകുമാ൪ ഉദ്ഘാടനം ചെയ്തു. അവകാശ സമരങ്ങളിലൂടെ ജീവനക്കാ൪ നേടിയെടുത്ത ആനുകൂല്യങ്ങൾ ഇല്ലാതാക്കുന്ന നയമാണ് ഉമ്മൻചാണ്ടി സ൪ക്കാ൪ സ്വീകരിക്കുന്നതെന്ന് ശ്രീകുമാ൪ പറഞ്ഞു. സമര സമിതി കൺവീന൪ സി.ആ൪ ജോസ് പ്രകാശ്, ജയകുമാ൪ തുടങ്ങിയവ൪ സംസാരിച്ചു.\nകോൺഗ്രസ് സ൪വീസ് സംഘടനകളുടെ കൂട്ടായ്മയായ സെറ്റോ സംഘടിപ്പിച്ച മാ൪ച്ച് ചെയ൪മാ൪ കോട്ടാത്തല മോഹനൻ ഉദ്ഘാടനം ചെയ്തു.\nപങ്കാളിത്ത പെൻഷൻ ഏ൪പ്പെടുത്തുന്നതിന് മുമ്പ് സ൪വീസ് സംഘടനകളുമായി കൂടിയാലോചിക്കുമെന്ന് നൽകിയ വാക്ക് ലംഘിച്ചെന്നും കാര്യങ്ങൾ ച൪ച്ച ചെയ്ത് തീരുമാനിക്കണമായിരുന്നെന്നും അദ്ദേഹം പറഞ്ഞു. എൻ.ജി.ഒ അസോസിയേഷൻ ജനറൽ സെക്രട്ടറി കെ.വി മുരളി തുടങ്ങിയവ൪ സംസാരിച്ചു. മുസ്ലിംലീഗിൻെറ പോഷക സംഘടന എസ്.ഇ.യു സംഘടിപ്പിച്ച മാ൪ച്ച് സി.പി. ചെറിയ മുഹമ്മദ് ഉദ്ഘാടനം ചെയ്തു. അമ്പലത്തറ ശ്രീകുമാ൪, സുബൈ൪ തുടങ്ങിയവ൪ പങ്കെടുത്തു.\nകേരള സ്റ്റേറ്റ് സ൪വീസ് പെൻഷനേഴ്സ് യൂനിയൻ നടത്തിയ മാ൪ച്ച് സംസ്ഥാന ട്രഷറ൪ ജി. പദ്മനാഭപിള്ള ഉദ്ഘാടനം ചെയ്തു. പങ്കാളിത്ത എ.ഐ.വൈ.എഫ് സംഘടിപ്പിച്ച മാ൪ച്ച് സംസ്ഥാന വൈസ് പ്രസിഡൻറ് മീനാങ്കൽ കുമാ൪ ഉദ്ഘാടനം ചെയ്തു. എഫ്.ഇ.ടി.ഒ സംഘടിപ്പിച്ച മാ൪ച്ച് ബി.എം.എസ് സംസ്ഥാന വൈസ് പ്രസിഡൻറ് കെ.കെ. വിജയകുമാ൪ ഉദ്ഘാടനം ചെയ്തു.


emalayalee.com - ന്യു യോര്‍ക്കിലെ ക്വീന്‍സില് കാണാതായ അമര്‍ജിത് കൗറിനെ കണ്ടെത്താന് പോലീസ് സഹായം അഭ്യര്‍ത്ഥിച്ചു\nന്യു യോര്‍ക്കിലെ ക്വീന്‍സില് കാണാതായ അമര്‍ജിത് കൗറിനെ കണ്ടെത്താന് പോലീസ് സഹായം അഭ്യര്‍ത്ഥിച്ചു\nക്യൂന്‍സ് (ന്യൂയോര്‍ക്ക്): രണ്ടു ദിവസം മുമ്പ് (ഡിസംബര്5ചൊവ്വ) ബാങ്കിലേക്കു പോയ അമര്‍ജിത് കൗര് (34) എന്ന ഗര്‍ഭിണിയെ കണ്ടെത്താന് പോലീസ് പൊതുജന സഹായം അഭ്യര്‍ത്ഥിച്ചു,\nചൊവ്വാഴ്ച രാവിലെ 9.30-നു ഓസോണ് പാര്‍ക്കിലെ 128-ം സ്ട്രീറ്റിലെവീട്ടില് നിന്നും പോയ കൗര്114-മത് സ്ട്രീറ്റിനും ലിബര്‍ട്ടി അവന്യൂവിനും സമീപമുള്ള പെയ്ഡ് പാര്‍ക്കിംഗില് കാര് പാര്‍ക്ക് ചെയ്ത് രണ്ടു ബ്ലോക്ക് അകലെയുള്ള ചേയ്‌സ് ബാങ്കിലേക്ക് ചെക്ക് ഡിപ്പോസിറ്റ് ചെയ്യാന് എത്തിയതായിരുന്നു. ഡെപ്പോസിറ്റ് ചെയ്തശേഷം പാര്‍ക്ക് ചെയ്തിരുന്ന ബെന്‍സ് കാറിലേക്ക് മടങ്ങിവന്നില്ല. ഏഴു വയസുള്ള ഇരട്ട പുത്രന്മാരെ സ്‌കൂളില് നിന്നു പിക്ക് ചെയ്യേണ്ടതായിരുന്നു. സ്‌കൂളില് നിന്നു വിളിച്ചപ്പോഴാണു ഭര്‍ത്താവ് ലക് വിന്ദര് മുള്‍ട്ടാനി (47) വിവരമറിയുന്നത്.\nതുടര്‍ന്നു ജി.പി.എസ് സംവിധാനം ഉപയോഗിച്ച് ബെന്‍സ് കാര് കിടക്കുന്ന സ്ഥലം മുള്‍ട്ടാനി കണ്ടെത്തി. അടുത്തുള്ള കടയിലെ വീഡിയോ പരിശോധിച്ചപ്പോള് കാര് പാര്‍ക്ക് ചെയ്ത കൗര് നടന്നു പോകുന്നതു കണ്ടു.\nഅഞ്ചു മണിയോടെ ഭര്‍ത്താവ് പോലീസിനെ വിളിച്ചു. പക്ഷെ മുള്‍ട്ടാനിയില് നിന്നു റിപ്പോര്‍ട്ട് തേടാന് പോലീസ് വിസമ്മതിച്ചു. അവര് ഹോസ്പിറ്റലുകളില് പരിശോധന നടത്തി. മുള്‍ട്ടാനിയുടെഫോണ് കോള് അടിസ്ഥാന രഹിതമെന്നു പോലീസ് പറഞ്ഞതോടെ അയാള് ഇന്റേണല് അഫയേഴ്‌സ് ബ്യൂറോയെ വിളിച്ചു. തുടര്‍ന്നു പുലര്‍ച്ചെ 4.45-നാണു ഡിറ്റക്ടിവുമാര് അയാളുടെ മൊഴിയെടുക്കുന്നത്. ഈ കാലതാമസം അന്വേഷിക്കുമെന്നു അധിക്രുതര് അറിയിച്ചു.\nകാറില് കണ്ടെത്തിയ കൗറിന്റെ ഫോണില് അപരിചിതമായ ഒരു നമ്പറുണ്ടായിരുന്നു. അതിലേക്കു വിളിച്ചപ്പോള് ഡെബ്റ്റ് കളക്ഷനു വിളിച്ചതാണെന്നും നമ്പര് മാറിപ്പോയി എന്നും മറുപടി കിട്ടി. എന്നാല് അയാളുമായി5മിനിറ്റോളം സംസാരിച്ചിട്ടുണ്ട്.\n15 വര്‍ഷത്തെ വിവാഹ ജീവിതത്തിനിടയില് യാതൊരു കുടുംബ പ്രശ്‌നങ്ങളും ഉണ്ടായിട്ടില്ലെന്നും സൗമ്യമായ പെരുമാറ്റമാണ് കൗറില് നിന്നും ഉണ്ടായിട്ടുള്ളതെന്നും ഭര്‍ത്താവ് പറഞ്ഞു. ആറാഴ്ച ഗര്‍ഭിണിയാണു കൗര്.\nഅഞ്ചടി നാലിഞ്ച് ഉയരവും, 195 പൗണ്ടും ഉള്ള ഇവര് അപ്രത്യക്ഷമാകുമ്പോള് ബ്ലാക് ലോംഗ്സ്ലീവ് ഷര്‍ട്ടും മഞ്ഞ പാന്റുമാണ് ധരിച്ചിരുന്നതെന്നും വിവരം ലഭിക്കുന്നവര് ന്യൂയോര്‍ക്ക് പോലീസ് ഡിപ്പാര്‍ട്ട്‌മെന്റിനെ (1 800 577 8477, 1 888 577 4782) എന്ന നമ്പരില് ബന്ധപ്പെടണമെന്നും പോലീസ് അറിയിച്ചു\nA pregnant Queens, New York, woman has disappeared under mysterious circumstances, leaving behindaworried family — and evidence ofasuspicious phone call, police sources said.\n“The police have the phone number now,” Multani said.


ബാലകോട്ട് ഭീകരകേന്ദ്രത്തിൽ അമേരിക്കയുടേയും സഖ്യകക്ഷികളുടേയും പതാകകളും\nDelhi, First Published 26, Feb 2019, 6:08 PM IST\nശത്രുക്കളായി കണക്കാക്കുന്ന രാജ്യങ്ങളുടെ പതാകകളിൽ ചവിട്ടി നടക്കാനാണ് അവ പടികളിൽ വരച്ചുചേർത്തത്. തീവ്രവാദത്തിൽ ആകൃഷ്ടരാകുന്ന യുവാക്കൾക്ക് ഈ രാജ്യങ്ങളോട് പകയും ശത്രുതയും വളർത്താനായിരുന്നു ഇത്.\nദില്ലി: ബാലാകോട്ടിൽ ഇന്ത്യൻ വ്യോമസേന തകർത്ത ജയ്ഷെ മുഹമ്മദ് ഭീകരകേന്ദ്രത്തിൽ അമേരിക്കയുടേയും ഇംഗ്ലണ്ടിന്‍റേയും ഇസ്രായേലിന്‍റേയും പതാകകളും ഉണ്ടായിരുന്നു. ഭീകരകേന്ദ്രത്തിന്‍റെ പടിക്കെട്ടുകളിലാണ് ഈ രാജ്യങ്ങളുടെ പതാകകൾ വരച്ചുചേർത്തിരുന്നത്. ആക്രമണത്തിന് ശേഷം ഇന്ത്യൻ ഇന്‍റലിജൻസ് ഏജൻസികൾ പുറത്തുവിട്ട രേഖകളുടെ ഒപ്പം പടിക്കെട്ടുകളിലെ പതാകകളുടെ ചിത്രം പുറത്തുവിട്ടിട്ടുണ്ട്.\nജയ്ഷെ മുഹമ്മദ് ശത്രുക്കളായി കണക്കാക്കുന്ന രാജ്യങ്ങളുടെ പതാകകളിൽ ചവിട്ടി നടക്കാനാണ് അവ പടികളിൽ വരച്ചുചേർത്തത്. തീവ്രവാദത്തിൽ ആകൃഷ്ടരാകുന്ന യുവാക്കൾക്ക് ഈ രാജ്യങ്ങളോട് പകയും ശത്രുതയും വളർത്താനായിരുന്നു ഇത്. കശ്മീരിനെ ഇന്ത്യയിൽ നിന്ന് സ്വതന്ത്രമാക്കുന്നതിനൊപ്പം അഫ്ഗാനിസ്ഥാനിൽ നിന്ന് അമേരിക്കയേയും കൂട്ടാളികളേയും തുരത്തുകയും ജെയ്ഷെ മുഹമ്മദിന്‍റെ പ്രഖ്യാപിത ലക്ഷ്യമാണ്.\nജയ്ഷെ മുഹമ്മദിന്‍റെ തന്ത്രപ്രധാനമായ ഭീകര പരിശീലന കേന്ദ്രമായിരുന്നു ബാലാകോട്ടിലേത്. 2003- 04 കാലത്ത് സോവിയറ്റ് റഷ്യക്കെതിരായ അഫ്ഗാൻ യുദ്ധത്തിൽ പങ്കെടുത്ത മുതിർന്ന ജയ്ഷെ ഭീകരരാണ് ബലാകോട് ഭീകരകേന്ദ്രം തുടങ്ങിയത്. ജയ്ഷെ മുഹമ്മദ് റിക്രൂട്ട് ചെയ്യുന്ന പാകിസ്ഥാനി ചെറുപ്പക്കാർക്ക് ആധുനിക സ്ഫോടകവസ്തുക്കൾ ഉപയോഗിക്കാനും ആയുധ പരിശീലനവും നൽകിയിരുന്നത് ഇവരായിരുന്നു. ചാവേർ സ്ക്വാഡുകളുടെ പരിശീലനവും ഇവിടെ നടന്നിരുന്നതായാണ് വിവരം. ഒസാമ ബിൻ ലാദൻ ഒളിവിൽ കഴിഞ്ഞ അബോട്ടാബാദിന് സമീപം ഇന്ത്യ - പാക് നിയന്ത്രണ രേഖയിൽ നിന്ന് 80 കിലോമീറ്റർ അകലെയാണ് ബാലാകോട്ട്.\n600 പേർക്ക് താമസിച്ച് പരിശീലനം നേടാനുള്ള സൗകര്യം ഇവിടെയുണ്ടായിരുന്നു. ജയ്ഷെ മുഹമ്മദ് രൂപീകരിക്കുന്നതിന് മുമ്പ് ഹിസ്ബുൾ മുജാഹിദ്ദീനാണ് ഈ ഭീകരകേന്ദ്രത്തിലെ സൗകര്യങ്ങൾ പരിശീലനത്തിനായി ഉപയോഗിച്ചുവന്നത്. വനമേഖലയിൽ ആറ് ഏക്കറോളം വിസ്തൃതിയിൽ പണികഴിപ്പിച്ച വിപുലമായ സൗകര്യങ്ങൾ ഉണ്ടായിരുന്ന ഈ ഭീകരകേന്ദ്രം പൂർണ്ണമായും ഇന്ത്യൻ വ്യോമസേന ആക്രമിച്ച് തകർത്തു.\nവൻ ആയുധ ശേഖരമാണ് ഭീകരകേന്ദ്രത്തിൽ ഉണ്ടായിരുന്നത്. ഇരുന്നൂറിലേറെ എകെ 47 റൈഫിളുകൾ, ഹാൻഡ് ഗ്രനേഡുകളുടെയും മറ്റ് സ്ഫോടകവസ്തുക്കളുടെയും തിട്ടപ്പെടുത്താവുന്നതിലും വലിയ ശേഖരം, ഡിറ്റണേറ്ററുകൾ എന്നിവ ആക്രമണത്തിൽ നശിച്ച ആയുധപ്പുരകളിൽ ഉണ്ടായിരുന്നു. നിരവധി ജെയ്ഷെ മുഹമ്മദ് കമാൻഡർമാർ ഇന്ത്യൻ ആക്രമണത്തിൽ മരിച്ചെന്നാണ് ഇന്‍റലിജൻസ് വൃത്തങ്ങളിൽ നിന്ന് അനൗദ്യോഗികമായി പുറത്തുവരുന്നത്. മുന്നൂറിലേറെ ഭീകരരും ഇന്ത്യൻ ആക്രമണത്തിൽ മരിച്ചെന്നാണ് വിവരം.\nLast Updated 26, Feb 2019, 6:36 PM IST\nFlags of USA UK and Israel


ആ ഒരു യാത്ര. - നല്ലെഴുത്ത്\nHome Malayalam RenishLeo ShortStory ആ ഒരു യാത്ര.\nആ ഒരു യാത്ര.\n,Malayalam ,RenishLeo ,ShortStory\nമംഗലാപുരത്ത് നിന്നു നാട്ടിലേക്ക് വരുന്ന ദിവസം.രാത്രി9മണിക്കുള്ള K. S. R. T. C യിൽ ഞാൻ കയറി. വലിയ തിരക്കൊന്നുമില്ല. കുറച്ചു സമയം മുൻപ് ഒരു ബസ് പോയതേ ഉള്ളൂ എന്നു ഒരാൾ പറയുന്നത് കേട്ടു .ആഹാരം കഴിച്ചു ബസിൽ കയറി ഇരുന്നു.അല്പസമയം പുറത്തെ കാഴ്ചകൾ നോക്കി ഏതോ ഒരു നേരത്ത് ഞാൻ അറിയാതെ കണ്ണൊന്നടഞ്ഞു. ഉറക്കം കഴിഞ്ഞു എഴുന്നേൽക്കുമ്പോൾ ബസ് മഞ്ചേശ്വരം കഴിഞ്ഞിരുന്നു.നല്ല മഴയുണ്ടായിരുന്നു.ബസിലെ ഷട്ടറുകളൊക്കെ താഴ്ത്തി എല്ലാരും നല്ല ഉറക്കത്തിലായിരുന്നു.ഏറ്റവും പുറകിലത്തെ സീറ്റുകളിലൊന്നും ആരും തന്നെ ഇല്ലായിരുന്നു.ബസിലെ ലൈറ്റും ഡ്രൈവർ ഓഫ് ചെയ്തിരുന്നു.\nമുന്നിലെ എല്ലാ സീറ്റുകളിലും സ്ത്രീകളും, പുരുഷന്മാരുമടക്കം യാത്രക്കാർ നിറഞ്ഞിരുന്നു. യാത്രക്കാർ ഇരുന്നതിൽ പുറകിലത്തെ സീറ്റിലായിരുന്നു ഞാൻ. എനിക്ക് പുറകിലെ 4സീറ്റും ലോങ്ങ് സീറ്റും കാലിയായിരുന്നു. എന്റെ നേരെ വലത് വശത്തുള്ള സീറ്റിൽ ഒരു പെൺകുട്ടി ആയിരുന്നു.മംഗലാപുരത്ത് പഠിക്കുന്ന പെണ്കുട്ടിയാവാം എന്നു ഞാൻ ഊഹിച്ചു.അവൾ ഒറ്റയ്ക്കായിരുന്നു. മൊബൈലിൽ തിരക്കിട്ടു ചാറ്റ് ചെയ്യുവായിരുന്നു അവൾ.\nബസ് ഉപ്പള എത്തിയപ്പോൾ ഒരു ചെറുപ്പക്കാരൻ ബസിൽ കയറി. അയാൾ അവളുടെ സീറ്റിൽ ഇരുന്നു. കുറച്ചു ദൂരം ബസ് പിന്നിട്ടപ്പോൾ. രണ്ടുപേരും സംസാരവും, ചിരിയും,.\n"ഇവർ പരിചിതരായിരിക്കുമോ ഒരുപക്ഷെ സുഹൃത്തുക്കൾ ആവാം. പക്ഷെ രണ്ടുപേരും രണ്ടിടത്ത് നിന്നാണല്ലോ കയറിയത് കൺഫ്യൂഷൻ ആയി ആ എന്തേലും ആവട്ടെ എനിക്കെന്ത്" കാടുകയറി ചിന്തിക്കാതെ ഞാൻ കണ്ണടച്ചു . ബസ് കാസർഗോഡ് കഴിഞ്ഞപ്പോൾ 12 മണി കഴിഞ്ഞിരുന്നു. പുറത്ത് നല്ല മഴയും ഇരുട്ടും. ബസിലും ഇരുട്ട് എല്ലാരും നല്ല ഉറക്കം. ഞാനും ഒന്ന് മയങ്ങി.\nബസ് എവിടെയോ ഒന്ന് ബ്രേക്ക് ഇട്ടപ്പോൾ അറിയാതെ ഞാൻ ഞെട്ടിയുണർന്നു. പുറത്ത് നല്ല മഴ തന്നെ. ഏത് കാട്ടിലൂടെയാണാവോ ഈ ബസ് പോവുന്നത് എന്നു ഞാൻ ആരോടെന്നില്ലാതെ പറഞ്ഞു. എന്റെ നേരെ വലതുവശത്തുള്ള സീറ്റിലേക്ക് ഞാൻ നോക്കി ആ ചെറുപ്പകാരനെയും പെൺകുട്ടിയെയും കാണുന്നില്ല.\nഅവർ എവിടെ പോയി, ഇറങ്ങിക്കാണുമോ.\nവീണ്ടും കണ്ണടച്ചപ്പോൾ ഏറ്റവും പുറകിലത്തെ സീറ്റിൽ നിന്നും എന്തോ ശബ്ദം പോലെ കേട്ടു. ആരോ സംസാരിക്കുന്നുണ്ട്. ഞാൻ പുറകിലേക്ക് തിരിഞ്ഞു നോക്കി. ഇരുട്ടിൽ ആരെയും കാണാൻ പറ്റുന്നില്ല.രണ്ടു കാലുകൾ മാത്രം പുറത്തെ വെളിച്ചത്തിൽ ഞാൻ കണ്ടു.\n"അവർ രണ്ടുപേരും ആയിരിക്കുമോ? ആരും കാണാതെ പുറകിലെ സീറ്റിൽ. ആ നമുക്കെന്ത് അവർ ആയി അവരുടെ പാടായി.\nവീണ്ടും ഉറങ്ങിയ ഞാൻ പിന്നെ ഉണരുന്നത് എന്തോ ബഹളം കേട്ടിട്ടാണ്. ബസ് എവിടെയോ നിർത്തിയിട്ടിരിക്കുന്നു യാത്രക്കാരിൽ കുറച്ചു പേര് പുറത്ത് ഇറങ്ങി നില്കുന്നു. ബസിലെ മാറ്റു യാത്രക്കാർ എന്തൊക്കെയോ പറയുന്നണ്ടായിരുന്നു. സമയം പുലർച്ചെ2മണി ആയിരിക്കുന്നു. ഏത് സ്ഥലമെന്നു കൃത്യമില്ല ഒരു ചായക്കടയും ചില്ലറകടയും കാണുന്നുണ്ട്. അതിനടുത്താണ് ബസ് നിർത്തിയിരിക്കുന്നത്.\n"എന്താ ഏട്ടാ എന്താ പ്രശ്‌നം?? "\n"ബസിൽ നിന്നും ആരോ പുറത്തേക്ക് ചാടി.\n"ഓടി കൊണ്ടിരിക്കുമ്പോഴോ "??\n"അതെ ഓടിക്കൊണ്ടിരിക്കുമ്പോൾ തന്നെ. ആരാണ് ചാടിയത്?? "\n"ആ ചെറുപ്പക്കാരനും കൂടെ ഉണ്ടായിരുന്ന പെണ്ണുമായിരിക്കും.ആ സീറ്റിലെ അയാളെയാണ് കാണാത്തത്."കൂട്ടത്തിലേ ഒരു യാത്രക്കാരൻ പറഞ്ഞു.\n."അയ്യോ അവർ രണ്ടുപേരുമോ?"എനിക്ക് വിശ്വസിക്കാൻ പറ്റിയില്ല.\n"ദാ അവിടെയാ ചാടിയത്. ഈ ചായക്കടയിലെ ചേട്ടനാണ് കണ്ടത് . പക്ഷെ എല്ലാരും അരിച്ചുപെറുക്കിയിട്ടും ചാടിയ രണ്ടുപേരെയും കണ്ടുകിട്ടിയില്ല. "\n"അതെന്ത് മറിമായം രണ്ടുപേർ ഓടുന്ന ബസിൽ നിന്നും ചാടുന്നു, ഈ ചായ കടയിലെ ചേട്ടൻ കാണുന്നു. ബസ് പെട്ടെന്ന് നിർത്തുന്നു. ചാടിയ രണ്ടുപേരെയും കാണുന്നും ഇല്ല, "\nഓടിപോവാൻ പോലും ചാൻസ് ഇല്ലാത്ത ഒരു സ്ഥലമായിരുന്നു അത്. എന്തോ ബസിൽ നിന്നു പുറത്തേക്ക് വീഴുന്ന കണ്ടു എന്നു പറഞ്ഞിട്ടായിരുന്നു ചായക്കടക്കാരൻ ചേട്ടൻ ബസ് നിർത്തിച്ചത്. ബസ് അപ്പോൾ തന്നെ നിർത്തി പക്ഷെ ആ രണ്ടുപേർ അവർ എവിടെ.??\nകുറച്ചു സമയം കഴിഞ്ഞപ്പോൾ ഇരുട്ടിൽ ഒരാളുടെ ശബ്ദം കേട്ടു.\n"പ്രേതം, പ്രേതം അയ്യോ പ്രേതം റോഡിലൂടെ ഇരുട്ടത്ത് നിലവിളിച്ചുകൊണ്ട് ഒരാൾ ഓടി വരുന്നത് കണ്ടു എല്ലാരും നോക്കി. അതെ അയാൾ തന്നെ ആ ചെറുപ്പക്കാരൻ അയാളുടെ മുഖത്ത് നിന്നും കൈകളിൽ നിന്നും ചോര വാർന്നൊലിക്കുന്നുണ്ടായിരുന്നു. എന്തിനാണ് ബസിൽ നിന്നു ചാടിയത് എന്നു ബസിലെ കണ്ടക്ടർ ചോദിച്ചു.\n"കൂടെ ഉണ്ടായിരുന്ന പെൺകുട്ടി നിർബന്ധിച്ചിട്ട് ചാടിയതാണ്. ചാടുമ്പോൾ അവളും ഉണ്ടായിരുന്നു. പക്ഷെ റോഡിലേക്ക് വീണ ഞാൻ നോക്കിയപ്പോൾ അവളെ കാണുന്നില്ലായിരുന്നു. പിന്നെ ഇരുട്ടത്ത് ആരോ എന്റെ കൈ പിടിച്ചു ഓടി. ചെന്ന് വീണത് ഒരു പൊട്ടകിണറ്റിൽ ആണ്.കിണറ്റിൽ വീണ എനിക്ക് മേലെ നിന്നു ആ പെൺകുട്ടി കയർ ഇട്ടു തന്നു അതിൽ പിടിച്ചു മുകളിലേക്ക് എത്തിയപ്പോൾ അവളെ കാണുന്നില്ല. പിന്നെ ഒരുവിധം തപ്പി തടഞ്ഞു ഇവിടെ എത്തി. ഇതാണ് സംഭവിച്ചത്. അവൾ അവൾ പ്രേതമാണ്. "\nഒരു ഭ്രാന്തനെ പോലെ അയാൾ എന്തൊക്കെയോ പറഞ്ഞു കൊണ്ടിരുന്നു.\n"പൊട്ടകിണറ്റിൽ പാമ്പുകൾ ഉണ്ടായിരുന്നു. കടന്നൽ കൂടു ഉണ്ടായിരുന്നു. നിറയെ വവ്വാലുകകൾ ഉണ്ടായിരുന്നു "\n"എടൊ താൻ ഏത് പെൺകുട്ടിയുടെ കാര്യമാണ് പറയുന്നത് "??\n"എന്റെ അടുത്ത് ഇരുന്ന പെൺകുട്ടി അവളാണ് എന്നെയും കൂട്ടി പുറത്തേക്ക് ചാടിയത്.\n"ഇയാൾക്ക് വട്ടാണ്. ഇയാളുടെ അടുത്തിരുന്ന പെൺകുട്ടി കുറെ ദൂരം മുൻപേ ഇറങ്ങി. ആ സമയം ഇയാൾ നല്ല ഉറക്കത്തിൽ ആയിരുന്നു. പിന്നെ ഏത് പെണ്ണിന്റെ കാര്യമാണ് ഇയാൾ പറഞ്ഞത്. "\nകണ്ടക്ടർ പറഞ്ഞത് കേട്ടപ്പോൾ ഞാനും ബാക്കിയുള്ള യാത്രക്കാരും ഞെട്ടി.\nഅപ്പോൾ പുറകിലെ സീറ്റിൽ രണ്ടു ശബ്ദം കേട്ടത്, ഇയാളുടെ കൂടെ ചാടിയത്???????????????\nഎന്തായിരിക്കും സംഭവിച്ചത് നിങ്ങൾക്കും കമന്റ് ചെയ്യാം.\nCategories Malayalam# RenishLeo# ShortStory#\nLabels: Malayalam, RenishLeo, ShortStory


മല്ലുവിന് ഒരു ആണ്‍മുഖം*\n27 March 2015 11:41 AM GMT\nമലയാളി എന്നാല് രണ്ടാണ്. (മനസ്സ് മാത്രമുള്ള) മലയാളി പെണ്ണും മലയാളി പുരുഷനും. എല്ലാ പുരുഷാധിപത്യ സമൂഹത്തിലേതുമെന്ന പോലെ മലയാളി പൊതുബോധവും (മല്ലു ബോധം) ആണ്‍ബോധമാണ്. പക്ഷേ, മറ്റ് ഇന്ത്യന് സംസ്ഥാനങ്ങളില് നിന്നും വ്യത്യസ്തമായി ലിംഗപരമായി രണ്ടിനുമിടയില് ഒരു വര വരച്ചാണ് മലയാളി സമൂഹം പെണ്ണിനെയും ആണിനേയും വളര്‍ത്തുന്നത് തന്നെ. പെണ്‍പള്ളിക്കൂടങ്ങളിലും ആണ്‍പള്ളിക്കൂടങ്ങളിലും പഠിച്ച് (അല്ലെങ്കില് ഒരേ ക്ലാസ്സില് രണ്ടുഭാഗങ്ങളില് കൂടിക്കലരാതെ ഇരുന്ന്), പള്ളിയുടെ രണ്ട് ഭാഗങ്ങളില് ഇരുന്നു പ്രാര്‍ത്ഥന ചൊല്ലി, ബസ്സില് ഒരേ സീറ്റില് ഒന്നിച്ചിരിക്കാതെ, രാഷ്ട്രീയവും അല്ലാത്തതുമായ ജാഥകളില്, എന്തിനു ശവമടക്കിനു പോലും, മുന്‍പിലും പിന്‍പിലുമായി നടന്ന്, അങ്ങനെയങ്ങനെ ഒരിക്കല് പോലും ശാരീരികമായി തൊട്ട് ലിംഗഭംഗപ്പെടാതെയാണ് ഈ സമൂഹം ഇതു സാധ്യമാക്കുന്നത്. ഈ മല്ലു ബോധത്തില് വീടിനു വെളിയില് പുരുഷന് പെണ്ണിനെ തൊടുന്നത് ലൈംഗിക അതിക്രമം നടത്താന് വേണ്ടി മാത്രമാണ്. ശാരീരികമായി പരസ്പരം തൊടുന്ന അവസരങ്ങളില് തിരക്കിനിടയിലെ 'മല്ലു' പുരുഷന്റെ പ്രധാന ചോദന ലൈംഗികാതിക്രമമാണ്. തിരക്കുള്ള ബസ്സിലേയും നടപ്പു വഴികളിലേയും, പെരുന്നാള്-ഉത്സവങ്ങളിലേയും ഞെക്കല്, തോണ്ടല്, ജാക്കി എന്നിവയുടെ രൂപത്തിലും സിനിമ തീയേറ്ററിലെ കയ്യ്- കാലുകളുടെ രൂപത്തിലും മറ്റും അതു സ്ത്രീകളെ വേട്ടയാടിക്കൊണ്ടിരിക്കും. ഇത്തരം ലൈംഗികാതിക്രമങ്ങളെ സേഫ്റ്റി പിന്, ചെരുപ്പ്, അടി, കടി മുതലായ അതീവ ദുര്‍ബലമായ ആയുധങ്ങളുമായി നേരിടാന് തയ്യാറെടുത്തു കൊണ്ടായിരിക്കും ഏതൊരു മലയാളി പെണ്ണും ഒരു തിരക്കിലേക്കിറങ്ങുന്നത്.\nഈ പ്രത്യേക മാനസികാവസ്ഥയിലുള്ള ഒരു സമൂഹത്തിലാണ് മാണിയെ ബജറ്റ് അവതരിപ്പിക്കാന് സമ്മതിക്കില്ല എന്ന തീരുമാനവുമായി നിയമസഭയിലേക്ക് ഇടതുപക്ഷ സമാജികര് ചെല്ലുന്നത്. ശാരീരിക മതില്‍ക്കെട്ടിനുള്ളിലെ മല്ലു ബോധത്തിനനുസരിച്ചാണെങ്കില് പെണ് പ്രതിനിധികള് ഒരു മൂലയ്ക്ക് മാറി നിന്ന് ആണ്‍പ്രതിനിധികള്‍ക്കുള്ള പിന്തുണ പ്രഖ്യാപിച്ചു കൊണ്ട് മുദ്രാവാക്യം വിളിക്കണം. അല്ലെങ്കില് ഇടതുപക്ഷ പെണ് എം.എല്.എമാര് കോണ്‍ഗ്രസ്സിന്റെ പെണ് എം.എല്.എമാരെ മാത്രം തടയണം. ഈ മുന്‍നിശ്ചയങ്ങളെ റദ്ദ് ചെയ്ത് കൊണ്ടാണ് മുഖ്യമന്ത്രിയെ തടയുക എന്ന തീരുമാനപ്രകാരം 'ചാവേര് ആക്രമണം' എന്ന് വിളിക്കപ്പെട്ട വനിതാ എം.എല്.എമാരുടെ മുന്നേറ്റം നടന്നത്. ചാവേര് ആക്രമണം എന്ന് പരിഹാസരൂപത്തിലാണ് ആണ് മാധ്യമലോകം നിരീക്ഷിച്ചത് എങ്കിലും, തിരക്കില് പെണ്ണിനെ കിട്ടിയാല് ലൈംഗികാതിക്രമം എന്ന മല്ലുബോധമുള്ള ഈ സമൂഹത്തില് ആ പെണ്ണുങ്ങളുടെ ധൈര്യം ഒരു ചാവേര് ധൈര്യം തന്നെ എന്ന് സമ്മതിക്കാതെ വയ്യ. എന്നാല് ഇങ്ങനെ ശാരീരിക മതിലുകളുള്ള ഒരു സമൂഹത്തില് അത്തരം മതിലുകളെ പൊളിക്കാന് നിയമസഭയില് നിന്ന് തന്നെയുള്ള ഒരു പോസിറ്റീവ് ഇടപ്പെടലാകേണ്ടിയിരുന്ന ഈ നീക്കം തിരക്ക് = പെണ്ണുങ്ങളെ ഞെക്കല് എന്ന മല്ലു പൊതുബോധത്തിന്റെ ആകെത്തുകയായി, ശിവദാസന് നായരായി അവതരിച്ചു. കാലാകാലങ്ങളായി ലൈംഗികാതിക്രമികള്‍ക്കെതിരെ മലയാളിപ്പെണ്ണ് അഭ്യസിക്കപ്പെട്ട അവളുടെ കയ്യിലുള്ള കൊച്ച് ആയുധമായ 'കടി'യിലൂടെ ജമീല പ്രകാശം അതിനെ നേരിട്ടു. കാഴ്ചക്കാരന്റെ മല്ലു പൊതുബോധമായി ഡൊമിനിക് പ്രസന്റേഷന് പ്രതികരിച്ചു. "നിന്റെ നാടാരെ വിളിച്ചു കൊണ്ട് വാടീ". ഹാ! പൊതുജനമേ, എന്തെങ്കിലും അസ്വഭാവികത തോന്നുന്നുണ്ടോ?! ഇതൊക്കെ നമ്മള് എന്നും കാണുന്നതല്ലേ? ഒരു പക്ഷേ, ബസ്സിലെ സേഫ്റ്റി പിന് പ്രയോഗം പോലെ കുത്തു കൊണ്ടവന് നിലവിളിച്ചില്ലായിരുന്നെങ്കില്, അഥവാ ശിവദാസന് നായര് 'എനിക്ക് കടി കിട്ടിയേ, എന്നെ ജമീല കടിച്ചേ' എന്ന് അലറി കൂവിയില്ലായിരുന്നെങ്കില്, എങ്ങനെ ബസ്സിലെ പെണ്‍കുട്ടി ഇറങ്ങി പോകുമായിരുന്നോ, അതുപോലെ ജമീല പ്രകാശവും ഈ കേസിനെ സമീപിക്കുമായിരുന്നു എന്നൊരു തോന്നല് എനിക്കുണ്ട്.\nഎന്നാല് അങ്ങനെയല്ല ഉണ്ടായത്. ശിവദാസന് നായര് താന് കടിക്കപ്പെട്ടു എന്ന് കരഞ്ഞു. ജമീല പ്രകാശം ശക്തമായി തന്നെ തന്റെ നിലപാടില് ഉറച്ച് നിന്നു. എന്നാല് ശിവദാസന് നായരെ കൊണ്ട് മാപ്പ് പറയിക്കാന് ആര്‍ക്കും കഴിഞ്ഞില്ല. കാരണം? തിരക്ക് = പെണ്ണുങ്ങളെ ഞെക്കല് എന്ന മല്ലു പൊതുബോധം! 'തിരക്കാണെങ്കില് ഞങ്ങള് ഞെക്കും എന്ന് നിങ്ങള്‍ക്കറിഞ്ഞു കൂടെ, പിന്നെന്തിനീ തിരക്കില് വരണം; അവിടെ എവിടെയെങ്കിലും നിന്ന് കൂടെ' എന്നാണ് ആ വിഷയത്തില് മാധ്യമങ്ങളും പൊതുസമൂഹവും ഒളിഞ്ഞും തെളിഞ്ഞും മലയാളി പെണ്ണിനോട് ചോദിച്ചത്. ഈ മാധ്യമ, പൊതുബോധ 'സംഗതികള്' ഒരു ഗവേഷണ പ്രബന്ധമാക്കാനുള്ളത്രയുണ്ട്. വിസ്താര ഭയത്താല് ചില സാമ്പിളുകള് മാത്രം വായനക്കാരുടെ യുക്തിക്കു മുന്നില് വയ്ക്കുന്നു.\n"ജമീലയുടെ ലീലകള്"- മാതൃഭൂമി\n"നിയമസഭയില് കെ. ശിവദാസന് നായരുടെ തോളില് കടിച്ചതിനെ ന്യായീകരിച്ച് ജമീല പ്രകാശം എംഎല്‍എ" - മനോരമ\n"നളിനി നെറ്റോയെ പിടിച്ച നാടാരുടെ ഭാര്യയല്ലേ!" -സോഷ്യല് മീഡിയ കമന്റ്\n"ഇന്നത്തെ കടി - ജമീല" - പലഹാരക്കടക്കരന്\nഹെന്താലേ മല്ലു പൊതുബോധം!\nഇതേ മല്ലു പൊതുബോധം തന്നെയാണ് ഷിബു ബേബി ജോണ് തടഞ്ഞപ്പോള് ബിജിമോള് പരിഭ്രമിച്ചില്ല, പകരം ചിരിച്ചു കൊണ്ടാണ് നേരിട്ടത് എന്ന് കെ.സി അബുവിനെ കൊണ്ട് പറയിപ്പിക്കുന്നത്. അബുവിന്റെ മാപ്പ് സംഭവിച്ചത്, സുധീരന്റെ ആദര്‍ശത്തിന് ഒരു പൊന്‍താരകത്തിന്റെ ആവശ്യമുണ്ടായിരുന്നു എന്നത് കൊണ്ടായിരിക്കണം. അല്ലാതെ ¨പ്രായം ബാധിച്ച ശിവദാസന് നായരെ കടിക്കുന്നത്തിന് പകരം കരിമ്പു ശരീരമുള്ള പി.കെ ബഷീറിനെ കടിച്ചാല് പോരായിരുന്നോ¨ എന്നു കേട്ടാല് 'ചോരയും നീരുമുള്ള ചെക്കന്മാരെ കണ്ടാല് അവള്‍ക്ക് പ്രാന്താ' എന്ന്, നന്നായി ഒരുങ്ങി, സോഷ്യലായി നടക്കുന്ന പെണ്ണിനെ നോക്കി എന്നും ചോദിക്കുന്ന മല്ലുവിനു വല്ലതും ഏശുമോ? വെടിവഴിപാടിലെ അവതാരക രശ്മി (അനുശ്രീ) തന്നെ കടന്ന് പിടിക്കുന്ന പി.പിയെ നോക്കി പുഞ്ചിരിക്കുന്ന രംഗമുണ്ട്. അതിനു ശേഷമുള്ള രംഗം (മുട്ടുകാലു വച്ച് കയറ്റുന്നത് ) ഓര്‍ക്കാന് മല്ലു അബുമാര്‍ക്ക് അവസരമുണ്ടാക്കാനുള്ള മനക്കരുത്ത് മലയാളി പെണ്ണിന് ഉണ്ടാക്കാനെങ്കിലും ഈ മാപ്പു പറച്ചില് ഉപകരിക്കട്ടെ.\nമല്ലു പൊതുബോധം എന്ന ആണ്‍ബോധം ആണില് മാത്രം കാണുന്ന ഒന്നല്ല എന്നതാണ് സി.കെ ജാനുവിന്റെ നിലപാട് നമ്മളോട് പറയുന്നത്. ¨സ്ത്രീകള് അല്പം കൂടെ മാന്യത കാട്ടണമായിരുന്നു എന്നും യോജിപ്പും വിയോജിപ്പും പ്രകടിപ്പിക്കാം, പക്ഷേ അതെല്ലാം രാഷ്ട്രീയപരമായി നേരിടേണ്ടതിനു പകരം അടിപിടി കൂടുകയല്ല വേണ്ടത്. സ്ത്രീയുടെ അസ്തിത്വവും വ്യക്തിത്വവും കാത്തു സൂക്ഷിക്കേണ്ടത് ആദ്യം സ്ത്രീ തന്നെയാണ്¨ എന്നാണ് യു.ഡിഎഫ് ഘടകകക്ഷി നേതാവു കൂടിയായ ജാനു എഴുതിയത്! തങ്ങളുടെ ഗ്രൂപ്പിനു താങ്ങായി നില്‍ക്കേണ്ടത് ഒരോ ഘടകകക്ഷിയുടേയും ബാധ്യതയാണ്. എന്നാല് സമകാലീന കേരളരാഷ്ട്രീയത്തിന് ഒരിക്കലും മറക്കാന് പറ്റാത്ത ഒരു പെണ്‍മുഖമാണ് മുത്തങ്ങ സമരത്തില് ആന്റണിയുടെ പോലീസ് അടിച്ച് നീരുവന്ന ജാനുവിന്റെ മുഖം. ആ മുഖത്തിനു പുറകിലും ഒരു ആണ്‍മുഖം ഉണ്ടെന്ന് ഈ കൂട്ടുകൂടല് മലയാളി പെണ്ണിനു കാണിച്ചു തന്നു.\nമല്ലുവിന്റെ ഈ ആണ്‍മുഖത്തില് ഒരു കോറല് വീഴ്ത്താന് മാത്രമേ ഈ സംഭവത്തിനു കഴിഞ്ഞിട്ടുള്ളൂ. അബുവിന്റെ മാപ്പിനു ശേഷം ഇടതുപക്ഷവും ഇതു മറക്കാനാണു സാധ്യത. ഒരു പക്ഷേ ശിവദാസന് നായരെന്ന, തിരക്ക് = പെണ്ണുങ്ങളെ ഞെക്കല് എന്ന മല്ലു പൊതുബോധത്തെ കേടുകൂടാതെ സംരക്ഷിച്ചു നിര്‍ത്താനാണോ അബുവിനെ ബലിയാടാക്കിയതെന്ന് പോലും മലയാളി പെണ്ണിന് ചിന്തിക്കാവുന്നതാണ്. മലയാളി പെണ്ണേ നിന്റെ മനസ്സില്, പിടിക്കാന് വരുന്നവര്‍ക്കെതിരെ പ്രയോഗിക്കാന് രശ്മിയുടെ ആ പുഞ്ചിരിയോ, ചുരുക്കം ജമീലയുടെ ആ കടിയോ എങ്കിലും കരുതി വയ്ക്കുക. അവളവളെ അവളവള് തന്നെ ഈ മല്ലു പൊതുബോധത്തില് നിന്നും രക്ഷിക്കുക.\n*ലേഖിക മനുഷ്യന് ഒരു ആമുഖം എന്ന നോവല് ഇതുവരെ വായിച്ചിട്ടില്ല.\nantiwomen GenderPolitics JameelaPrakasham KeralaAssembly MalayaliMen MaleCentricSociety patriarchy


ഭരതനെ അഭിമുഖം ചെയ്യാൻ പോയി സിനിമാ നടനായ നെടുമുടി വേണു: വഴിത്തിരിവായ കണ്ടുമുട്ടൽ\nOct 11, 2021, 03:00 pm IST\nനെടുമുടി വേണുവിന്റെ വിയോഗത്തിലൂടെ അഭിനയത്തിന്റെ അതുല്യ പ്രതിഭയെയാണ് സിനിമാ ലോകത്തിന് നഷ്ടമായത്. കല ജന്മസിദ്ധമായിരുന്നു നെടുമുടി വേണുവിന്. അഭിനയവും എഴുത്തും,പാട്ടും നൃത്തവും എല്ലാം വഴങ്ങുന്ന സകലകലാ വല്ലഭൻ. മലയാള സിനിമാ ചിത്രത്തിൽ തന്റേതായ വ്യക്തിമുദ്ര പതിപ്പിക്കാൻ നെടുമുടി വേണുവിന് സാധിച്ചിരുന്നു. സിനിമ ഒരിക്കലും അദ്ദേഹത്തിന്റെ ലക്ഷ്യമായിരുന്നില്ല. എന്നാൽ അദ്ദേഹം അഭിനയിച്ച സിനിമകളിലെല്ലാം തനിക്കായി കാത്തുവെച്ച സിനിമയെന്ന തരത്തിലായിരുന്നു പകർന്നാടിയത്.\n1978ൽ അരവിന്ദന്റെ തമ്പിലൂടെയായിരുന്നു സിനിമാ ജീവിതം തുടങ്ങിയത്. തുടർന്ന് ഭരതന്റെ ആരവം, തകര, ചാമരം. പത്മരാജന്റെ ഒരിടത്തൊരു ഫയൽവാൻ, കള്ളൻ പവിത്രൻ തുടങ്ങിയ ചിത്രങ്ങൾ. മികച്ച സംവിധായകരുടെ കലാമൂല്യമുള്ള സിനിമകളിലൂടെ രംഗത്തുവന്ന വേണു പിന്നീട് ഒരടിപോലും പിന്നോട്ടു പോയില്ല. നെടുമുടി വേണു സിനിമയിലേക്ക് എത്തുന്നത് യാദൃശ്ചികമായിട്ടാണ്. ആലപ്പുഴയിലെ നെടുമുടിക്കാരനായ വേണു മാദ്ധ്യമപ്രവർത്തകനായാണ് ജീവിതം ആരംഭിക്കുന്നത്.\nവിധുബാല, അടൂർ ഭാസി, സുകുമാരൻ, സോമൻ തുടങ്ങിയ പ്രശസ്ത താരങ്ങളുടെ അഭിമുഖമെടുത്തിട്ടുണ്ട് വേണു. അങ്ങനെ സംവിധായകൻ ഭരതന്റെ അഭിമുഖം എടുക്കാൻ പോയതാണ് വേണുവിന്റെ ജീവിതത്തിൽ നിർണായക വഴിത്തിരിവായത്. അഭിമുഖം ചെയ്യാനെത്തിയ ആളെ ഭരതന് ഒരുപാട് ഇഷ്ടപ്പെട്ടു. ഇരുവരും തമ്മിൽ നല്ല സൗഹൃദമായി. താനൊരു സിനിമ ചെയ്യുന്നുണ്ടെന്നും ‘ആരവം’ എന്നാണ് പേരെന്നും ഭരതൻ വേണുവിനോട് പറഞ്ഞു. നായകനായി താൻ കണ്ടിരിക്കുന്നത് കമൽഹാസനെയാണെന്നും ഭരതൻ പറഞ്ഞു.\nഎന്നാൽ താനിപ്പോൾ കമൽഹാസന് പകരം മറ്റൊരാളെയാണ് നായകനായി സങ്കൽപ്പിക്കുന്നതെന്നും ഭരതൻ വേണുവിനോട് പറഞ്ഞു. ഈ വേഷം വേണുവിന് ചെയ്തൂടേ എന്നായി ചോദ്യം. പിന്നെന്താ, എന്തും ചെയ്യാമെന്നായിരുന്നു വേണു നൽകിയ മറുപടി. പിന്നീടങ്ങോട്ട് നെടുമുടി വേണുവെന്ന അഭിനേതാവ് മലയാള സിനിമയിൽ തന്റേതായ സ്ഥാനം ഉറപ്പിക്കുന്ന കാഴ്ചയാണ് കണ്ടത്. ഭരതന്റെ തന്നെ തകര, ചാമരം തുടങ്ങിയ സിനിമകളിലും നെടുമുടി വേണു അഭിനയിച്ചു.\nപത്മരാജന്റെ ഒരിടത്തൊരു ഫയൽവാനാണ് പിന്നീട് ബ്രേക്ക് കിട്ടിയ ചിത്രം. ഈ സിനിമ കാരണവർ വേഷങ്ങളിലേക്കുള്ള ചുവടുമാറ്റത്തിന് കാരണമായി. വൈകാതെ മലയാള സിനിമയുടെ ഒഴിച്ചുകൂടാനാകാത്ത നടനായി മാറി നെടുമുടി വേണു. കള്ളൻ പവിത്രൻ, ഒരു മിന്നാമിനുങ്ങിന്റെ നുറുങ്ങുവെട്ടം, ഭരതം, വിടപറയും മുമ്പേ, യവനിക, പഞ്ചവടിപ്പാലം, രചന, സാഗരം ശാന്തം, പറങ്കിമല, പൂച്ചയ്‌ക്കൊരു മൂക്കുത്തി, അച്ചുവേട്ടന്റെ വീട്, മാർഗം, പ്രേമഗീതങ്ങൾ, ആലോലം, ഹിസ് ഹൈനസ് അബ്ദുള്ള, താളവട്ടം, ചിത്രം, വന്ദനം, തേൻമാവിൻ കൊമ്പത്ത്, ബെസ്റ്റ് ആക്ടർ, നോർത്ത് 24 കാതം തുടങ്ങി അഞ്ഞൂറിലേറെ സിനിമകളിൽ അവിസ്മരണീയ വേഷങ്ങൾ.\nമലയാള സിനിമയ്‌ക്ക് തീരാനഷ്ടം ; നെടുമുടി വേണുവിന്റെ നിര്യാണത്തിൽ അനുശോചനം രേഖപ്പെടുത്തി സ്പീക്കർ\nപ്രധാനമന്ത്രി നരേന്ദ്രമോദിയുടെ കാലഘട്ടം ഇന്ത്യൻ കാർഷികരംഗത്തെ സുവർണ്ണകാലം: ജിതേന്ദ്ര സിംഗ്


If you’re new to business,3tips to help you get started – punjablyrics.com\nഇന്ന്, തൊഴിൽ ചെയ്യുന്ന ഭൂരിഭാഗം ആളുകളും അവരുടെ ആഗ്രഹിച്ച ജീവിതശൈലി കൈവരിക്കുന്നതിനും നിലനിർത്തുന്നതിനുമായി ഒരു ബിസിനസ്സ് ആരംഭിക്കാൻ ആഗ്രഹിക്കുന്നു. ഇത് എല്ലാവർക്കുമുള്ള ചായയല്ലെങ്കിലും, ചില ആളുകൾ ജോലി ഉപേക്ഷിച്ച് മുഴുവൻ സമയവും ബിസിനസ്സ് നടത്താനുള്ള ക്രമീകരണങ്ങളും നടത്തുന്നു. എന്നിരുന്നാലും, ഒരു ബിസിനസ്സ് ആരംഭിക്കുന്നതിൽ അർത്ഥമില്ല. ഒരു പുതിയ ബിസിനസ്സ് നടത്തുന്നതിലെ വെല്ലുവിളികൾ പലപ്പോഴും ഗണ്യമായതും ഒരെണ്ണം കുറയ്ക്കുന്ന പ്രവണതയുമുണ്ട്.\nഅതിനാൽ, ഒരേ ബിസിനസ്സ് നടത്തുന്ന ആളുകളുമായോ കമ്പനി മാനേജുമെന്റ് കഴിവുകളുള്ള പ്രൊഫഷണലുകളുമായോ ആലോചിച്ച് പുറത്തുപോകുന്നത് നല്ലതാണ്. ആശയങ്ങൾ തിരയുമ്പോൾ, നിങ്ങൾ വിവേകികളായിരിക്കുകയും ആരെയാണ് ശ്രദ്ധിക്കേണ്ടതെന്ന് അറിയുകയും വേണം. മിക്ക ആളുകളും ഒന്നുകിൽ നിങ്ങളെ താഴെയിറക്കുകയോ നിങ്ങളുടെ കാഴ്ചപ്പാട് പിന്തുടരാൻ പ്രോത്സാഹിപ്പിക്കുകയോ ചെയ്യും. ഏതുവിധേനയും, നിഷ്പക്ഷത പാലിക്കുക അല്ലെങ്കിൽ നിങ്ങൾക്ക് ക്രിയാത്മകമായി വിമർശിക്കാൻ കഴിയുമെന്ന് ഉറപ്പാക്കുക.\nആരംഭിക്കുന്നതിനുള്ള മൂലധനത്തിനുപുറമെ, നിങ്ങളുടെ ലാഭകരമായ ബിസിനസ്സ് അഭിവൃദ്ധി പ്രാപിക്കാൻ ഒരു ചെറിയ ആസൂത്രണം അത്യാവശ്യമാണ്. സജ്ജീകരണ പ്രക്രിയയിൽ നടപ്പിലാക്കുന്നതിനുള്ള അഞ്ച് അടിസ്ഥാന നിർദ്ദേശങ്ങൾ ഇതാ.\nനിങ്ങളുടെ ഗൃഹപാഠം ചെയ്യുക\nവിജയകരമായ ഒരു സംരംഭകനാകുന്നത് നിങ്ങളുടെ പുതിയ ബിസിനസ്സിൽ നിങ്ങൾ സ്വരൂപിക്കുന്ന തുകയിൽ നിന്ന് കണക്കാക്കില്ല. സമഗ്രമായ ഗൃഹപാഠം ചെയ്യുന്നത് ആരംഭിക്കുക; വ്യവസായത്തിലെ നിങ്ങളുടെ എതിരാളികളെ അറിയുക, മറ്റുള്ളവർ എന്താണ് ചെയ്യുന്നതെന്ന് കണ്ടെത്തുക, ഏറ്റവും പ്രധാനമായി, ബിസിനസ്സിനായുള്ള തന്ത്രപരമായ സ്ഥാനം അന്വേഷിക്കുക.\nകൂടാതെ, നിങ്ങൾ ആരംഭിക്കാൻ ഉദ്ദേശിക്കുന്ന സ്ഥലത്ത് നിങ്ങൾ എന്ത് വിൽക്കുമെന്ന് സ്വയം ചോദിക്കുക. നിങ്ങളുടെ തയ്യാറെടുപ്പിൽ, നിങ്ങളുടെ ടാർഗെറ്റ് ഗ്രൂപ്പ് നിങ്ങളുടെ സ്റ്റോറിൽ ഇല്ലാത്തവ അഭ്യർത്ഥിക്കാൻ ഒരു ബാക്കപ്പ് പ്ലാൻ ആസൂത്രണം ചെയ്യുക.\nഭാവിയിൽ നിങ്ങളുടെ ആശയം വികസിപ്പിക്കുന്നതിന് ചെറുതായി ആരംഭിച്ച് നിങ്ങളുടെ ബിസിനസ്സ് നിരീക്ഷിക്കുക. ഒരു കമ്പനി ആരംഭിക്കുമ്പോൾ, അതിനായി മികച്ചതാകാൻ, ക്രമേണ പിന്തുടരേണ്ട ഘട്ടങ്ങളുണ്ടെന്ന കാര്യം ഓർമ്മിക്കുക. വാങ്ങാൻ താൽപ്പര്യമില്ലാത്ത സങ്കീർണ്ണമായ ഉൽ‌പ്പന്നങ്ങളോ സേവനങ്ങളോ വികസിപ്പിച്ചുകൊണ്ട് സജ്ജീകരണ ഘട്ടങ്ങളിൽ അമിതമായി അഭിലാഷിക്കരുത്. നിങ്ങളുടെ ബ്രാൻഡ് എങ്ങനെ വിപണിയിൽ അവതരിപ്പിക്കാം എന്നതിനെക്കുറിച്ച് വിശദമായ ഒരു പ്ലാൻ തയ്യാറാക്കി ഒരു സമയത്ത് ഒരു പടി എടുക്കുക.\nഎല്ലാം നൽകാൻ തീരുമാനിക്കുന്നതിന് മുമ്പ് നിങ്ങളുടെ ശ്രദ്ധ കേന്ദ്രീകരിച്ച് നിങ്ങളുടെ ആശയം പരീക്ഷിക്കുക. നിങ്ങൾ ആരംഭിക്കുമ്പോൾ സമ്മാനത്തിൽ ശ്രദ്ധ പുലർത്തുന്നത് നല്ലതാണെങ്കിലും, അനാവശ്യ ചെലവുകൾ കുറയ്ക്കുന്നത് നല്ലതാണ്. ഈ സമ്പ്രദായം ചില ഓഫറുകൾ കുറയ്ക്കുകയെന്നാണ് അർത്ഥമാക്കുന്നത്, അത് നിങ്ങളുടെ ചിലവുകൾ മാത്രമാണെങ്കിലും കുറഞ്ഞ വരുമാനം നൽകുന്നു.\nനിങ്ങളുടെ ഉൽപ്പന്നങ്ങളിൽ പ്രദർശിപ്പിച്ചിരിക്കുന്ന ചിത്രങ്ങൾ ലളിതവും കാണാൻ എളുപ്പവുമായിരിക്കണം. ട്രേഡ് ഷോ ഡിസ്പ്ലേ ലളിതമായിരിക്കണം. ഉൽപ്പന്നങ്ങൾ എങ്ങനെ പ്രവർത്തിക്കുന്നു എന്നതിനെക്കുറിച്ച് അവർ ഉപഭോക്താക്കളെ ജിജ്ഞാസുരാക്കണം. ഉൽപ്പന്ന ചിത്രങ്ങളിലെ വളരെയധികം നിറവും ചാരുതയും എല്ലാ ആവേശവും ഇല്ലാതാക്കും. ലളിതമായി പറഞ്ഞാൽ, നിങ്ങളുടെ പരസ്യം അമിതമാക്കരുത്; ഇത് വ്യക്തവും ആകർഷകവുമായി സൂക്ഷിക്കുക.\nനിങ്ങൾ‌ക്ക് ഒരു മൾ‌ട്ടി‌ബില്യൺ ഡോളർ ആശയം ഉള്ളിടത്ത് ഭാവിയിൽ എവിടെയാണെന്ന് ബജറ്റ് അടിസ്ഥാനത്തിൽ നിർ‌ണ്ണയിക്കുക എന്നതാണ്. ആ ഘട്ടം പരിഗണിക്കാതെ തന്നെ നിങ്ങളുടെ ബിസിനസ്സ് സുഗമമായി നടക്കുമെന്ന് ഒരു ബജറ്റ് ഉറപ്പാക്കുന്നു.\nആരംഭിക്കുന്നതിന് മുമ്പ്, നിങ്ങൾ വിൽക്കാൻ ഉദ്ദേശിക്കുന്ന അതേ ഉൽപ്പന്നങ്ങൾ അല്ലെങ്കിൽ സേവനങ്ങൾക്കായി ഷോപ്പിംഗ് നടത്തുക. മറ്റ് കാര്യങ്ങൾക്കൊപ്പം, നിങ്ങൾക്കിഷ്ടമുള്ള വ്യവസായത്തിലെ സ്റ്റാൻഡേർഡ് ഫീസ് തിരിച്ചറിയുക. നിങ്ങളുടെ ഗവേഷണത്തിന് ശേഷം ഇത് ആരംഭിക്കാനുള്ള സമയമാണെന്ന് നിങ്ങൾക്ക് ബോധ്യമുണ്ട്, തുടർന്ന് നിങ്ങളുടെ വിഭവങ്ങൾ ശേഖരിച്ച് പോകുക. വളർച്ച മന്ദഗതിയിലാക്കാനും സ്ഥിരത കൈവരിക്കാനും അനുവദിക്കുക, അതുവഴി നിങ്ങൾക്ക് ചവയ്ക്കാൻ കഴിയുന്നവ മാത്രം ചവയ്ക്കാൻ കഴിയും.\nലോകത്തെ അതിവേഗം വളരുന്ന വ്യവസായങ്ങളിലൊന്നാണ് ഇന്റർനെറ്റ് ഓഫ് തിംഗ്സ് (ഐഒടി). ഈ ലേഖനത്തിൽ, ഇന്ന് വിപണിയിൽ വാങ്ങുന്നതിനുള്ള ഏറ്റവും ചൂടേറിയ ഐഒടി ഷെയറുകളിലേക്ക് ഞങ്ങൾ പോകും. കമ്പ്യൂട്ടറുകൾ, വീട്ടുപകരണങ്ങൾ, സ്മാർട്ട്‌ഫോണുകൾ, മറ്റ് “സ്മാർട്ട്” സിസ്റ്റങ്ങൾ എന്നിവ തമ്മിലുള്ള വർദ്ധിച്ചുവരുന്ന കണക്റ്റിവിറ്റിയെ IoT പ്രതിനിധീകരിക്കുന്നു. ചില കണക്കുകൾ പ്രകാരം, 2022 ഓടെ ഐഒടി വ്യവസായം 1.2 ട്രില്യൺ ഡോളറും 2030 ഓടെ 14.2 ട്രില്യൺ ഡോളറും ആയിരിക്കും.\nകാരണം, ഐ‌ഒ‌ടി വ്യവസായം വളരെ ശ്രദ്ധേയമായ തോതിൽ വളരുകയാണ്,\nപല നിക്ഷേപകരും ഇതിൽ ചേരാൻ ആഗ്രഹിക്കുന്നു, അതേസമയം വ്യവസായം താരതമ്യേന വികസിച്ചിട്ടില്ല. എന്നിരുന്നാലും, IoT യുടെ സാധ്യമായ വർദ്ധനവ് തിരിച്ചറിയുന്നത് ഒരു കാര്യമാണ്. ഏതൊക്കെ സ്റ്റോക്കുകളാണ് ഒടുവിൽ മൂല്യം വർദ്ധിപ്പിക്കാൻ സാധ്യതയുള്ളതെന്ന് തിരിച്ചറിയുക എന്നതാണ് അടുത്ത ഘട്ടം.\nവളരെക്കാലമായി നിലനിൽക്കുന്ന വ്യവസായങ്ങളെ താരതമ്യപ്പെടുത്തുമ്പോൾ, മിക്ക ഐഒടി സ്റ്റോക്കുകളിലും ശരാശരി ചാഞ്ചാട്ടമുണ്ട്. പരിചയസമ്പന്നരായ വ്യാപാരികളെ സംബന്ധിച്ചിടത്തോളം, ഓരോ ദിവസം കഴിയുന്തോറും ലാഭമുണ്ടാക്കാൻ കൂടുതൽ അവസരങ്ങളുണ്ടാകും എന്നാണ് ഇതിനർത്ഥം. പ്രധാന സാങ്കേതിക സൂചകങ്ങളിൽ ശ്രദ്ധ ചെലുത്തുന്നത് കൂടുതൽ സാമ്പത്തിക സുരക്ഷയോടെ കമ്പോളത്തിനകത്തും പുറത്തും തുളച്ചുകയറാൻ നിങ്ങളെ സഹായിക്കുന്നു.\nUpdated: February 17, 2020 — 9:42 am


why should you eat sprouted lentils: പയര് വര്‍ഗങ്ങള് മുളപ്പിച്ചു കഴിച്ചാല് ഇരട്ടി ഗുണം - Samayam Malayalam\nwhy should you eat sprouted lentils\nപയര് വര്‍ഗങ്ങള് മുളപ്പിച്ചു കഴിച്ചാല് ഇരട്ടി ഗുണം\nSamayam Desk | Lipi | Updated: Aug 22, 2020, 12:31 PM\nഇത്തരം പയര് വര്‍ഗങ്ങള് മുളപ്പിച്ചു കഴിയ്ക്കുന്നതാണ് കൂടുതല് നല്ലത്. ഇവ മുളപ്പിച്ചു കഴിയ്ക്കണം എന്നു പറയുന്നതിന് ചില അടിസ്ഥാനങ്ങളുമുണ്ട്...\nപയര് വര്‍ഗങ്ങള് ആരോഗ്യപരമായി ഏറെ ഗുണം നല്‍കുന്നവയെന്ന് നമുക്കറിയാം. പ്രോട്ടീനുകളുടേയും പല തരത്തിലെ വൈറ്റമിനുകളുടേയും ഉറവിടമാണ് ഇത്. നല്ല ഗുണം നല്‍കുന്ന പോഷകങ്ങളും ഇതിലുണ്ട്. ഇറച്ചി കഴിയ്ക്കാത്തവര്‍ക്ക് ഇറച്ചിയുടെ ഗുണം നല്‍കുന്ന ഒന്നാണിത്. അതായത് പ്രോട്ടീന് സമ്പുഷ്ടമായത്. ഇത്തരം പയര് വര്‍ഗങ്ങള് മുളപ്പിച്ചു കഴിയ്ക്കുന്നതാണ് കൂടുതല് നല്ലത്. ഇവ മുളപ്പിച്ചു കഴിയ്ക്കണം എന്നു പറയുന്നതിന് ചില അടിസ്ഥാനങ്ങളുമുണ്ട്. മുളപ്പിച്ചാല് മാത്രം പോരാ, ഇവ കഴിയ്ക്കുമ്പോള് ചില പ്രത്യേക കാര്യങ്ങള് ശ്രദ്ധിയ്ക്കുകയും വേണം. മുളപ്പിച്ചവ പാചകം ചെയ്യാതെ കഴിക്കാൻ ശ്രമിക്കുക. വേവിച്ചു കഴിഞ്ഞാൽ പോഷകങ്ങളുടെ അളവ് കുറയും. മുളകൾ കഴിക്കുന്നതിനുമുമ്പ് നന്നായി കഴുകുക, ഇല്ലെങ്കിൽ ചില ശാരീരിക അസ്വസ്ഥതകൾ ഉണ്ടായേക്കാം. ഇതെക്കുറിച്ചറിയൂ.\nമുളപ്പിച്ചു കഴിക്കുമ്പോൾ നാരുകൾ ധാരാളം ശരീരത്തിലെത്തും, എന്നാൽ ഇവയിൽ കലോറി കുറവാണ്. മുളപ്പിച്ച പയർ വർഗ്ഗങ്ങൾ കഴിക്കുമ്പോൾ പെട്ടന്ന് വയർ നിറഞ്ഞതായി തോന്നും. അതിനാൽ കുറെ സമയത്തേക്ക് മറ്റൊന്നും കഴിക്കാൻ താല്പര്യം തോന്നില്ല. ക്രമേണ വിശപ്പ് കുറയുന്നതിനാൽ അമിത ഭാരവും ഒഴിവാക്കാനാകും.\nപ്രോട്ടീന്റെ നല്ല ഉറവിടമാണ് മുളപ്പിച്ച പയർ വർഗ്ഗങ്ങൾ. പേശികൾ രൂപപ്പെടുത്തുന്നതിനും അവയുടെ ബലത്തിനും ഇവ സഹായിക്കും. കൂടാതെ എല്ലുകളുടെ വളർച്ചയ്ക്ക് സഹായിക്കുകയും എല്ലുകൾക്ക് ബലം നൽകുകയും ചെയ്യും. വിറ്റാമിൻ ഡി പോലുള്ളവയുടെ ആഗിരണത്തെ ഇവ സഹായിക്കും.\nദഹന വ്യവസ്ഥയുടെ പ്രവർത്തനം\nപയർ വർഗ്ഗങ്ങളോ ധാന്യങ്ങളോ മുളപ്പിക്കുമ്പോൾ അവയിലെ നാരുകളുടെ അളവ് വർദ്ധിക്കുന്നു. ഇത് ദഹന വ്യവസ്ഥയുടെ പ്രവർത്തനം മെച്ചപ്പെടുത്താൻ സഹായിക്കും. അതിനാൽ ഇത് മലബന്ധം തടയാൻ സഹായിക്കുന്നു. മലബന്ധം തടയാൻ സഹായിക്കുന്ന എൻസൈമുകളും ഇവയിൽ അടങ്ങിയിട്ടുണ്ട്.\nവിളർച്ച ചില്ലറ കാര്യമല്ല. ശരീരത്തിന്റെ മുഴുവൻ പ്രവർത്തനത്തെയും താളം തെറ്റിക്കുന്ന ഒന്നാണ് വിളർച്ച അല്ലെങ്കിൽ അനീമിയ. നല്ല ഭക്ഷണമാണ് ഇതിനുള്ള ഏറ്റവും നല്ല പരിഹാരം. ശരീരത്തിൽ ഇരുമ്പിന്റെ അംശം കുറയുന്നതാണ് വളർച്ചയ്ക്ക് കാരണം. വളർച്ചയുടെ ലക്ഷണങ്ങൾ ആയ രക്തക്കുറവ്, ഓക്കാനം, തലകറക്കം, ആമാശയ പ്രശ്നങ്ങൾ എന്നിവ അനുഭവപ്പെടുന്നെങ്കിൽ നിങ്ങൾ മുളകൾ ശീലമാക്കുന്നത് നല്ലതാണ്. ഇരുമ്പിന്റെ ഗുണങ്ങൾ തരാൻ മുളപ്പിച്ച പയർ വർഗ്ഗങ്ങളേക്കാൾ മറ്റൊന്നിനുമാകില്ല.\nകാഴ്ചശക്തി ആരോഗ്യത്തിന്റെ അടയാളമാണ്. പ്രായം കൂടുമ്പോൾ കാഴ്ച്ച ശക്തി കുറയുന്നത് സ്വാഭാവികം. എന്നാൽ ചെറിയ പ്രായത്തിൽ തന്നെ കാഴ്ചയുമായി ബന്ധപ്പെട്ട പ്രശ്നങ്ങൾ ഉണ്ടെങ്കിൽ മുളപ്പിച്ച പയർ വർഗ്ഗങ്ങൾ നിങ്ങൾക്ക് സഹായകമാകും. മുളയ്ക്കുമ്പോൾ ഉണ്ടാകുന്ന ആന്റി ഓക്സിഡന്റുകൾ കാഴ്ച്ച ശക്തി വർധിപ്പിക്കും. ഇവ ഫ്രീ റാഡിക്കലുകൾക്കെതിരെ പ്രവർത്തിക്കുകയും തിമിരം, ഗ്ലോക്കോമ പോലുള്ള അവസ്ഥകളിൽ നിന്ന് നിങ്ങളുടെ കണ്ണുകളെ സംരക്ഷിക്കുകയും ചെയ്യുന്നു. Also read: മുഖത്ത് നിറയൗവനം തേങ്ങാപ്പാലില് നുള്ളു മഞ്ഞള്\nനല്ല ജീവിതത്തിന് ആരോഗ്യമുള്ള ശരീരം വേണം, ആരോഗ്യമുള്ള ശരീരമുണ്ടാവാൻ പ്രതിരോധ ശേഷി ഉണ്ടായേ തീരൂ. ഇതിനായി മുളപ്പിച്ചവ കഴിക്കാം. ഇവയിൽ വിറ്റാമിൻ എ, സി എന്നിവ ധാരാളമുള്ളതിനാൽ ശരീരത്തിന് പ്രതിരോധ ശേഷി ലഭിക്കാൻ മികച്ച വഴിയാണിത്. വലിയ മുള വരുന്നതുവരെ കാത്തിരിക്കാനാകുമെങ്കിൽ ഈ വിറ്റാമിനുകളുടെ അളവും വർധിക്കും.ശരീരത്തിലെ കൊളസ്ട്രോളിന്റെ അളവ് നിയന്ത്രിക്കുന്ന ഒമേഗ3ഫാറ്റി ആസിഡുകളുടെ മികച്ച ഉറവിടമാണ് മുളകൾ. ഇത് നിങ്ങളുടെ ശരീരത്തിന് നല്ല എച്ച്.ഡി.എൽ കൊളസ്ട്രോൾ നൽകുന്നു. മോശം കൊളസ്ട്രോൾ കുറയ്ക്കുകയും നല്ല കൊളസ്ട്രോൾ വർദ്ധിപ്പിക്കുകയും ചെയ്യുന്നതിലൂടെ ഹൃദയാരോഗ്യം മെച്ചപ്പെടുത്താൻ മുളപ്പിച്ചവ കഴിക്കുന്നതിലൂടെ സാധിക്കും.\nയുവത്വം തുളുമ്പുന്ന ചർമം ആഗ്രഹിക്കുന്നവർ മുളപ്പിച്ചവ കഴിക്കാൻ ശ്രദ്ധിക്കണം. ഇവയിൽ ധാരാളം ആന്റി ഏജിങ് സവിശേഷതകൾ അടങ്ങിയിട്ടുണ്ട്. ചർമത്തിന്റെ യുവത്വം നിലനിർത്തി തിളക്കം നൽകാൻ ഇവ സഹായിക്കും. കോശങ്ങളുടെ പുനരുജ്ജീവനത്തിനും ചർമ്മത്തിന്റെ തിളക്കത്തിനും സഹായിക്കുന്ന ബി-കോംപ്ലക്സ് വിറ്റാമിനുകളുടെ നല്ല ഉറവിടമാണിത്. ഇത് ശരീരത്തിലെ ചുളിവുകൾ ഇല്ലാതാക്കി കൊളാജൻ ഉത്പാദനത്തിന് സഹായിക്കും. ചർമത്തിന്റെ പ്രായക്കൂടുതൽ ഇല്ലാതാക്കാൻ ഇത് സഹായിക്കും. മുടിയുടെ സ്വാഭാവിക ഭംഗി നില നിർത്തുന്നതിനും അകാല നര തടയുന്നതിനും മുളപ്പിച്ച പയർ വർഗ്ഗങ്ങൾ സഹായിക്കും. തലയോട്ടിയിലെ സെബം ഉൽപാദനത്തെ ഉത്തേജിപിച്ച് മുടി വളർച്ച ത്വരിതപ്പെടുത്തും. വിവാഹശേഷം ആര്‍ത്തവ വ്യത്യാസമോ??\nആര്‍ട്ടിക്കിള് ഷോഓണസദ്യയിലെ അവിയല് മാഹാത്മ്യം\nപയര് വര്‍ഗങ്ങള് മുളപ്പിച്ചു കഴിയ്ക്കണം ആരോഗ്യം why should you eat sprouted lentils sprouts health benefits health tips\nWeb Title : why should you eat sprouted lentils


അമേരിക്കയില് നരേന്ദ്രമോദിക്കെതിരെ പ്രതിഷേധം സംഘടിപ്പിച്ചത് നാലോളം സംഘടനകള് - Kerala Times\nമൂന്ന് ദിവസത്തെ ഔദ്യോഗിക സന്ദര്‍ശനത്തിനായി അമേരിക്കയിലെത്തിയ ഇന്ത്യന് പ്രധാനമന്ത്രി നരേന്ദ്രമോദിക്കെതിരെ പ്രതിഷേധവുമായി വിവിധ സംഘടനകളാണ് രംഗത്തെത്തിയത്. സന്ദര്‍ശനം പൂര്‍ത്തിയാക്കി മോദി മടങ്ങുന്നതിനു മുന്‍പ് വിവിധ സംഘടനാ പ്രതിനിധികള് പ്രതിഷേധമറിയിച്ച് രംഗത്തെത്തിയിരുന്നു. ഐക്യരാഷ്ട്രസഭയില് പ്രധാനമന്ത്രി നരേന്ദ്രമോദി പ്രസംഗിക്കുന്ന സമയത്താണ് പുറത്ത് വ്യത്യസ്ഥ സംഘടനകള് പ്രതിഷേധവുമായെത്തിയത്.\nഇന്ത്യന് ഓവര്‍സീസ് കോണ്‍ഗ്രസ്, പ്രാദേശിക ഗുരുദ്വാര, ഹിന്ദുസ് ഫോര് ഹ്യുമന് റൈറ്റ്‌സ് തുടങ്ങിയ സംഘടനകളാണ് ഐക്യരാഷ്ട്ര സഭയ്ക്ക് പുറത്ത് പ്രതിഷേധവുമായെത്തിയത്. മോദി സര്‍ക്കാരിന്റെ ഭരണ പരാജയങ്ങള്‍ക്കെതിരെയും മനുഷ്യാവകാശ ലംഘനവും ഏകാധിപത്യ പ്രവണതയും ചൂണ്ടിക്കാട്ടിയുമായിരുന്നു ഗ്രൂപ്പുകള് പ്രതിഷേധ റാലി സംഘടിപ്പിച്ചത്.\nഅതേസമയം നൂറോളം ഖാലിസ്ഥാനികളും പ്രതിഷേധവുമായി എത്തിയിരുന്നു. പ്രകടനവുമായി എത്തിയ ഖാലിസ്ഥാനികളെ പോലീസ് തടഞ്ഞതോടെ ഉച്ചത്തില് മുദ്രാവാക്യം മുഴക്കിയും കാറുകളില് പതാകകള് പറത്തിയും പ്രതിഷേധമറിയിച്ച് അവര് പിന്‍വാങ്ങുകയായിരുന്നു. ഖാലിസ്ഥാന്റെ പ്രതിഷേധവുമായി തങ്ങള്‍ക്ക് യാതൊരു തരത്തിലുമുള്ള ബന്ധവുമില്ലെന്നും തങ്ങള് അവര്‍ക്ക് എതിരാണെന്നും മറ്റ് സംഘടനകള് അറിയിച്ചു.\nവീട്ടുമുറ്റത്ത് ട്രാക്ക് ഒരുക്കി ഒളിമ്പ്യൻ ക്യാപ്റ്റൻ കെ.എസ് മാത്യു